આજનું રાશિફળ : સોમવારે વૃષભ રાશિના જાતકોએ ધૈર્ય અને સંયમ રાખવો | CN24NEWS\nHomeઆજનું રાશિફળ : સોમવારે વૃષભ રાશિના જાતકોએ ધૈર્ય અને સંયમ રાખવો\nપોઝિટિવઃ– આજના દિવસે થોડો સમય આત્મમંથન તથા એકાંત વાતાવરણમાં પસાર કરો. તમે અનેક મુશ્કેલીઓથી છુટકારો મેળવવા માટે રસ્તાઓ મળી શકે છે. પરિવારના સભ્યોને તમારા પાસેથી થોડી અપેક્ષાઓ રહી શકે છે.\nનેગેટિવઃ– કોઈ સંબંધી સાથે ધનને લગતી લેવડ-દેવડને લઇને તમારા સંબંધોમાં ખટાસ પણ આવી શકે છે. ગુસ્સો અને આવેશના કારણે કામ ખરાબ થઈ શકે છે. એટલે ધૈર્ય અને સંયમ જાળવી રાખો.\nવ્યવસાયઃ– વ્યવસાયિક ગતિવિધિઓ સામાન્ય જ રહી શકે છે.\nલવઃ– ઘરનું વાતાવરણ સુખદ બની રહેશે.\nપોઝિટિવઃ– આજે પરિજન તમારી પાસે કોઈ આશા રાખી શકે છે. ઘરમાં રૂપિયાના મામલે જ દિવસ પસાર થઈ જશે. આ સમયે આર્થિક સ્થિતિ સારી જાળવી રાખવાની કોશિશ સફળ રહી શકે છે. એક નાની યાત્રા થઈ શકે છે જે લાભદાયી રહેશે.\nનેગેટિવઃ– બિનજરૂરી ખર્ચ ઉપર કાપ કરવો પણ જરૂરી છે. ગુસ્સો અને આવેશના કારણે અનેકવાર કામ છેલ્લે છેલ્લે અટકી શકે છે. ધૈર્ય અને સંયમ જાળવી રાખવું જરૂરી છે. રૂપિયા-પૈસાના મામલે કોઈના ઉપર પણ વિશ્વાસ ન કરો.\nવ્યવસાયઃ– વેપારના વિસ્તારને લગતી યોજનાઓ ઉપર ફરી વિચાર કરવો જરૂરી છે.\nલવઃ– પતિ-પત્નીના સંબંધો વધારે ગાઢ બની શકે છે.\nપોઝિટિવઃ– પારિવારિક વાતાવરણ અનુશાસિત અને પોઝિટિવ રહી શકે છે. કોઇ સભ્યના વ્યવહારને લગતો સારો પ્રસ્તાવ પણ આવી શકે છે. આ સમયે તમારા વ્યક્તિગત કાર્યોને ઊર્જા સાથે પૂર્ણ કરવાનો ઉત્સાહ રહેશે.\nનેગેટિવઃ– ખોટા ખર્ચમાં કાપ કરવો જરૂરી છે. ઘરના વડીલ સભ્યોની સલાહ અને માર્ગદર્શનને ઇગ્નોર કરવાથી નુકસાન થઈ શકે છે. ઘરમાં અચાનક જ થોડા સંબંધીઓ આવવાથી દિનચર્યા ખરાબ થઈ શકે છે.\nવ્યવસાયઃ– વેપારમાં વિસ્તારની યોજનાઓ ઉપર ગંભીરતાથી કામ લેવું.\nસ્વાસ્થ્યઃ– તમારા ખાનપાન અને દવાઓનું વિશેષ ધ્યાન રાખવું.\nપોઝિટિવઃ– ઘણાં સમય પછી ઘરમાં નજીકના સંબંધીઓના આવવાથી ઉત્સવનું વાતાવરણ રહેશે. બધા સભ્યો એકબીજા સાથે મળીને ખુશી અનુભવ કરશો. તમારું વ્યવહાર કુળશ હોવું તમારી ઉન્નતિમાં પણ સહાયક રહેશે.\nનેગેટિવઃ– ધ્યાન રાખો કે વાતચીત દરમિયાન નકારાત્મક શબ્દોનો પ્રયોગ ન થાય. તેના કારણે વાતાવરણ ગંભીર પણ થઈ શકે છે. આજે અનેક મામલે ધીરજ અને ધૈર્ય રાખવું જરૂરી છે. વ્યક્તિગત પરેશનીઓને ઘરની સુખ-શાંતિ ઉપર હાવી થવા દેશો નહીં.\nવ્યવસાયઃ– કાર્ય વિસ્તારને લગતી યોજનાઓમાં હળવી પરેશાની રહી શકે છે.\nલવઃ– ઘર-પરિવાર તથા કારોબાર વચ્ચે યોગ્ય તાલમેલ જાળવી રાખવું પડશે.\nસ્વાસ્થ્યઃ– શારીરિક નબળાઈ અને શરીરમાં દુખાવા જેવી પરેશાની રહેશે.\nપોઝિટિવઃ– ઘરની દેખરેખ અને સજાવટને લગતા કાર્યોમાં પરિજનો સાથે શોપિંગ થશે અને સુખમય સમય પસાર થશે. સમય રહેતા તમે જૂના મતભેદો અને ગેરસમજને પણ ઉકેલી લેશો.\nનેગેટિવઃ– ક્યારેક પરિવારને લઇને મનમાં અસુરક્ષાની ભાવના આવી શકે છે. આ માત્ર તમારો વહેમ હોઈ શકે છે. અજાણ્યા લોકો સાથે સંપર્ક ન વધારો. વાહન ચલાવતી સમયે મોબાઈલ ફોનનો ઉપયોગ ન કરો.\nવ્યવસાયઃ– વ્યવસાયમાં થોડા કઠોર અને મહત્ત્વપૂર્ણ નિર્ણય લેવાની જરૂરિયાત છે.\nલવઃ– પરિવારમાં સુખ-શાંતિ રહેશે.\nસ્વાસ્થ્યઃ– બ્લડ પ્રેશર તથા ડાયાબિટિક લોકો સાવધાન રહે.\nપોઝિટિવઃ– પરિવારની સુખ-શાંતિ તમારા માટે પ્રાથમિકતા રહેશે. ઉન્નતિને લગતા કોઈ શુભ સમાચાર મળી શકે છે. ધાર્મિક તથા અધ્યાત્મિક ગતિવિધિઓમાં પણ રસ વધી શકે છે. બાળકોના અભ્યાસ અને ભવિષ્યને લગતી યોજનાઓને બનાવવામાં પણ તમે વ્યસ્ત રહી શકો છો.\nનેગેટિવઃ– ઘરના કોઈ વડીલ સભ્યના સ્વાસ્થ્યને લઇને ચિંતા રહેશે. વાહન તથા ઘરની દેખરેખને લગતા કાર્યોમાં પણ વધારે ખર્ચ રહેશે. રોકાણ કરતા પહેલાં કોઈ અનુભવી વ્યક્તિની સલાહ લેવી. તેનાથી તમે મુશ્કેલીઓથી બચી જશો.\nવ્યવસાયઃ– કામકાજમાં નવી સફળતા તમારી રાહ જોઈ રહી છે.\nલવઃ– ઘર-પરિવારમાં સુખદ વાતાવરણ રહી શકે છે.\nસ્વાસ્થ્યઃ– એલર્જી તથા ગરમીને લગતી પરેશાનીઓ રહેશે.\nપોઝિટિવઃ– આજે તમારી નાણાકીય યોજનાઓ ઉપર વધારે સમય લગાવો. સમય અનુકૂળ છે. તમને મહત્ત્વપૂર્ણ સફળતા પ્રાપ્ત થઈ શકે છે. મન પ્રમાણે કાર્ય બનતા જવાથી તમે ફ્રેશ અને તણાવમુક્ત રહેશો\nનેગેટિવઃ– બાળકો તરફથી કોઇ ચિંતા રહી શકે છે. શાંતિથી સમસ્યાનો ઉકેલ શોધો. આજે કોઈ મહત્ત્વપૂર્ણ નિર્ણય લેશો નહીં. નહીંતર તમે કોઈ દુવિધામાં ખરાબ રીતે ફસાઈ શકો છો. ફાલતૂ કાર્યોમાં ખર્ચની પણ સ્થિતિ બની શકે છે.\nવ્યવસાયઃ– કાર્યક્ષેત્રમાં વર્તમાન ગતિવિધિઓ ઉપર તમારું ધ્યાન કેન્દ્રિત રહેશે.\nલવઃ– પારિવારિક સભ્યોની ગતિવિધિઓ ઉપર વધારે રોક-ટોક ન કરો.\nપોઝિટિવઃ– કોઈપણ કાર્ય કરતા પહેલાં અનુભવી લોકો સાથે ચર્ચા-વિચારણાં કરો. સમજી-વિચારીને લીધેલો નિર્ણય આગળ જઇને લાભ આપી શકે છે. જો ઘરમાં રિનોવેશનને લગતું કોઈ કામ શરૂ થઈ રહ્યું છે, તો વાસ્તુ નિયમોનું પાલન કરો.\nનેગેટિવઃ– ધ્યાન રાખો કે થોડી બેદરકારીના કારણે નજીકના મિત્રો અને ભાઈઓ સાથે સંબંધ ખરાબ થઈ શકે છે. વિદ્યાર્થીઓ પોતાના અભ્યાસ પ્રત્યે વધારે ફોકસ રહેશે. તણાવને હાવી થવા દેશો નહીં નહીંતર તેની અસર તમારી કાર્ય ક્ષમતા ઉપર પડી શકે છે.\nવ્યવસાયઃ– કાર્યક્ષેત્રમાં સહયોગીઓ અને કર્મચારીઓ સાથે મિત્રતાભર્યો વ્યવહાર રાખો.\nસ્વાસ્થ્યઃ– ઉધરસ, તાવ અને ગળું ખરાબ થવાની સ્થિતિ રહી શકે છે.\nપોઝિટિવઃ– સમય લાભકારી છે. તમારા સપના અને કલ્પનાઓને પાંખ આપો તથા તમારી ક્ષમતા ઉપર વિશ્વાસ રાખો. કોઇ સંબંધીને ત્યાં ધાર્મિક ઉત્સવમાં પણ જવાનો પ્રોગ્રામ બની શકે છે. અટવાયેલાં રૂપિયા કઢાવવા માટે પણ સમય અનુકૂળ છે.\nનેગેટિવઃ– કોઇ અપ્રિય વ્યક્તિના ઘરે આવવાથી મૂડ ખરાબ રહી શકે છે. શાંતિથી સમસ્યાઓને સંભાળો. બિનજરૂરી યાત્રાને ટાળો તો સારું રહેશે. કેમ કે, તેનાથી કોઈ જ લાભ મળવાનો નથી. બાળકોની કોઈ નકારાત્મક ગતિવિધિ જાણ થવાથી ચિંતા રહી શકે છે.\nવ્યવસાયઃ– પ્રોપર્ટી સાથે જોડાયેલાં વ્યવસાયમાં પોઝિટિવ પરિણામ મળી શકે છે.\nલવઃ– પારિવારિક વાતાવરણ સુખદ રહેશે.\nસ્વાસ્થ્યઃ– આ સમયે મહિલાઓ પોતાના સ્વાસ્થ્ય પ્રત્યે વધારે જાગરૂત રહે.\nપોઝિટિવઃ– નવી યોજનાઓ બનશે તથા અટવાયેલાં મામલાઓ પૂર્ણ થઈ શકે છે. આર્થિક મામલાઓને ઉકેલવામાં આજનો દિવસ ખૂબ જ અનુકૂળ રહેશે. ઘરમાં વડીલોનો પણ સ્નેહ અને આશીર્વાદ મળી શકે છે. કુલ મળીને સુખ અને સંતોષથી દિવસ પસાર થશે.\nનેગેટિવઃ– સમયની કિંમતને ઓળખો. આળસને તમારા ઉપર હાવી થવા દેશો નહીં. કોઈ મિત્ર સ્વાર્થની ભાવનાથી તમારી સાથે દગો કરી શકે છે. એટલે કોઈના ઉપર વધારે વિશ્વાસ ન કરો.\nવ્યવસાયઃ– કાર્યક્ષેત્રમાં તમારી ગતિવિધિઓ અને યોજનાઓને કોઈ સામે જાહેર ન કરો.\nલવઃ– લગ્નજીવનમાં મધુરતા રહી શકે છે.\nસ્વાસ્થ્યઃ– ગરમી અને પરસેવાના કારણે ચામડીને લગતી એલર્જી થઈ શકે છે.\nપોઝિટિવઃ– દિવસ સફળતાદાયક છે. તમે જે કામમાં હાથ રાખશો, સફળતા જ મળશે. લાંબા સમયથી ચાલી રહેલી કોઈ પરેશાનીથી પણ રાહત મળી શકે છે. આજે તમારા દ્વારા લેવામાં આવેલ કોઈ મહત્ત્વપૂર્ણ નિર્ણય નજીકના ભવિષ્યમાં તમારા માટે લાભદાયક પરિસ્થિતિઓ બનાવશે.\nનેગેટિવઃ– તમારા વ્યવહારને સરળ જાળવી રાખો. ઈગો અને અતિ આત્મવિશ્વાસ જેવી સ્થિતિ આવવા દેશો નહીં. જમીનને લગતા કાર્યોમાં વધારે લાભની આશા ન રાખો. કેમ કે વધારે મેળવવાની ઇચ્છામાં નુકસાન પણ થઈ શકે છે.\nવ્યવસાયઃ– વેપારમાં આગળ વધવા માટે કાર્ય વિસ્તારને લગતી યોજનાઓ બનશે.\nલવઃ– લગ્નજીવન સુખમય રહી શકે છે.\nસ્વાસ્થ્યઃ– સ્વાસ્થ્યને લગતી નાની-મોટી પરેશાનીઓ રહી શકે છે.\nપોઝિટિવઃ– લાભદાયક સમય છે. ફોનન કોલના માધ્યમથી કોઈ મહત્ત્વપૂર્ણ સૂચના મળી શકે છે. ધાર્મિક તથા અધ્યાત્મિક ગતિવિધિઓમાં પણ આસ્થા વધશે. વિદ્યાર્થીઓને શિક્ષા અને કરિયરને લગતી સમસ્યાઓનો ઉકેલ મળી શકે છે.\nનેગેટિવઃ– આર્થિક મામલે ખૂબ જ સમજણ અને ચર્ચા-વિચારણાં કરીને નિર્ણય લેવો. વધારે આત્મવિશ્વાસ નુકસાનદાયી પણ સાબિત થઈ શકે છે. અન્ય લોકોના નિર્ણય ઉપર પણ ધ્યાન રાખો. ભાઈઓ સાથે સંબંધ મધુર જાળવી રાખવા તમારી જવાબદારી છે.\nવ્યવસાયઃ– વ્યવસાયિક સ્થિતિ યથાવત જ રહી શકે છે.\nસ્વાસ્થ્યઃ– માઇગ્રેન, માથાના દુખાવો વગેરે થવાથી દિવસ અસ્ત-વ્યસ્ત રહી શકે છે.\nPrevious articleઅમદાવાદ : પરિણીતાએ સાતમા માળેથી કૂદીને આત્મહત્યા કરી\nNext articleઝુનઝુનવાલાની કહાની : 10 વર્ષમાં6ગણી થઈ શેરબજારમાં બિગ બુલની નેટવર્થ\nપ્રેમીએ દગો કરતા સુસાઈડ નોટ લખીને ભરૂચની યુવતી બ્રિજ પરથી ગુમ\nકંથારીયા પાસે ટાઈલ્સ ભરેલી ટ્રક પલટી તો લોકોએ3કલાક સુધી ટાઈલ્સ લૂંટી


News & Views :: અમેરિકાની આ કંપની ખરીદી શકે છે TikTok\nઅમેરિકાની આ કંપની ખરીદી શકે છે TikTok\nચીનની શોર્ટ વીડિયો શેરિંગ એપ TikTok પર અમેરિકામાં બેન થવાનો ખતરો મંડરાઇ રહ્યો છે. તેનાથી બચવા માટે કંપની હવે નવી રણનીતિ બનાવી રહી છે. બેનથી બચવા માટે TikTokની પેરેન્ટ કંપની બાઇટડાંસ અમેરિકન વેપારને વેચવા પર વિચાર કરી રહી છે. તેના માટે બાઇટડાંસ દિગ્ગજ સોફ્ટવેર કંપની માઈક્રોસોફ્ટ સાથે વાતચીત ચાલી રહી છે. રિપોર્ટ અનુસાર, માઈક્રોસોફ્ટ ઉપરાંત અન્ય કંપનીઓ પણ TikTokનો અમેરિકન બિઝનેસ ખરીદવાની ઈચ્છા વ્યક્ત કરી છે.\nTikTokએ અમેરિકામાં રાષ્ટ્રીય સુરક્ષાને લઇ ઈન્વેસ્ટીગેશનનો સામનો કરવો પડી રહ્યો છે. બાઇટડાંસ ઓછામાં ઓછી વધુ એક મોટી કંપનીને TikTokમાં રોકાણ કરવાને લઇ વાત કરી રહી છે. અમેરિકાની સુરક્ષાની ધમકીઓને જોતા વેંચર ઈન્વેસ્ટર્સે બાઇટડાંસના સીઇઓ ઝાંગ યામિંગને ઘણાં પ્રસ્તાવ મોકલ્યા છે. તેમાંથી કોઇપણ પ્રસ્તાવે અમેરિકાના વિદેશી રોકાણને લઇ બનેલી કમિટીની તપાસનો સામનો કરવો પડી શકે છે. આ ઉપરાંત અમેરિકાની એન્ટ્રી ટ્રસ્ટ રેગ્યુલેટરી પાસેથી પણ મંજૂરી લેવી પડશે. આ કરાર અમેરિકામાં સૌથી ઝડપથી વધતા સોશિયલ મીડિયા એપના લાભમાં સામેલ થવાનો અવસર પ્રદાન કરશે. છતાં ઘણી કંપનીઓનું આ કરારને લઇ આકર્ષિત થવાની સંભાવના નથી.\nરિપોર્ટ અનુસાર, અમેરિકામાં ટિકટૉકની વેલ્યૂએશન 20 થી 40 બિલિયન ડૉલરની વચ્ચે હોઇ શકે છે. એવામાં ઘણી કંપનીઓ આ કિંમતને વહન કરી શકે છે. ફેસબુક, ગૂગલ, એમેઝોન અને એપલના સીઇઓએ આ અઠવાડિયે જ બજાર પ્રતિસ્પર્ધા સંબંધિત અમેરિકન કોંગ્રેસના સવાલોના જવાબો આપવા પડ્યા છે. આ ચારેયમાંથી કોઇપણ કંપની ટિકટૉકને પોતાના ઉત્પાદનની રજૂઆતમાં ફિટ કરી શકે છે. આ કંપનીઓ તરફથી કરવામાં આવેલા જૂના કરારો તપાસના ઘેરામાં છે.\n1.55 ટ્રિલિયન ડૉલરની માર્કેટ વેલ્યૂની સાથે માઇક્રોસોફ્ટ ગૂગલ અને ફેસબુકથી મોટી કંપની છે અને આ સમયે કંપનીની વોશિંગ્ટનમાં સારી પ્રતિષ્ઠા છે. એન્ટી ટ્રસ્ટ તપાસની સુનાવણીમાં પણ માઇક્રોસોફ્ટને બોલાવવામાં આવી નહીં. જોકે, હજુ સુધી એ સ્પષ્ટ નથી કે માઈક્રોસોફ્ટ ટિકટૉકને તેમના ઓપરેશનમાં સામેલ કરશે કે નહીં. માઈક્રોસોફ્ટની પાસે અન્ય રોકાણકારોની સાથે મળીને ટિકટૉકને અમેરિકામાં અલગ એન્ટિટી તરીકે ચલાવવાનો પણ વિકલ્પ છે. રોકાણકારો ભવિષ્યમાં ટિકટૉકને બજારમાં લિસ્ટ કરાવીને વધારે લાભ લઇ શકે છે.\nવોલ્ટ ડિઝ્ની કંપની અને વેરીઝોન કમ્યુનિકેશન જેવી મીડિયા કંપનીઓ પહેલા પણ સોશિયલ મીડિયા એસેટ્સની ખરીદીમાં રૂચિ લઇ ચૂકી છે. ટિકટૉકના અમેરિકન સીઇઓ કેવિન મેયર ડિઝ્નીના પ્રમુખ રહી ચૂક્યા છે. મેયર મીડિયા વર્લ્ડમાં બ્રેકરની મદદ કરવામાં સારી સ્થિતિમાં છે. ટ્વીટર અને સ્નેપચેટ વેલ્યૂએશનના મામલામાં ટિકટૉકથી ખૂબ જ નાના છે અને તેઓ તેને ખરીદવાના ઈચ્છુક નથી. આવા ટ્રાન્ઝક્શન પૂરા કરવા માટે આ કંપનીઓએ સ્ટોક કે અન્ય નાણાકીય મદદ લેવી પડશે.\nટિકટૉકના અમેરિકામાં 165 મિલિયન યૂઝર\nહજુ સુધી એ સ્પષ્ટ નથી થયું કે, ટિકટૉક પોતાના અમેરિકન બજારને કઇ રીતે વિભાજિત કરશે અને તે મોજૂદ ચીનની ઓનરશિપથી પોતાને કઇ રીતે અલગ કરશે. કંપનીએ હજુ સુધી એ પણ જણાવ્યું નથી કે, આ પગલાથી કર્મચારીઓ, ટેક્નિક અને ઉત્પાદન પર કઇ રીતની અસર થશે. જોકે, માલિકી હક અલગ થયા પછી પણ કોઇ ગ્રુપ એવો નથી જે ટિકટૉકને ખરીદી શકે છે કે પછી તેમાં રોકાણ કરી શકે છે. ટિકટૉકના અમેરિકામાં 165 મિલિયન યૂઝર છે.


BSNL offers3GB data per day for less than Rs 250, validity 40 days\nBSNL 250 રૂપિયાથી ઓછામાં આપે છે દરરોજ3GB ડેટા, વેલિડિટી 40 દિવસ\nNovember 22, 2020 | 9:43 pm IST\nભારત સંચાર નિગમ લિમિટેડ (BSNL)ના પ્રીપેઇડ સેગમેન્ટમાં ઘણી પોસાય એવા પ્લાન્સ છે. સરકારી ટેલિકોમ કંપની ઘણીવાર 200 રૂપિયાથી ઓછામાં દરરોજ3GB ડેટા ઓફર કરે છે. જો કે બીએસએનએલની સૌથી મોટી ખામી 4જી સેવાઓનો અભાવ છે. આ જ કારણ છે કે બીએસએનએલ જિઓ, એરટેલ અને વોડાફોન આઈડિયા જેવી ખાનગી ટેલિકોમ કંપની કરતાં પાછળ છે. ખાનગી કંપનીઓએ આશરે 400 રૂપિયામાં દરરોજ3જીબી ડેટા આપવાની પ્રીપેડ યોજના બનાવી છે. તે જ સમયે બીએસએનએલ આ સુવિધા 250 રૂપિયાથી ઓછામાં આપી રહી છે.\nબીએસએનએલનો 247 રૂપિયાની પ્રીપેડ STV\nએસટીવી 247 એ બીએસએનએલનો ઉત્તમ પ્રિપેઇડ પેક છે. તે સ્થાનિક અને એસટીડી કોલિંગ માટે અમર્યાદિત ફ્રી મિનિટ્સ પ્રદાન કરે છે. જો કે તેની દરરોજ 250 મિનિટની FUP મર્યાદા છે. ડેટા વિશે વાત કરતાં ગ્રાહકો દરરોજ3જીબી ડેટાનો ઉપયોગ કરી શકે છે. દૈનિક ડેટાની મર્યાદા સમાપ્ત થઈ ગયા પછી ઇન્ટરનેટની ગતિ ઘટીને 80KBPS થાય છે. આ સિવાય દરરોજ 100 એસએમએસ પણ મળે છે.\nબીએસએનએલના આ પ્રીપેઇડ પેકની માન્યતા 30 દિવસની છે. પરંતુ હાલમાં પ્રમોશનલ ઓફર તરીકે એસટીવી 247ને 40 દિવસની માન્યતા સાથે ઉપલબ્ધ કરાઈ છે. આ રિચાર્જ પેક 40 દિવસ માટે 120 જીબી ડેટા પ્રદાન કરે છે. જ્યારે અન્ય કંપનીઓ આ કિંમતે 50 જીબી કરતા પણ ઓછા ડેટા ઓફર કરી રહી છે. એસટીવી 247 સાથેની આ પ્રમોશનલ ઓફર 30 નવેમ્બર 2020 સુધી માન્ય છે.\nએરટેલ, Vi અને જિઓની પ્લાનમાં દરરોજ3જીબી ડેટા\nરિલાયન્સ જિઓ 349 રૂપિયામાં દરરોજ3જીબી ડેટા, જિઓ નેટવર્ક પર અનલિમિટેડ, નોન-જિઓ નેટવર્ક પર દરરોજ 1000FUP મિનિટ અને 100 એસએમએસ આપે છે. આ પેકની માન્યતા 28 દિવસની છે. 398 રૂપિયાનું પેક એરટેલ અને વોડાફોન આઇડિયા (વી) દરરોજ3જીબી ડેટા, અનલિમિટેડ વોઇસ કોલિંગ અને 100 એસએમએસ દરરોજ આપે છે. આ પેકની માન્યતા 28 દિવસની છે.\nઆ વીડિયો પણ જુઓઃ ગૃહમંત્રી અમિત શાહ2દિવસના પ્રવાસે તમિલનાડું પહોંચ્યા


punjab assembly election 2022 ravidasia community origin importance પંજાબનો રવિદાસિયા સમાજ રાજકીય રીતે શા માટે મહત્વનો છે? જાણો – News18 Gujarati\nExplainer: જે ‘રવિદાસિયા સમુદાય’ને કારણે પંજાબ ચૂંટણીની તારીખ બદલવામાં આવી, જાણો તેનું મહત્વ5પોઈન્ટમાં\nપંજાબમાં રવિદાસિયા સમાજ રાજકીય રીતે ખૂબ પ્રભાવી છે. (ફાઈલ ફોટો)\nRavidasiya Community: પંજાબમાં દલિતો (SC)ના લગભગ 39 પેટાવર્ગ છે. તેમાં5પેટાવર્ગ એવા છે, જેમાં 80% દલિત વસ્તી આવે છે. તેમાં5પેટા વર્ગોમાં પણ 30% ધાર્મિક શીખો બાદ બીજા સૌથી મોટા રવિદાસિયા છે. તે ત્યાંની કુલ દલિત વસ્તીના લગભગ 24% જેટલા છે.\nવારાણસી. આજે માઘી પૂર્ણિમા (Magh Purnima) છે. આજના દિવસે જ 15મી સદીના ભક્તિમાર્ગી સંત રવિદાસ (Sant Ravidas)ની જયંતિ મનાવવામાં આવે છે. સંત રવિદાસે જે શીખ આપી છે, તેને માનનારા અને તેમણે ચીંધેલા માર્ગે ચાલનારા આજે દેશમાં જ નહીં, પણ દુનિયાભરમાં લાખોની સંખ્યામાં છે. આ લોકોને ‘રવિદાસિયા’ કહેવામાં આવે છે. પંજાબ (Punjab)માં આ ‘રવિદાસિયા સમુદાય’ (Ravidasiya Community)ની વસ્તી સર્વાધિક છે. એટલી કે આ સમુદાયની ઉપસ્થિતિ, અનુપસ્થિતિ બંને ખૂબ મહત્વ ધરાવે છે. તેનું પ્રમાણ એ છે કે તાજેતરમાં જ ભારતીય ચૂંટણી પંચ (ECI) એ રવિદાસ જયંતિને ધ્યાનમાં રાખીને પંજાબમાં વિધાનસભા ચૂંટણી (Punjab Assembly Elections)ની તારીખ બદલવી પડી હતી.\nપહેલા પંજાબમાં 14 ફેબ્રુઆરીએ વોટિંગ થવાનું હતું. પરંતુ મોટી સંખ્યામાં રવિદાસિયા સમુદાયના લોકો સંત રવિદાસ જયંતિના આયોજનમાં સામેલ થવા પંજાબથી વારાણસી જઈ રહ્યા હતા. એટલે જ, ECIએ પંજાબમાં મતદાનની તારીખ (Punjab Voting Date) આગળ વધારીને 20 ફેબ્રુઆરી કરી નાખી. દેખીતું છે કે આ સમુદાય વિશે વધુ જાણવાની ઉત્સુકતા થઈ શકે છે. અહીં5પોઈન્ટમાં જાણો આ સમુદાય વિશે.\nઅંગ્રેજોના સમયમાં આકાર લેવાનું શરુ કર્યું, હવે શીખોથી અલગ\nએવું કહેવાય છે કે રવિદાસિયા સમાજે (Ravidassia Community) 20મી સદીમાં ત્યારે આકાર લેવાનું શરુ કર્યું, જ્યારે ભારત પર અંગ્રેજોનું શાસન હતું. પછી આઝાદી બાદ તે સતત સમૃદ્ધ થયો, વિસ્તારિત થયો. આ સમુદાયમાં ગુરુ રવિદાસ (Guru Ravidas)ને ‘સતગુરુ’ અને વર્તમાન ડેરા પ્રમુખોને ‘ગુરુ’ અને પંથને માનનારાને ‘ભગત’ કહેવામાં આવે છે. પહેલા આ સમુદાય શીખ ધર્મગ્રંથ ગુરુ ગ્રંથ સાહિબને પોતાનું પવિત્ર પ્રતિક માનતું હતું. પરંતુ વર્ષ 2009માં ઓસ્ટ્રિયાની રાજધાની વિએનામાં તત્કાલીન રવિદાસિયા ગુરુ સંત નિરંજન દાસ (Guru Niranjan Das) અને તેમના નાયબ સંત રામાનંદ દાસ પર જીવલેણ હુમલો થયો હતો. કહેવાય છે કે શીખ આતંકીઓએ આ હુમલો કર્યો હતો, જેમાં સંત રામાનંદ દાસનું નિધન થઈ ગયું. ત્યારબાદ આ પંથ શીખોથી અલગ થઈ ગયું.\nઆ પણ વાંચો: કેનેડામાં ઇમરજન્સી લાગુ, જાણો સરકારે શા માટે આવું પગલું ભર્યું અને દેશમાં ફેલાયેલી અશાંતિનું કારણ શું છે?\nપંજાબના 39 દલિત-પેટા વર્ગોમાં રવિદાસિયા બીજા સૌથી મોટા\n‘ધ પાયનિયર’એ હાલમાં જ કેન્દ્રીય સામાજિક ન્યાય અને સશક્તિકરણ મંત્રાલય (Central Social Justice and Empowerment Ministry)ની રિપોર્ટ પ્રકાશિત કરી હતી. તેમાં જણાવવામાં આવ્યું હતું કે પંજાબમાં દલિતો (SC)ના લગભગ 39 પેટાવર્ગ છે. તેમાં5પેટાવર્ગ એવા છે, જેમાં 80% દલિત વસ્તી આવે છે. તેમાં5પેટા વર્ગોમાં પણ 30% ધાર્મિક શીખો બાદ બીજા સૌથી મોટા રવિદાસિયા છે. તે ત્યાંની કુલ દલિત વસ્તીના લગભગ 24% જેટલા છે. મોટાભાગના રવિદાસિયા પંજાબના દોઆબા ક્ષેત્રમાં રહે છે. આ ક્ષેત્રમાં જાલંધર, હોશિયારપુર, નવાશહર, કપૂરથલા જેવા જિલ્લાઓ આવે છે.\nઆશરે 50 લાખ વસ્તી, સૌથી મોટું ઠેકાણું ડેરા સચખંડ બલ્લાં\n‘રવિદાસિયા સમુદાય' (Ravidassiya Community)ની વસ્તી આશરે 20 થી 50 લાખ હોવાનું કહેવાય છે. આ સમુદાયનું સૌથી મોટું ઠેકાણું ‘ડેરા સચખંડ બલ્લાં' (Dera Sachkhand Ballan) છે. તેનું મુખ્ય મથક પંજાબના જાલંધરમાં છે. તેના પ્રમુખ એ જ ગુરુ નિરંજન દાસ છે, જેમણે 2009માં વિયેનામાં થયેલા હુમલા બાદ પોતાનો રસ્તો શીખોથી અલગ કરી નાખ્યો હતો. ‘ડેરા સચખંડ બલ્લાં'ના સમર્થકોની સંખ્યા 15 લાખથી થોડી વધુ હોવાનું કહેવાય છે.\nસૌથી મોટું તીર્થ વારાણસી, જ્યાં7દિવસનું આયોજન\nવારાણસીમાં સીર ગોવર્ધન (Seer Govardhan, Varanasi) નામનું સ્થળ છે. તે સંત રવિદાસનું જન્મસ્થળ હોવાનું કહેવાય છે. તેથી જ આ સ્થળ રવિદાસિયા સમાજનું સૌથી મોટું તીર્થધામ પણ છે. દર વર્ષે સંત રવિદાસની જન્મજયંતિએ7દિવસનું મોટું આયોજન થાય છે. ‘ડેરા સચખંડ બલ્લાં' (Dera Sachkhand Ballan)થી જ ટ્રેનોની ટ્રેનો ભરાઈને બનારસ પહોંચે છે. આ વખતે પણ પહોંચ્યા છે. માત્ર પંજાબના જ નહીં, ઉત્તર પ્રદેશ, મધ્યપ્રદેશ, બિહાર, કાશ્મીર, મહારાષ્ટ્ર, આંધ્રપ્રદેશ જેવા અન્ય રાજ્યોમાંથી પણ ‘રવિદાસિયા સમુદાય'ના લોકો વારાણસીમાં એકત્ર થયા છે. ઉપરાંત વિદેશથી પણ લોકો આવે છે. ‘ધ ઈન્ડિયન એક્સપ્રેસ' અનુસાર આ આયોજન માત્ર ‘જયંતિ-ઉજવણી' નથી, પરંતુ ‘રવિદાસિયા સમુદાય'ના સમર્થકોની સંખ્યા વધારવાનું પણ એક મોટું માધ્યમ બની જાય છે.\nઆ પણ વાંચો: Bappi Lahiriના મૃત્યુનું કારણ બની આ જીવલેણ બીમારી, જાણો શું છે ઓબ્સ્ટ્રક્ટિવ સ્લીપ એપનિયા?\nઆ વખતે વારાણસીમાં આસ્થા સાથે રાજકારણનો સંગમ\nઆ વખતે સંત રવિદાસ (Sant Ravidas) જયંતિ પંજાબ સહિત5રાજ્યોની વિધાનસભા ચૂંટણીઓની (Assembly Elections) વચ્ચે છે. તેથી અહીં આસ્થાની સાથે રાજકારણનો સંગમ પણ 16 ફેબ્રુઆરીએ જોવા મળવાનો છે. વારાણસી વડાપ્રધાન નરેન્દ્ર મોદીનું સંસદીય ક્ષેત્ર (PM Narendra Modi’s Parliamentary Constituency, Varanasi) પણ હોવાથી તેમને રવિદાસ જયંતિ સમારોહનું આમંત્રણ આપવામાં આવ્યું છે. ઉત્તર પ્રદેશના મુખ્યમંત્રી યોગી આદિત્યનાથને (UP CM Yogi Adityanath) પણ બોલાવવામાં આવ્યા છે.\nદલિત નેતા અને બહુજન સમાજ પાર્ટીના વડા માયાવતી, સમાજવાદી પાર્ટીના અખિલેશ યાદવ (SP Chief Akhilesh Yadav) અને આમ આદમી પાર્ટીના રાષ્ટ્રીય સંયોજક અરવિંદ કેજરીવાલને (National Convener of AAP, Aravind Kejriwal) પણ બોલાવવામાં આવ્યા છે. પંજાબના પહેલા દલિત-શીખ મુખ્યમંત્રી ચરણજીત સિંહ ચન્ની (Punjab CM Charanjit singh Channi) અને કોંગ્રેસના રાષ્ટ્રીય મહાસચિવ પ્રિયંકા વાડ્રા (Priyanka Vadra, Congress General Secretary)ને પણ આમંત્રણ આપવામાં આવ્યું છે. શ્રી ગુરુ રવિદાસ જન્મસ્થાન પબ્લિક ચેરીટેબલ ટ્રસ્ટના સભ્ય એનડી ચીમાએ આ વાતની પુષ્ટિ કરે છે.\nહવે જ્યારે ચૂંટણી આવી રહી છે અને સમુદાય પ્રભાવશાળી છે, ત્યારે માની શકાય છે કે દરેક પક્ષ અને નેતા અહીં તેમની પહોંચ નોંધાવશે. પછી તે પ્રત્યક્ષ હોય કે પરોક્ષ.\nFirst published: February 16, 2022, 15:24 IST\nTags: Aaam Aadmi Party, Assembly Election, Dalits, Explained, Explainer, PM Modi પીએમ મોદી, Punjab Assembly Election-2022, Punjab Election 2022, Punjab Politics, Varanasi, ભાજપ


Hijab row: Find out what Gujarat student leaders view on this controversy- Hijab Row : હિજાબ વિવાદ મામલે, જાણો શુ માની રહ્યા છે ગુજરાતના વિધાર્થી નેતાઓ – News18 Gujarati\nહિજાબ પર શું કહેવું છે વિદ્યાર્થી નેતાઓ\nગુજરાતના વિધાર્થી નેતાઓ (Students Leader) આ મામલે શુ મત વ્યક્ત કરી રહ્યા છે. કર્ણાટકની ઉડીપી કોલેજમાં કેટલીક વિધાર્થીનિઓ હિજાબ (Hijab Row) પહેરીને આવતી અટકાવવામાં આવી હતી\nLast Updated : February 12, 2022, 17:39 IST\nઅમદાવાદ, કર્ણાટકની કોલેજમાંથી શરૂ થયેલો વિવાદ ધીરે ધીરે વકરી રહ્યો છે. અને ધીરે ધીરે તેના પડઘા દેશનાં અન્ય રાજ્યોમાં જોવા મળી રહ્યા છે. કોલેજથી શરૂ થયેલો વિવાદ માત્ર કોલેજ પૂરતો સીમિત રહ્યો નથી. ત્યારે ગુજરાતમાં (Gujarat News)પણ આ મુદ્દો ચર્ચાના એરણ પર છે. ત્યારે એ જાણવાનો પ્રયાસ કરવામાં આવ્યો કે ગુજરાતના વિધાર્થી નેતાઓ (Students Leader) આ મામલે શુ મત વ્યક્ત કરી રહ્યા છે. કર્ણાટકની ઉડીપી કોલેજમાં કેટલીક વિધાર્થીનિઓ હિજાબ (Hijab Row) પહેરીને આવતી અટકાવવામાં આવી હતી.\nસુપ્રીમ કોર્ટ દ્વારા પણ આ વિવાદને આખા દેશમાં ન ફેલાવાની સલાહ આપી છે. આ મામલે ગુજરાતના વિધાર્થી આગેવાનો શુ માની રહ્યા છે તે જાણવાનો પ્રયાસ કરતા વિધાર્થી નેતાઓ નાં અલગ અલગ મંતવ્યો સામે આવી રહ્યા છે. આ અંગે NSUIનાં ગુજરાત મહામંત્રી ભાવિક સોલંકી જણાવે છે કે દરેક લોકોને અધિકાર છે કોને શું પહેરવું કોને શું ન પહેરવું તેની દરેકને સ્વતંત્રતા છે. કોઈનાં પર આપણા વિચારો થોપી શકાય નહીં. આપણો દેશ લોકશાહી દેશ છે. કોઈનો અધિકાર છીનવવાનાં પ્રયાસ ના કરવા જોઈએ.\nઆ પણ વાંચો-ચોકાવનારો આંકડો! ગુજરાતમાં 4.51 લાખ સિનીયર સિટીઝનોએ નથી લીધી Corona Vaccine\nજ્યાર વિધાર્થી નેતા ડો સુભાન સૈયદ જણાવે છે કે જે પણ થઈ રહ્યું છે તે શરમજનક બાબત છે. લોકશાહી દેશમાં આવું થવું ન જોઈએ. સંવિધાનએ આપણને પૂરતા અધિકાર આપ્યા છે. બધા જ પોત પોતાનો ધર્મ પાળે છે અને પોતાની સંસ્કૃતિ જાળવે છે. શાળાઓમાં યુનિફોર્મ હોય છે ત્યાં સુધી બરાબર છે. કોલેજમાં તો પોતાનો પોશાક પહેરવાની સ્વતંત્રતા હોવી જોઈએ. અને આ આપણાં મૂળભૂત અધિકારો છે.\nબીજીતરફ અખિલ ભારતીય વિદ્યાર્થી પરિષદ દ્વારા જણાવવામાં આવ્યું છે કે હાઇકોર્ટ જે નિર્ણય કરે તે આવકાર્ય છે. સાથે જ સ્પષ્ટતા કરવામાં આવી છે કે અમે યુનિફોર્મ ડ્રેસ કોડની ફરજિયાત નીતિ ધરાવતી શાળાઓ અથવા જુનિયર કોલેજોમાં હિજાબ , બુરખા અથવા કેસરી શાલ પહેરેલા બિન - યુનિફોર્મવાળા વિદ્યાર્થીઓના મુદ્દે કોઈ ઝુંબેશ હાથ ધરી નથી.\nTags: Gujarat News, Hijab row, Local News


આજે5વર્ષનો રોડ મેપ જાહેર કરશે મોદી | Headlines News | Gujarat Mirror\nઆજે5વર્ષનો રોડ મેપ જાહેર કરશે મોદી\nઆજે5વર્ષનો રોડ મેપ જાહેર કરશે મોદીJune 12, 2019\nલોકસભા ચૂંટણી પુરી થઈ ચૂકી છે. જબરદસ્ત જીત મેળવ્યા બાદ નરેન્દ્ર મોદી તેમની કેબિનેટ સાથે ફરી પ્રધાનમંત્રી પદના શપથ પણ લઈ ચૂક્યા છે. હવે વારો છે. મંત્રી પરિષદની બેઠકની, નવા મંત્રી પરિષદની પહેલી બેઠક આજે મળશે. આશા છેકે, બેઠકમાં પીએમ મોદી તેમની સરકારનો રોડમેપ પણ રજૂ કરી શકે છે. આ બેઠક પહેલાં જ બુધવારે કેન્દ્રીય મંત્રીમંડળની બેઠક પણ મળશે.\nસૂત્રો પાસેથી મળેલી જાણકારી મુજબ પ્રધાનમંત્રી મોદી મંત્રાલયોને ચલાવવા માટે રાજ્ય મંત્રીઓની ભૂમિકા સ્પષ્ટ કરી શકે છે. સાથે જ કેબિનેટ મંત્રીઓને તેમના સહાયકોને પર્યાપ્ત કાર્યભાર સોંપવાનો નિર્દેશ પણ કરી શકે છે. આ દરમ્યાન આગામી પાંચ વર્ષ માટે કાર્ય યોજનાઓ ઉપર ચર્ચા થવાની સંભાવના છે. સૂત્રો મુજબ પ્રધાનમંત્રી આ મુદ્દે મંત્રીઓને સંબોધિત કરી શકે છે.\nમોદી સરકારની પાછલા કાર્યકાળમાં મંત્રી પરિષદની બેઠક નિયમિત રૂપથી થતી હતી. આ બેઠકોમાં પ્રધાનમંત્રી સરકારની કલ્યાણકારી યોજનાઓ અને તેના વિશે જનતાને કેવી રીતે જાગૃત કરી શકાય, તે મંત્રીઓને જણાવતા હતા. તેના સિવાય તેઓ અહમ મંત્રાલયોના પ્રદર્શનની સમીક્ષા પણ કરતા હતા. આવતા સપ્તાહથી\nસંસદનું સત્ર શરૂ થવાનું છે. આ કારણે રાજ્ય મંત્રીઓની ભૂમિકા મહત્વપૂર્ણ રહેશે. કારણકે મંત્રાલયોને સદનમાં રાખવામાં આવતા સવાલોના જવાબો આપવા પડશે. જોકે, કેબિનેટ મંત્રી સામાન્ય રીતે મૌખિક જવાબ આપી શકાય એવાં જ સવાલોના જવાબ આપે છે.\nઉલ્લેખનીય છેકે, મંત્રિમંડળની પહેલી બેઠકમાં મોદી સરકારે બધા જ ખેડૂતોને પ્રધાનમંત્રી કિસાન યોજના હેઠળ લાવવા માટે તેના વિસ્તારને મંજૂરી આપી દીધી હતી. આ યોજના હેઠળ ખેડૂતોને દર વર્ષે છ હજાર રૂપિયાની નાણાકીય સહાયતા આપવાની જાહેરાત કરી છે.


Gambhir threatened with death by ISIS Kashmir, BJP MP's security beefed up | ISIS કાશ્મીર નામના આતંકી સંગઠને પૂર્વ ક્રિકેટર અને ભાજપ સાંસદને જાનથી મારી નાખવાની ધમકી આપી, સુરક્ષામાં વધારો કરાયો - Divya Bhaskar\nGambhir Threatened With Death By ISIS Kashmir, BJP MP's Security Beefed Up\nગૌતમ ગંભીરને મળી ધમકી:ISIS કાશ્મીર નામના આતંકી સંગઠને પૂર્વ ક્રિકેટર અને ભાજપ સાંસદને જાનથી મારી નાખવાની ધમકી આપી, સુરક્ષામાં વધારો કરાયો\nસાંસદ ગૌતમ ગંભીરની સુરક્ષામાં વધારો કરવામાં આવ્યો છે\nISIS કાશ્મીરે ગંભીરને ધમકીભર્યો ઇ-મેલ મોકલ્યો હતો\nપૂર્વ ક્રિકેટર અને પૂર્વ દિલ્હીના ભાજપના સાંસદ ગૌતમ ગંભીરે દિલ્હી પોલીસને ફરિયાદ કરી છે કે તેને ISIS કાશ્મીર તરફથી જાનથી મારી નાખવાની ધમકી મળી રહી છે. આ બાબતે માહિતી જણાવતાં ડીસીપી સેન્ટ્રલ શ્વેતા ચૌહાણે કહ્યું હતું કે આ મામલે તપાસ ચાલી રહી છે. સાંસદ ગૌતમ ગંભીરની સુરક્ષામાં વધારો કરવામાં આવ્યો છે.\nISIS કાશ્મીરે ધમકીભર્યો મેલ મોકલ્યો હતો\nજાણકારી મુજબ ગૌતમ ગંભીરને ગઈરાત્રે લગભગ 9.30 વાગે તેમના સત્તાવાર ઇ-મેલ પર ISIS કાશ્મીરે ધમકીભર્યો ઇ-મેલ મોકલ્યો હતો. આ ઇ-મેલમાં ધમકી આપવામાં આવી છે કે અમે તને (ગૌતમ ગંભીર) અને તારા પરિવારને જાનથી મારી નાખીશું.\nગૌતમ ગંભીરે દિલ્હી પોલીસને ફરિયાદ કરી છે કે તેને ISIS કાશ્મીર તરફથી જાનથી મારી નાખવાની ધમકીઓ મળી રહી છે.\nગૌતમ ગંભીરના ઘરની બહાર સુરક્ષા વધારી દેવામાં આવી છે. દિલ્હી પોલીસના જવાનો તેમના ઘરની બહાર તહેનાત છે.\nદિલ્હી પોલીસના સાયબર સેલ દ્વારા તપાસ\nઆ ઇ-મેલ મળતાં જ ગંભીરે પોલીસને ફરિયાદ કરી છે. હવે આ મામલે તપાસ દિલ્હી પોલીસના સાયબર સેલને આપવામાં આવી છે. સંપૂર્ણ તપાસ બાદ જ એ સ્પષ્ટ થશે કે આ સાચે જ કોઈ ધમકીભર્યો ઇ-મેલ છે કે પછી કોઈ જાઈજોઈને કરવામાં આવેલી ટીખળ છે. પોલીસ દ્વારા ગંભીરના ઘરની બહાર સુરક્ષા વ્યવસ્થામાં વધારો કરવામાં આવ્યો છે.\n2019માં પણ ગંભીરને મળી હતી આવી જ ધમકી\nડિસેમ્બર 2019માં પણ ગૌતમ ગંભીર અને તેના પરિવારને હત્યાની ધમકી મળી હતી. આંતરરાષ્ટ્રીય નંબર પરથી ફોન પર ધમકીઓ મળ્યા બાદ ગંભીરે પોલીસમાં ફરિયાદ નોંધાવી હતી. ત્યારે આ મામલે ગંભીરે શાહદરાના ડેપ્યુટી કમિશનરને પત્ર લખ્યો હતો.\nદિલ્હી પોલીસના અધિકારીઓ ગૌતમ ગંભીરના ઘરની બહાર અલર્ટ પર છે. આસપાસની તમામ પ્રવૃત્તિઓ પર નજર રાખવામાં આવી રહી છે.\nક્રિકેટરમાંથી રાજનેતા બનેલા ગંભીરે અનેક વખત આતંકવાદ સામે નિવેદનો આપ્યા છે. ગંભીર 2011માં વર્લ્ડ કપ જીતનારી ટીમમાં સામેલ રહ્યો હતો.\nT20 વર્લ્ડ કપમાં ભારતના ખરાબ પ્રદર્શનથી ગંભીર નારાજ છે\nજો ક્રિકેટની વાત કરીએ તો ટીમ ઈન્ડિયાના T20 વર્લ્ડ કપમાં પાકિસ્તાન સામે ભારતની હાર બાદ ગૌતમ ગંભીરે વિરાટ કોહલીની આકરી ટીકા કરી હતી. ગંભીરે તો ત્યાં સુધી કહ્યું હતું કે વિરાટ માનસિક રીતે મજબૂત નથી.\nESPN ક્રિકઇન્ફો સાથે વાત કરતાં ગંભીરે કહ્યું, 'એવું નથી કે કોહલી દબાણમાં સારું પ્રદર્શન કરી શકતો નથી, પરંતુ હું એ જરૂરથી કહીશ કે હવે કોહલી જરૂરી મેચમાં પ્રદર્શન કરી શકતો નથી. તે મહત્ત્વપૂર્ણ મેચોમાં મોટો સ્કોર કરી શકતો નથી, કદાચ તે માનસિક રીતે એટલો મજબૂત નથી.


આ વખતે સાતમ-આઠમનો મેળો થશે.?જાણો શું કહ્યું રાજ્યના મુખ્યમંત્રીએ - My Samachar \nમુખ્યમંત્રી વિજય રૂપાણીએ સંકેત આપી દીધા છે\nJul 21, 2021 - 17:44\nરાજ્યમાં કોરોના વાયરસના કેસ નોંધાપાત્ર રીતે ઘટી ગયા છે. અનલોકમાં અનેક પ્રકારની છૂટછાટ આપી દેવામાં આવી છે. ત્યારે લોકો અને મેળાના સંચાલકોને એવી આશા છે કે, રાજ્ય સરકાર ગતવર્ષે બંધ રહેલા મેળા આ વર્ષે યોજવાની પરવાનગી આપશે. પરંતુ, આ મુદ્દે રાજ્યના મુખ્યમંત્રી વિજય રૂપાણીએ સંકેત આપી દીધા છે કે, સાતમ-આઠમના મેળાનું આયોજન લગભગ નહીં થાય તેવું નક્કી છે,\nમુખ્યમંત્રી વિજય રૂપાણીએ આ વિષય પર વાત કરતા સ્પષ્ટતા કરી છે કે, કોરોના હજુ ગયો નથી. આવા સમયે ભીડ એકઠી ન થાય એની ચિંતા પહેલી રહેશે. આવા સમયે મેળા ન પણ થાય. ત્રીજી વેવની સંભાવનાઓ પણ આવી રહી છે એવી સંભાવના મળી છે. આપણે એવું ઈચ્છીએ છીએ કે ત્રીજી લહેર ન આવે. એટલે જોઈએ જેમ-જેમ તહેવારો નજીક આવશે એમ નિર્ણય સરકાર તરફથી લેવાશે.પણ કોઈ કાળે ભીડ એકત્ર ન થાય. એની ચિંતા પ્રથમ રહેશે. એટલે કદાચ મેળા ન પણ થાય. જોકે, ગત વર્ષે પણ કોઈ પ્રકારના મેળાનું આયોજન થયું ન હતું. લોકોએ પોતાના ઘણ-આંગણે નંદ મહોત્સવ યોજીને જન્માષ્ટમી ઉજવી હતી. તહેવારો નજીક આવી રહ્યા છે ત્યારે રાજ્યના મુખ્યમંત્રી વિજય રૂપાણીએ મેળા નહીં થાય એવા સંકેત આપી દીધા છે.\nરાજ્યનું આ સ્થળ એટલે જાણે પ્રકૃતિનો ખોળો, શું તમે અહી ગયા છો ખરા.?


ખતરાની ઘંટી/ એક જ સેકેન્ડમાં તમારુ બેન્ક એકાઉન્ટ થઇ જશે ખાલીખમ, એન્ડ્રોઇડ યુઝર્સનો ડેટા ચોરી રહ્યો છે આ ખતરનાક વાયરસ - GSTV\nLast Updated on September 23, 2021 by Bansari\nફરી એકવાર એન્ડ્રોઇડ યુઝર્સ પર વાયરસનો ખતરો મંડરાઇ રહ્યો છે. CERT-INની સલાહ અનુસાર Drinik માલવેર ભારતીય બેંકિંગ યુઝર્સને ટાર્ગેટ કરી રહ્યો છે. આ ઇનકમ ટેક્સ રિફંડ તરીકે ફેલાઇ રહ્યો છે. આ એક બ્રેકિંગ ટ્રોજન છે જે સ્ક્રીનને ફિશિંગ કરવામાં સક્ષમ છે અને યુઝર્સની સંવેદનશીલતા બેંકિંગ ડિટેલ્સ રજીસ્ટર કરવા માટે રાજી કરે છે.\nએન્ડ્રોઇડ ફોન પર નવો માલવેર કેવી રીતે થાય છે ઇન્સ્ટોલ\nDrinik કેવી રીતે કામ કરે છે તેના પર CERT-In એ કહ્યું કે વિક્ટિમને એક ફિશિંગ વેબસાઇટ (આવકવેરા વિભાગ, ભારત સરકારની વેબસાઇટ સમાન)ની લિંક સાથે એક એસએમએસ પ્રાપ્ત થાય છે. અહીં તેને પ્રાઇવેટ ડિટેલ્સ રજીસ્ટર કરવાની હોય છે અને એક APK ફાઇલને ડાઉનલોડ અને ઇન્સ્ટોલ કરવાનું કહેવામાં આવે છે. આ વેરિફિકેશન પ્રોસેસ પૂરી કરવા માટે હોય છે. આ માલવેરથી પ્રભાવિત એન્ડ્રોઇડ એપ આવકવેરા વિભાગ એપની જેમ દેખાય છે.\nAndroid ફોનમાં જ્યારે માલવેર ઇન્સ્ટોલ થઇ જાય પછી શું કરે છે\nજ્યારે માલવેર ઇન્સ્ટોલ થઇ જાય છે તો આ એપ યુઝર્સને એસએમએસ, કૉલ લોગ, કોન્ટેક્ટ વગેરે જેવી જરૂરી પરમીશન્સ આપવા માટે કહે છે. જો યુઝર વેબસાઇટ પર કોઇ જાણકારી રજીસ્ટર ન કરે તો ફોર્મ સાથે એક જ સ્ક્રીન એન્ડ્રોઇડ એપમાં જોવા મળે છે. યુઝર્સને તેને ફિલ કરવા માટે કહેવામાં આવે છે.\nDrinik દ્વારા ચોરવામાં આવે છે ડેટા\nDrinik દ્વારા યુઝરનું આખુ નામ, પેન, આધાર નંબર, સરનામુ, જન્મ તારીખ, મોબાઇલ નંબર, ઇમેલ એડ્રેસ અને ફાઇનાન્શિયલ ડિટેલ્સ જેવી કે બેન્ક એકાઉન્ટ IFSC કોડ, CIF નંબર, ડેબિટ કાર્ડ નંબર, એક્સપાયરી ડેટ, CVV અને પિન જેવી જાણકારીઓ ચોરવામાં આવે છે.\nમાલવેર દ્વારા પ્રાઇવેટ ડિટેલ્સ ચોરવામાં આવે છે\nજ્યારે યુઝર્સ પોતાની પ્રાઇવેટ ડિટેલ્સ રજીસ્ટર કરી લે છે તો એપ તેમને જણાવે છે કે તેમની ઇનકમ ટેક્સ અમાઉન્ટ રિફંડ આવશે જે તેમના બેંક એકાઉન્ટમાં ટ્રાન્સફર કરવાની વાત કહેવામાં આવે છે. જ્યારે યુઝર્સ રકમ નાંખે છે અને ટ્રાન્સફર પર ક્લિક કરે છે તો એપ્લિકેશન એક એરર બતાવે છે. તે બાદ તે એક ફેક અપડેટ સ્ક્રીન બતાવે છે. આ અપડેટ્સને ઇન્સ્ટોલ કરવા માટે એક સ્ક્રીન જોવા મળે છે તે બાદ બેકએન્ડમાં ટ્રોજન બેકરની મશીનને એસએમએસ અને કૉલ લૉગ સહિત યુઝર્સની ડિટેલ્સ મોકલે છે.\nCERT-In અનુસાર, આ ડિટેલ્સનો ઉપયોગ હેકર્સ દ્વારા બેંક સ્પેસિફિક મોબાઇલ બેંકિંગ મશીન બનાવવા અને યુઝર્સની ડિવાઇસ પર બતાવવા માટે કરવામાં આવે છે. તે બાદ યુઝર્સને મોબાઇલ બેંકિંગ ક્રેડેંશિયલ રજીસ્ટર કરવાનું કહેવામાં આવે છે અને તેને હેકર્સ દ્વારા ચોરી લેવામાં આવે છે.\nકેવી રીતે રહેશો સુરક્ષિત\nપોતાના એન્ડ્રોઈડ ફોન પર અન્ય સ્ત્રોતથી એપ ડાઉનલોડ કરવાનું ડિસેબલ કરો, CERT-In તમારું ડાઉનલોડ સોર્સીઝને આધિકારીક એપ સ્ટોર તરીકે સીમિત કરવા માટે કહે છે. કોઈપણ એપને ઈંસ્ટોલ કરવાથી પહેલા એપની ડિટેલ્સને સારી રીતે તપાસ કરી લો, એન્ડ્રોઈડ ડિવાઈસ પર એપ ડાઉનલોડ કરવા અથવા ઈન્સ્ટોલ કરતા પહેલા તેની ડિટેલ્સને પણ જરૂરથી ચેકકરો. ત્યાં સુધી કે Google Play Store પરથી પણ ચેક કરો. હંમેશા એપ ડિટેલ્સ, તેને કેટલી વખત ડાઉનલોડ કરવામં આવી છે, યૂઝર્સના રિવ્યુ, કોમેન્ટ વગેરે પર પણ ધ્યાન આપો.\nએપ ઈન્સ્ટોલ કરતા પહેલા એપની તમામ મંજૂરીતે સ્પષ્ટ રીતે ચકાસો એટલે કે વેરીફાઈ કરો. એપ ફક્ત એ જ મંજૂરી આપે કે જેની પાસે એપના ઉદ્દેશ માટે રેલેવન્ટ કોન્ટેક્સટ છે. સાઈડ લોડેડએપ્સ ઈન્સ્ટોલ કરવા માટે Untrusted Sources ચેકબોક્સને ચેક ન કરે. અવિશ્વસનીય વેબસાઈટોને બ્રાઉઝ કરવાની ભૂલ ક્યારેય ના કરો, સાથે સાથે કોઈ અજાણી લિન્ક પર પણ ક્લિક ના કરો, કોઈપણ ઈમેલ અને એસએમએસમાં આપવામાં આવેલી લિન્ક પર ક્લિક કરતા સમયે સાવધાની રાખવી જરૂરી છે. તે નંબર્સની ઓળખ કરવી પણ અત્યંત જરૂરી છે, જે મોબાઈલ ફોન નંબરોની જેમ નથી દેખાતા. સ્કેમર્સ હંમેશા પોતાના વાસ્તવિક ફોન નંબરનો ખુલાસો નથી કરતા, અને ઈમેલ-ટૂ-ટેક્સટ સર્વિસીઝનો વપરાશ કરે છે.\nકોઈપણ ટૂંકા URL પ્રતિ અત્યંત સાવધાની રાખવી જરૂર છે. જો કોઈએ bit.ly અને tinyurl સાથે URL ટૂંકાવ્યું હોય, તો તેના પર ક્લિક કરવું ખતરનાક સાબિત થઈ શકે છે. વપરાશકર્તાઓને સલાહ આપવામાં આવે છે કે તેઓ જે વેબસાઇટની મુલાકાત એટેલે કે તેના પર જઈ રહ્યા છે, તેનું સમગ્ર ડોમેનને ટૂંકા ન હોય. તમારા કર્સરને હોવર કરો અને URL ચેકરનો ઉપયોગ કરો. તે વપરાશકર્તાઓને ટૂંકું URL દાખલ કરવાની અને સંપૂર્ણ URL જોવાની મંજૂરી આપશે.\nTaarak Mehta / તારક મહેતા ફેમ નિધિ ભાનુશાળીને આ કારણસર થઈ ભયંકર ટ્રોલ, ફોટો જોઈ ભીડે શું ટપ્પુને પણ લાગશે આંચકો!


ભૂમિને કૃણાલ દેસાઈએ ઘરમાંથી કાઢી મૂકી હતી | Bhumi RJ Krunal Suicide - Sambhaav News\nભૂમિને કૃણાલ દેસાઈએ ઘરમાંથી કાઢી મૂકી હતી\nઅમદાવાદ: રેડિયો જોકી કૃણાલની પત્ની ભૂમિ દેસાઈની આત્મહત્યાનું રહસ્ય ઘૂંટાતું જઈ રહ્યું છે ત્યારે પોલીસ તપાસમાં એવી ચોંકાવનારી વિગતો બહાર અાવી છે કે ભૂમિ અને કૃણાલ વચ્ચે નવી નોકરીના કારણે વિવાદ થયો હતો. જેમાં ભૂમિએ મિતેશ સાથે વોટ્સ એપ ચેટિંગમાં જણાવ્યું હતું કે મને નવી નોકરી મળવાના કારણે મારા અને કૃણાલ વચ્ચે અણબનાવ બન્યો. જેના કારણે મને ઘરમાંથી કાઢી મૂકી છે.\nભૂમિના પરિવારજનોના જણાવ્યા મુજબ ભૂમિને ધમકીભર્યા ફોન-મેસેજો આવતા હતા. આ ફોન અને મેસેજમાં ભૂમિને પૈસા માટે ધમકી આપવામાં આવતી હતી. ભૂમિના માતા પિતા અને કૃણાલનું પોલીસ આજે નિવેદન લેશે. પોલીસે ભૂમિના ફોનને એફએસએલમાં મોકલ્યો છે અને તેના કોલ ડિટેઈલ્સની તપાસ શરૂ કરી છે.\nઆનંદનગર રોડ પર આવેલા સચીન ટાવરના દસમા માળેથી પડતું મૂકી ભૂમિ દેસાઈએ આત્મહત્યા કરી હતી. ભૂમિની આત્મહત્યાના કારણ અંગે અનેક રહસ્યો સર્જાયાં છે. પોલીસના ઉચ્ચસ્તરીય સૂત્રોના જણાવ્યા મુજબ ભૂમિને નવી નોકરી મળી હતી તે નોકરી બાબતે થાઈલેન્ડ ટૂર પરથી પરત ફરતાં ભૂમિ અને કૃણાલ વચ્ચે વિવાદ ઊભો થયો હતો અને તેને કારણે તે પરેશાન રહેતી હતી. ઉપરાંત તેને મિતેશ સાથે વાતચીત થઈ હતી. જેમાં તેણે જણાવ્યું હતું કે નોકરીના વિવાદને લઈ તેણે મને ઘરમાંથી કાઢી મૂકી છે અને પોતે સિગારેટ પીતી હતી તે પણ કૃણાલને ગમતું નહોતું. ગઈ કાલે પોલીસે મિતેશનું નિવેદન લીધું હતું. પોલીસ આજે કૃણાલ અને ભૂમિનાં માતા પિતાનું નિવેદન લેશે.\nપરિવારજનોના જણાવ્યા મુજબ છેલ્લા કેટલાક સમયથી ભૂમિને ધમકીભર્યા ફોન અને મેસેજ પણ આવતા હતા. જેથી ભૂમિ પરેશાન રહેતી હતી. જોકે પોલીસ આ ધમકીભર્યા ફોન કે મેસેજ બાબતે કોઈ સત્તાવાર રીતે સમર્થન આપતી નથી.\nઆવતી કાલે 17 ધારાસભ્યોની વિવિધ યુનિ.માં સેનેટ સભ્ય તરીકે થશે નિમણુંક\nમારા અને કુંબલે અંગે કોઇ વિવાદ નહી મીડિયાની ઉપજ : કોહલી


two brothers meet after 74 year in kartarpur: કરતારપુર કોરિડોરના કારણે 74 વર્ષે મળ્યા બે ભાઈ, ભારત-પાક. ભાગલાએ કર્યા હતા અલગ - two brothers from india-pakistan reunite after 74 year in kartarpur corridor | I am Gujarat\ntwo brothers from india-pakistan reunite after 74 year in kartarpur corridor\nકરતારપુર કોરિડોરના કારણે 74 વર્ષે મળ્યા બે ભાઈ, ભારત-પાક. ભાગલાએ કર્યા હતા અલગ\nManishkumar Kapadia | I am Gujarat | Updated: Jan 12, 2022, 10:00 PM\nકરતારપુર કોરિડોરના કારણે ભારત-પાકિસ્તાન ભાગલા વખતે જુદા થયેલા બે ભાઈઓની મુલાકાત થઈ છે. એક ભાઈ પાકિસ્તાનમાં રહે છે અને બીજો ભારતમાં. જોઈને બંને ભાઈઓ એકબીજાને ભેટી પડ્યા હતા પણ તેમની આંખો ભીની હતી\nકરતારપુર કોરિડોરના કારણે 74 વર્ષ પછી મળી શક્યા બે ભાઈઓ\nગુરુદ્વારા દરબાર સાહિબમાં બંને ભાઈઓની થઈ હતી મુલાકાત\nએકબીજાને ભેંટીને ખૂબ રડ્યા ભાઈઓ, વીડિયો કરવામાં આવ્યો શેર\nઈસ્લામાબાદઃ કરતારપુર કોરિડોર ફરી એકવાર બે લોકોને ભેગા કરવાનું માધ્યમ બન્યું છે. આ વખતે કરતારપુર કોરિડોરના કારણે 74 વર્ષ પછી બે ભાઈઓની મુલાકત થઈ છે. આ બંને ભાઈઓ ભારત-પાકિસ્તાનના ભાગલા થવાના કારણે એકબીજાથી અલગ થયા હતા. બંને ભાઈઓની ઓળખ મુહમ્મદ સિદ્દીકી અને ભારતમાં રહેતા તેમના ભાઈ હબીબ ઉર્ફે શેલા તરીકે થઈ છે.\n74 વર્ષે ભીની આંખો સાથે મળ્યા બંને ભાઈ\nપાકિસ્તાની મીડિયાના ન્યૂઝ રિપોર્ટ મુજબ, 80 વર્ષીય મુહમ્મદ સિદ્દીકી પાકિસ્તાનના ફૈસલાબાદ શહેરમાં રહે છે. ભારત અને પાકિસ્તાનના ભાગલા વખતે તેઓ પોતાના પરિવારથી અલગ થઈ ગયા હતા. તેમના ભાઈ હબીબ ઉર્ફે શેલા ભારતના પંજાબમાં રહે છે. કરતારપુર કોરિડોરમાં આટલા લાંબા સમય બાદ એકબીજાને જોઈને બંનેની આંખો ભરાઈ ગઈ હતી. બંને ભાવુક થયા હતા અને પછી એકબીજાને ભેંટ્યા હતા.\n22 વર્ષ પહેલા ડુક્કરનું હૃદય માણસમાં ટ્રાન્સપ્લાન્ટ કરનારા ભારતીય ડૉક્ટર અત્યારે ક્યાં છે?\nસોશિયલ મીડિયા પર શેર કરાઈ રહ્યો છે વીડિયો\nસોશિયલ મીડિયા પર આ બંને ભાઈઓની મુલાકાતનો એક વીડિયો ખૂબ જ શેર કરવામાં આવી રહ્યો છે. વીડિયોમાં બંને ભાઈઓ પોતપોતાના સંબંધીઓ સાથે કરતારપુર કોરિડોરમાં દેખાઈ રહ્યા છે. મુલાકાત દરમિયાન બંને ભાઈઓ ભાવુક થઈને એક બીજાને ભાવુક થઈને ગળે મળ્યા હતા. આ વીડિયોમાં તેમના પરિવાર સિવાય ગુરુદ્વારા વ્યવસ્થાપનના અધિકારીઓ પણ નજરે પડી રહ્યા છે.\nપહેલાં પણ મળી ચૂક્યા છે બે દોસ્ત\nઆ પહેલાં ગયા વર્ષે પણ કરતારપુર કોરિડોરમાં જુદા પડેલાં બે દોસ્ત 745 વર્ષ બાદ મળી શક્યા હતા. ભારતના સરદાર ગોપાલ સિંહ પોતાના નાનપણના દોસ્ત હવે જે 91ના મોહમ્મદ બશીરથી 1947માં જુદા પડ્યા હતા. હાલ સરદાર ગોપાલ સિંહની ઉંમર 94 વર્ષ છે અને મોહમ્મદ બશીરની ઉંમર 91 વર્ષ છે.\nવર્લ્ડ હેરિટેજ સાઈટ પર શૂટ કર્યો ગે કપલનો પોર્ન વિડીયો, સમગ્ર ગ્રીસમાં મચી ગયો હાહાકાર\nકરતારપુર કોરિડોર વિશે જાણો\nભારતમાં પંજાબના ડેરા બાબા નાનકથી પાકિસ્તાન સીમા સુધી કોરિડોરનું નિર્માણ કરવામાં આવ્યું છે. તો પાકિસ્તાનમાં પણ સીમાથી નારોવાલ જિલ્લામાં ગુરુદ્વારા સુધી કોરિડોરનું નિર્માણ થયું છે. આને જ કરતારપુર કોરિડોર નામ આપવામાં આવ્યું છે. કરતારપુર સાહિબ શિખ સમુદાયનું પવિત્ર તીર્થ સ્થળ છે. જે પાકિસ્તાનના નારોવાલ જિલ્લામાં સ્થિત છે. આ ભારતના પંજાબના ગુરદાસપુર જિલ્લાના ડેરા બાબા નાનકથી ત્રણ ચાર કિલોમીટર દૂર છે અને લગભગ લાહોરથી 120 કિલોમીટર દૂર છે. આ શિખોના પ્રથમ ગુરુ ગુરુનાનક દેવજીનું નિવાસ સ્થાન હતું અને અહીં જ તેઓ દેવલોક પામ્યા હતા. ત્યારે શિખ સમુદાયમાં આ ગુરુદ્વારાના દર્શન કરવાનું આગવું મહત્વ છે.\nકોરોનાની ચમત્કારિક કહેવાતી દવાઓના ફાયદા ઓછા, નુ્કસાન વધારે\nRead Next Storyવર્લ્ડ હેરિટેજ સાઈટ પર શૂટ કર્યો ગે કપલનો પોર્ન વિડીયો, સમગ્ર ગ્રીસમાં મચી ગયો હાહાકાર\ntwo brothers reunite after 74 year two brothers meet after 74 year in kartarpur two brothers from india-pakistan reunite india pakistan news gujarati news brothers meet in kartarpur corridor\nWeb Title : two brothers from india-pakistan reunite after 74 year in kartarpur corridor


જુઓ વીડિઓ - ભાજપના ધારાસભ્યના રામેશ્વર શર્મા નુ સામાજિક લાગણી દુભાય તેવું નિવેદન.. - Satya Manthan\nbjp mla rameshwar sharma controversial comment on jodha akbar news in Gujarati. at satyamanthan web.\nભાજપના ધારાસભ્ય અને મધ્યપ્રદેશ વિધાનસભાના પૂર્વ પ્રોટેમ સ્પીકર રામેશ્વર શર્મા અવારનવાર પોતાના નિવેદનોને કારણે ચર્ચામાં રહે છે. આ વખતે રામેશ્વર શર્માએ ‘જોધા-અકબર’ પર વિવાદાસ્પદ નિવેદન આપીને હંગામો મચાવ્યો છે. જોધા-અકબર વચ્ચે કોઈ “પ્રેમ” નહોતો, પરંતુ પુત્રીને સત્તા માટે દાવ પર લગાવી દેવામાં આવી હતી, એમ ભાજપના ધારાસભ્યએ રવિવારે સાગરમાં આયોજિત હિન્દુત્વ ધર્મ સંવાદ કાર્યક્રમમાં જણાવ્યું હતું. તેમણે કહ્યું, “જોધાબાઈ અને અકબર વચ્ચે કોઈ પ્રેમ હતો? શું તેઓ કોઈ કોલેજમાં મળ્યા હતા?” તેમણે કહ્યું કે જ્યારે લોકો સત્તાના લોભી બને છે ત્યારે સત્તા માટે તેમની પુત્રીને દાવ પર લગાવે છે, આવા લૂંટારાઓથી પણ સાવધાન રહો.\nIn Hindutva Dharma Samvad program @BJP4India MLA @rameshwar4111 said Was there any love between Jodha Bai-Akbar? We've to be alert about such robbers who are from amongst us, but put their daughters at stake out of lust for power @ndtv @ndtvindia @GargiRawat pic.twitter.com/Dut9bfSF6B\nભાજપના ધારાસભ્ય રામેશ્વર શર્માના વિવાદાસ્પદ નિવેદનનો વીડિયો સોશિયલ મીડિયા પર શેર કરવામાં આવી રહ્યો છે. આમાં, તે મંચ પરથી કહે છે, “જોધાબાઈ સાથે કોનો સંબંધ બાંધ્યો હતો, ત્યાં કોઈ આઈ લવ યુ નહોતો. જોધાબાઈ અને અકબર વચ્ચે શું હતું? કંઈક હતું … પ્રેમ હતો? શું તેઓ કોલેજમાં સાથે ભણ્યા? પહેલા ક્યાં મળ્યા હતા?? કોફી હાઉસમાં, જીમમાં? જ્યારે લોકો સત્તા માટે લોભી બને છે ત્યારે સત્તા મેળવવા માટે પોતાની દીકરીને દાવ પર લગાડે છે, આવા સમયે આવા લૂંટારાઓથી સાવધ રહો જે તમારા ધર્મને કારણે તમારી સાથે દગો કરી શકે છે.\nજોધા-અકબર પરની ટિપ્પણી પર ટીકા વચ્ચે ભાજપના ધારાસભ્ય રામેશ્વર શર્માએ રાજપૂત સમુદાયની માફી માંગી છે. તેમણે તેમના ફેસબુક પેજ પર પોસ્ટ કર્યું, “સાગરમાં આયોજિત હિન્દુત્વ ધર્મ સંવાદ કાર્યક્રમમાં અકબર અને જોધા બાઈની વાતના વર્ણનનો હેતુ મુઘલોની ચાલાકી અને કૂટ નીતિનો ઉલ્લેખ કરવાનો હતો. પરંતુ તેમ છતાં મારા રાજપૂત હિન્દુ ભાઈઓમાંથી કોઈ મારા શબ્દોથી જો નારાજ થયા હોય તો હું માફી માંગુ છું. “


ઓરેગોનના દરિયાકાંઠે 45 કિલોની દુર્લભ માછલી મળી આવી,સ્થાનિકો માટે રોમાંચક તો વિશેષજ્ઞો માટે દુર્લભ ઘટના | 45 kg of rare fish found off the coast of Oregon - Divya Bhaskar\n45 Kg Of Rare Fish Found Off The Coast Of Oregon\nઅમેરિકા:ઓરેગોનના દરિયાકાંઠે 45 કિલોની દુર્લભ માછલી મળી આવી,સ્થાનિકો માટે રોમાંચક તો વિશેષજ્ઞો માટે દુર્લભ ઘટના\nઅમેરિકાના ઓરેગોનના દરિયાકાંઠે એક દુર્લભ ઘટના બની છે. અહીં 45 કિલોની ઓપાહ માછલી મળી આવી છે. આ માછલી મૂનફિશ તરીકે પણ જાણીતી છે. સનસેટ બીચ પર આ દુર્લભ અને વિશાળકાય માછલી આવી જતા લોકોમાં કુતુહલતા જોવા મળી હતી. માછલીઓની પ્રજાતિઓના વિશેષજ્ઞો આ ઘટનાને દુર્લભ ગણાવી રહ્યા છે.\nસીસાઈડ એક્વેરિઅમના જનરલ મેનેજર કિથ શેન્ડેલીઅર આ વિશે જણાવતા કહે છે કે, 'આ ખુબ જ સુંદર માછલી છે. પરંતુ દરિયા કાંઠે એકદમ સારી પરિસ્થિતિમાં મળી આવવાની આ ઘટના દુર્લભ છે. સ્થાનિકો માટે પણ આ ઘટના રોમાંચક છે'\nજ્યારે નેશનલ ઓશિયનિક એન્ડ એટમોસ્ફેરિક એડમિનિસ્ટ્રેશન (NOAA) પ્રમાણે,'આ પ્રજાતિની માછલીઓ વિશે વધારે કઈ કહી શકાય એમ નથી, કારણ કે સામાન્ય રીતે આ માછલીઓ દરિયાની ખુબ અંદર જ રહેતી હોય છે. પાણીની ઉપર કે દરિયા કાંઠે ના દેખાતા આ પ્રજાતિ વિશે કઈ પણ કહેવું મુશ્કેલ છે '\nઓપાહ એક અસામાન્ય દેખાતી માછલી છે, NOAA અનુસાર, આ માછલીઓ ગોળાકાર, ફ્લેટ બોડી ધરાવે છે અને રંગબેરંગી હોય છે. આ માછલી દેખાવમાં ખુબ જ સુંદર છે. તેના પાંખ અને મોં લાલ છે. જ્યારે આંખો ગોલ્ડન કલરથી ઘેરાયેલી છે.\nશેન્ડેલીયર પ્રમાણે,' માછલીની સ્થિતિ જોતા લાગે છે કે એક્વેરિઅમને ખબર કરવામાં આવી તેના કલાક પહેલા આ માછલી દરિયાકાંઠે આવી હશે. જો કે, તે મૃત હાલતમાં હતી, પરંતુ પક્ષીઓ તેને નુકશાન પહોંચાડે તે પહેલા એક્વેરિઅમનો સ્ટાફ ત્યાં પહોંચી ગયો હતો. હાલ આ માછલીને મોટા ફ્રીઝરમાં રાખવામાં આવી છે. અને સ્થાનિકોની મદદથી તેનું સુક્ષ્મ પરિક્ષણ કરવામાં આવશે. એક્વેરિઅમ આ પરિક્ષણ દરમિયાન એક સ્કુલ ગ્રુપને પણ સાથે રહેવાનો મોકો આપશે' આ પરિક્ષણમાં આ દુર્લભ પ્રજાતિની માછલી વિશે વધુમાં વધુ જાણવાના પ્રયાસ કરવામાં આવશે.


51 વર્ષ પછી આ રાશિ ની કિસ્મત ચમકવા જઇ રહી છે ,તમે તો નથી ને…. – DH News\n51 વર્ષ પછી આ રાશિ ની કિસ્મત ચમકવા જઇ રહી છે ,તમે તો નથી ને….\nPosted on December 6, 2021 Author DHNews\tComment(1)\nઆર્થિક નીતિમાં ફેરફાર શક્ય છે. તાત્કાલિક લાભ થશે નહીં. તમારા મિત્રો અને સહકર્મીઓ તમને ખૂબ મદદ કરશે. તમારી ઈચ્છાઓ પૂર્ણ થશે, જેના કારણે મનમાં ખુશીની લહેર દોડશે. કેટલાક વિલંબ અથવા અવરોધ પછી, તમે નિર્ધારિત કાર્યને પૂર્ણ કરી શકશો. તમારે તમારા ઉદ્દેશ્યોને પ્રાપ્ત કરવા માટે ખૂબ મહેનત કરવી પડશે નહીં. તમારે વ્યવસાયમાં અનેક પડકારોનો સામનો કરવો પડી શકે છે.સ્થાનિક મુસાફરી દરમિયાન સાવધાની રાખવી પડશે.\nઆજે અટકેલા પૈસા મળવાની સંભાવના છે. નાણાંકીય બાબતોનો ઉકેલ આવી શકે છે. મિત્રો તમને સમસ્યાઓમાંથી બહાર આવવામાં મદદ કરશે. પરિવારના સભ્યો સાથે કેટલીક સમસ્યાઓ થઈ શકે છે. પરંતુ દિવસના અંતે તમારો જીવનસાથી તમારી સમસ્યાઓનું ધ્યાન રાખશે. આજે વાત કરતી વખતે તમારે થોડો સંયમ રાખવાની જરૂર છે. કામ સાથે જોડાયેલા સારા અને વ્યવહારુ વિચારો તમારા મનમાં આવશે.\nઆવકના સ્ત્રોત વધી શકે છે. મિત્રો સાથે ફરવા જઈ શકો છો. શેરબજારથી લાભ થશે. આજે તમારો દૃષ્ટિકોણ વધુ દાર્શનિક રહેવાની શક્યતા છે. તમને કેટલાક અનુભવો પણ હશે જે તમને જીવનભર યાદ રહેશે. વેપારમાં લાભ થશે. મહાન કાર્ય કરવાની ઈચ્છા રહેશે. કામકાજ અને વેપારમાં શત્રુઓ પર વિજય મેળવી શકશો. ઓફિશિયલ કામમાં, તમે તમારા પોતાના પ્રયત્નોથી તમારા કામમાં સુધારો કરી શકશો.\nઆજે તમે તમારા પાર્ટનરને ખુશ કરવા માટે બહાર ફરવા લઈ જઈ શકો છો. આજીવિકાના ક્ષેત્રમાં પ્રગતિ થશે. માન-પ્રતિષ્ઠામાં વધારો થશે અને સંતાનોની જવાબદારી નિભાવી શકાશે. સાંજનો સમય ધાર્મિક કાર્યોમાં પસાર થશે. સ્વાસ્થ્ય બગડી શકે છે, આંખોનું ધ્યાન રાખવું. કાર્યસ્થળ પર સહકર્મીઓ સાથે મતભેદ થશે. નવા વેપારીઓને ફાયદો થશે. કાર્યસ્થળ પર તમારા નેતૃત્વમાં થઈ રહેલા કાર્યમાં સફળતા મળશે.\nઆજે અચાનક તમારી પાસે પૈસા આવશે, જે તમારા ખર્ચ અને બિલ વગેરેનું ધ્યાન રાખશે. વર્ષોથી ચાલી રહેલા વિવાદનો આજે અંત આવી શકે છે. કોઈના પર આંધળો વિશ્વાસ ન કરો. સ્વાસ્થ્ય પ્રત્યે સાવધાન રહો. બીજા પર નિર્ભર રહેવું તમારા માટે સારું નથી. વેપારમાં મોટી સફળતા મળી શકે છે. વિદ્યાર્થીઓ માટે દિવસ સારો છે. ઓફિસમાં કોઈની સાથે […]\nદાઢીથી 63 કિલો વજન ઉપાડીને બનાવ્યો રેકોર્ડ, વીડિયો જોઈને બધા દંગ રહી જશે….\nOne Reply to “51 વર્ષ પછી આ રાશિ ની કિસ્મત ચમકવા જઇ રહી છે ,તમે તો નથી ને….”\n958377 170103Found this on MSN and Im pleased I did. Properly written post. 612395\nKevinNinna on સ્વયમ માતાજી સાથ આપે છે આ રાશિવાળા ને ક્યારેય ન લો પંગા આ રાશિવાળા સાથે\nPPypemimbpj on આવતીકાલની રાતથી સાતમા આસમાને રહેશે આ રાશિવાળા ની કિસ્મત અણધાર્યો લાભ બનાવશે આર્થીક પક્ષ મજબૂત


punjab at least 16 feared dead over 30 injured in explosion at firecracker factory in punjabs gurdaspur ag – News18 Gujarati\nગુરદાસપુરમાં ફટાકડાની ફેક્ટરીમાં બ્લાસ્ટ, 20 લોકોના મોત\nગુરદાસપુરમાં ફટાકડાની ફેક્ટરીમાં ધમાકો\nબ્લાસ્ટ એટલો જોરદાર હતો કે આખી ફટાકડાની ફેક્ટરી જમીનદોસ્ત થઈ ગઈ\nLast Updated : September 04, 2019, 22:17 IST\nપંજાબ (Punjab)ના ગુરદાસપુર(Gurdaspur)માં એક ફટાકડાની ફેક્ટરી(Firecracker Factory)માં બ્લાસ્ટ થયો હતો. આ બ્લાસ્ટમાં 20 લોકોના મોત થયા છે, જ્યારે 30 લોકો ઈજાગ્રસ્ત થયા છે. ધમાકાની ખબરની જાણ થતા ફાયરબ્રિગેડની ગાડીઓ અને પોલીસ પહોંચી ગઈ હતી. રાહત અને બચાવ કાર્ય શરુ કરી દેવામાં આવ્યું હતું.\nજાણકારી પ્રમાણે ફટાકડાની ફેક્ટરી પંજાબના ગુરદાસપુરના બટાલામાં છે. ફટાકડાની ફેક્ટરીમાં ધમાકો લગભગ સાંજે પાંચ વાગ્યાની આસપાસ થયો હતો. ધમાકો એટલો જોરદાર હતો કે આખી ફટાકડાની ફેક્ટરી જમીનદોસ્ત થઈ ગઈ હતી. આ ઘટનામાં અત્યાર સુધીમાં 20 લોકોના મોત થઈ ગયા છે. જ્યારે 30 લોકો ઈજાગ્રસ્ત છે. ઈજાગ્રસ્તોને નજીકની હોસ્પિટલમાં દાખલ કરવામાં આવ્યા છે.\nઆ પણ વાંચો - ઘાટીમાં આતંક ફેલાવવા આવેલા આતંકીઓએ પાકિસ્તાનની પોલ ખોલી\nધમાકાની ખબર સાંભળી ગુરદાસપુરથી બીજેપી સાંસદ સની દેઓલે દુ:ખ પ્રકટ કર્યું છે. સની દેઓલે ટ્વિટ કરતા લખ્યું હતું કે બટાલાની ફટાકડાની ફેક્ટરીમાં ધમાકાની ખબર સાંભળી દુ:ખ થયું. એનડીઆરએફની ટીમ અને સ્થાનિય પ્રશાસન રાહત અને બચાવ કાર્યમાં લાગી ગયા છે.\nમુખ્યમંત્રી કેપ્ટન અમરિંદર સિંહે બટાલામાં ધમાકામાં થયેલા મોત પર દુ:ખ વ્યક્ત કર્યું છે. સીએમે કહ્યું હતું કે ડીસી અને એસએસપીની આગેવાનીમાં રાહત-બચાવ કર્યા જારી છે. બટાલા હોસ્પિટલનો એક હેલ્પ લાઇન નંબર - 01871240144 જાહેર કરવામાં આવ્યો છે.\nઅકાલી દલના વરિષ્ઠ નેતા અને પંજાબના પૂર્વ કેબિનેટ મંત્રી બિક્રમ સિંહ મજેઠીયાએ બટાલા ફેક્ટરી મામલામાં દોષિતો સામે કાર્યવાહીની માંગણી કરતા સરકાર પર પ્રહાર કર્યા છે. મજેઠીયાએ કહ્યું હતું કે મારો પંજાબ સરકારને સવાલ છે કે વસ્તીવાળા ક્ષેત્રમાં આવી ફટાકડાની ફેક્ટરી કેવી રીતે ચાલતી હતી. શું DCને આવી ફેક્ટરીની જાણ ન હતી? આવું ગેરકાયદેસર કામ અફસરોની સાંઠગાંઠથી ચાલી રહ્યું હતું.\nFirst published: September 04, 2019, 17:56 IST\nTags: Gurdaspur, પંજાબ


uk-wales-dulais-river-water-turns-white-after-milk-tanker-crashed-off-sankri-mb – News18 Gujarati\nઅચાનક પાણીને બદલે નદીમાં વહેવા લાગ્યું દૂધ, તપેલી-ડોલ લઈને લોકો દોડી પડ્યા\nપહેલા તો અનેક લોકોએ આ ઘટનાને ચમત્કાર ગણાવી, બાદમાં નદીનું પાણી સફેદ કેમ થયું તેનું કારણ સમજમાં આવી ગયું\nLast Updated : April 16, 2021, 14:16 IST\nકંપનીએ ભૂલથી 1.4 કરોડ રૂપિયાનો પગાર મોકલી દીધો, કર્મચારી રાજીનામું આપી ફરાર\nયૂકે. આપે આજ સુધીમાં દૂધની નદીઓ (Rivers of Milk) વહેતી હોવાની કહેવત સાંભળી હશે. પરંતુ યૂકે (UK)ના વેલ્સ (Wales)માં રહેનારા લોકોએ તેને સાક્ષાત જોઈ પણ લીધી. 15 એપ્રિલે અચાનક વેલ્સમાં વહેતી દુલાઇસ નદી (Dulais River)નું પાણી સફેદ થઈ ગયું. નદીમાં પાણીને બદલે દૂધ વહેતું જોવા મળતા લોકો પણ હેરાન રહી ગયા. હકીકતમાં નદીની પાસે જ એક દુર્ઘટનામાં દૂધથી ભરેલી ટ્રક પલટી ગઈ, જેના કારણે ટ્રકના ટેન્કરમાં ભરેલું બધું જ દૂધ નદીમાં વહી ગયું. તેનાથી નદીનું પાણી સફેદ થઈ ગયું.\nસોશિયલ મીડિયા પર યુકેના આ વીડિયો ખૂબ જ ઝડપથી વાયરલ થઈ રહ્યો છે. 15 એપ્રિલની સાંજે Carmarthenshireમાં દૂધથી ભરેલી એક ટ્રક પલટી ગઈ. તેનાથી દરેક સ્થળે દૂધ ઢોળાઈ ગયું. આ દૂધ નદીમાં જઈને ભળી થયું જેના કારણે આખી નદીનું પાણી સફેદ થઈ ગયું. નેચરલ રિસોર્સિસ વેલ્સ (Natural Resources Wales, NRW)એ દૂધની ક્વોલિટી વિશે કંઈ પણ નથી કહ્યું. જોકે આ કારણથી નદીનું પાણી સફેદ થયું હતું, જે કન્ફર્મ કરી દીધું છે.\nઆ પણ વાંચો, માણસાઈ લજવાઈ! અર્થીને ચાર કાંધ પણ ન મળી, લોડિંગ રિક્ષામાં શબ યાત્રા, જાણો શું છે કારણ\nનદીમાં વહેતું રહ્યું દૂધ\nદુલાઇસ નદીનું સફેદ થયેલું પાણી ઘણા અંતર સુધી વહેતું રહ્યું. લોકો હેરાન હતા કે નદીનું પાણી સફેદ કેવી રીતે થઈ ગયું. લોકો ડોલ અને અનેક પ્રકારના વાસણો લઈને દૂધ ભરતા જોવા મળ્યા. પરંતુ તેની ક્વોલિટીને લઈ શંકા ઊભી થયેલી છે. અનેક લોકોએ પહેલા આ ઘટનાને ચમત્કાર ગણાવી. જોકે બાદમાં નદીનું પાણી સફેદ કેમ થયું તેનું કારણ સમજમાં આવી ગયું.\nFirst published: April 16, 2021, 14:16 IST\nTags: Milk, OMG, River, United Kingdom, Viral news, Viral Photos, પાણી


Posted on 3:08 pm April 7, 2022 Author Shah JinaComments Off on ત્રણ દિવસના દીકરાને લઇને હોસ્પિટલથી નીકળી મશહૂર કોમેડિયન ભારતી સિંહ, ચહેરા પર ખુશી જોઇને તમે પણ કહેશો- કોઇની નજર ના લાગે\nકોમેડી ક્વીન ભારતી સિંહ અને હર્ષ લિમ્બાચીયાનો ફર્સ્ટ ફેમિલી ફોટો સામે આવ્યો છે. આ કપલ તેમના નવજાત પુત્રને લઈને હોસ્પિટલથી ઘરે જવા નીકળ્યું હતું. આ દરમિયાન, તેમને પેપરાજી દ્વારા સ્પોટ કરવામાં આવ્યા હતા. હોસ્પિટલથી નીકળ્યા બાદ હર્ષ પુત્રને ખોળામાં લઇ ચાલતો જોવા મળ્યો હતો, જ્યારે ભારતીના ચહેરા પર એક અલગ જ ખુશી જોવા મળી હતી.4એપ્રિલના રોજ ભારતીએ પુત્રને જન્મ આપ્યો હતો. ત્યારથી અભિનેત્રી હોસ્પિટલમાં આરામ પર હતી. આવી સ્થિતિમાં હવે કોમેડિયન ત્રણ દિવસના પુત્રને લઈને ઘરે પહોંચી ગઇ છે. ભારતી અને હર્ષે સોશિયલ મીડિયા દ્વારા પુત્રના જન્મના સારા સમાચાર આપ્યા હતા.\nજે વીડિયો સામે આવ્યો છે તેમાં તમે જોઈ શકો છો કે ભારતી હર્ષના ચહેરા પરથી માસ્ક હટાવીને પેપરાજી માટે પોઝ આપતી જોવા મળી હતી. આ સાથે પેપરાજી તેમને કેટલાક પ્રશ્નો પૂછી રહ્યા હતા, જે બાદ ભારતી ખૂબ જ ક્યૂટ અંદાજમાં તેમને પાછળથી વાત કરવાનો ઈશારો કરતી જોવા મળી હતી. દરેક લોકો હવે ભારતીના બાળકના નામ અને પ્રથમ તસવીરની આતુરતાથી રાહ જોઈ રહ્યા છે. ભારતીની ડિલિવરી પહેલા ફેન્સે તેના આવનાર બાળકના ઘણા નામ સૂચવ્યા હતા.\nતમને જણાવી દઈએ કે એક પોસ્ટ શેર કરતી વખતે ભારતી અને હર્ષે લખ્યું, ‘It’saBOY’. સ્ટાર કપલે પ્રેગ્નન્સી ફોટોશૂટની સુંદર તસવીર શેર કરી હતી. ફોટોમાં ભારતી અને હર્ષ ખૂબ જ સુંદર અંદાજમાં સાથે જોવા મળી રહ્યા હતા.ભારતી તેની પ્રેગ્નેંસી દરમિયાન વર્કફ્રન્ટમાં ખૂબ જ એક્ટિવ રહી હતી. ભારતીએ ડિલિવરીના છેલ્લા દિવસ સુધી શૂટિંગ કર્યું હતુ. દરરોજ પેપરાજી શૂટિંગના સેટ પર ભારતીને જોતા હતા અને ભારતીના તમામ રસપ્રદ વીડિયો સોશિયલ મીડિયા પર વાયરલ થતા હતા. આ સાથે ભારતીનો પ્રી-ડિલિવરી વીડિયો પણ સામે આવ્યો હતો.\nવીડિયોમાં ભારતી લેબર પેઈનમાં જોવા મળી હતી અને હોસ્પિટલમાં તેના બાળકને જન્મ આપવાની રાહ જોઈ રહી છે. વાસ્તવમાં, આ વીડિયો ભારતી અને હર્ષે શૂટ કર્યો હતો અને યુટ્યુબ ચેનલ પર વ્લોગ શેર કર્યો છે. આ સમયે ભારતી સિંહના ઘરે ઉજવણીનો માહોલ છે. પુત્રના જન્મથી જ કોમેડિયન ભારતી સિંહનું જીવન ખુશીઓથી ભરેલું છે. ભારતી અને હર્ષ પેરેન્ટહુડની દરેક ક્ષણ માણી રહ્યા છે.\nભારતી આખી રાત જાગતા રહીને પોતાના બાળકની ખાસ કાળજી લઈ રહી છે. સૌથી મહત્વની વાત એ છે કે ભારતી સિંહ હવે તેના ન્યૂ બોર્ન લિટલ પ્રિન્સને તેના ઘરે લઈ જઈ રહી છે. ભારતીને હોસ્પિટલમાંથી રજા આપવામાં આવી છે. હોસ્પિટલની બહારથી ભારતી અને હર્ષના ઘણા ફોટા અને વીડિયો સોશિયલ મીડિયા પર વાયરલ થઈ રહ્યા છે. હંમેશા બીજાને હસાવતી ભારતીના ચહેરા પરનું મોટું સ્મિત જોઈને સ્પષ્ટ થાય છે કે તે તેના પુત્રને તેના ઘરે લઈ જવા માટે કેટલી ખુશ અને ઉત્સાહિત છે.\nતેમ છતાં ચાહકો ભારતી અને હર્ષના નાના બાળકનો ચહેરો જોઈ શક્યા ન હતા. પરંતુ કપલ સાથે પોતાના બાળકને જોઈને તેઓ ખુશ છે. એક યુઝરે લખ્યું- તમારા બંને માટે ખુશી, ઘણો પ્રેમ, બાળકનું સ્વાગત છે. ત્યાં કેટલાક યુઝર્સ હર્ષ અને ભારતીના બાળક પર હાર્ટ ઇમોજી સાથે પ્રેમ વરસાવી રહ્યા છે. ભારતીએ પ્રેગ્નેન્સીમાં ઘણી મહિલાઓ માટે એક દાખલો બેસાડ્યો છે.\nખતરનાક અને ઝેરી સાપ કિંગ કોબ્રા ફસાઈ ગયો માછલી પકડવાની જાળીમાં, પછી થયું રૂંવાડા ઉભા કરી દેનારું, જુઓ વીડિયો


coronavirus case rise in ahmedabad Micro Containment Zone ap – News18 Gujarati\nઅમદાવાદમાં corona blast: વધુ 21 વિસ્તાર માઈક્રો કન્ટેઇમેન્ટ ઝોનમાં, કેટલું થયું રસીકરણ?\nAhmedabad corona news: મદાવાદ મહાનગર પાલિકા આરોગ્ય વિભાગ (Ahmedabad Municipal Corporation Health Department) દ્વારા ૮૦ અર્બન હેલ્થ સેન્ટર અને ૮૦ શાળાઓમાં વેકિસન અભિયાન શરૂ કરાયું હતું.\nLast Updated : January 03, 2022, 23:34 IST\nAhmedabad news: સમગ્ર દેશમાં આજથી ૧૫ થી ૧૮ વય જૂથના બાળકો માટે વેકિસન મહા અભિયાન શરૂ થયુ છે. અમદાવાદ શહેરમાં (ahmedabad news) અમદાવાદ મહાનગર પાલિકા આરોગ્ય વિભાગ (Ahmedabad Municipal Corporation Health Department) દ્વારા ૮૦ અર્બન હેલ્થ સેન્ટર અને ૮૦ શાળાઓમાં વેકિસન અભિયાન શરૂ કરાયું હતું . અમદાવાદ શહેરના પ્રથમ નાગરિક મેયર કિરીટ પરમાર અને કમિશનર લોચન લહેરાની અધ્યક્ષતામા બાળકોના રસીકરણ અભિયાન પ્રારંભ કરાવ્યો હતો.\nહાલમાં અમદાવાદ શહેરમાં તમામ નાગરીકોને વહેલામાં વહેલી તકે કોવિડ -19 વેક્સીન મળી રહે તે હેતુથી કોવિડ -19 વેકસીનેશન મહાઅભિયાન ચાલી રહેલ છે . ભારત સરકાર સુચના મુજબ તારીખ ૩ જાન્યુઆરી -૨૦૨૨ થી ૧૫ થી ૧૮ વર્ષના તમામ બાળકોનું કોવિડ -૧૯ વેકસીનેશનનો સમગ્ર દેશમાં શુભારંભ કરવામાં આવેલ છે . જે અંતર્ગત ચાંદખેડા વોર્ડમાં આવેલ પોદાર ઇન્ટરનેશનલ સ્કુલ ખાતે રાખેલ મુખ્ય કાર્યક્રમ યોજવામાં આવેલ.\nસદર કાર્યક્મમાં અમદાવાદ શહેરના મેયર કિરીટ પરમાર , મ્યુનિસિપલ કમિશનર લોચન સહેરા , ડેપ્યુટી મેયર , સ્ટેન્ડિંગ કમિટી ચેરમેન , હોસ્પિટલ કમિટી ચેરમેન , હેલ્થ કમિટી ચેરમેન , ડે.મ્યુનિસિપલ કમિશનર ( હેલ્થ ) , ડે . મ્યુનિસિપલ કમિશનર ( પશ્ચિમઝોન ) તેમજ સ્થાનિક કાઉન્સિલર તથા સબંધિત અધિકારીઓ હાજર રહેલ હતા.\nઅમદાવાદ શહેરના તમામ ૧૫ થી ૧૮ વય જૂથના બાળકોને કોવિડ -૧૯ વેકસીનેશન સરળતાથી મળી રહે તે હેતુ તમામ ૮૦ અર્બન હેલ્થ સેન્ટર ઉપરાંત નક્કી કરેલ ૮૦ પ્રાઇવેટ મ્યુનિસિપલ શાળા ખાતે કોવિડ -૧૯ વેકસીનેશન સેશનનું આયોજન કરવામાં આવેલ છે. આ તમામ ૧૫ થી ૧૮ વય જૂથના બાળકો માટેની વેકસીનેશન સાઈટ ખાતે ફક્ત કોવેક્સીન રસી આપવામાં આવેલ છે.\nઆજ રોજ ૧૫ થી ૧૮ વર્ષના ૩૬,૮૭૧ બાળકોની વેકસીનેશન અપાઇ છે. મધ્ય ઝોનમા ૩૮૦૯ , પૂર્વ ઝોન ૮૧૦૪ , ઉત્તર પશ્ચિમ ઝોન ૫૨૦૬ , ઉત્તર ઝોન -૫૩૮૨ , દક્ષિણ ઝોન ૨૫૧૦ , દક્ષિણ પશ્ચિમ ઝોન ૬૩૬૫ અને પશ્ચિમ ઝોન ૫૪૯૫ ડોઝ અપાયા છે.\nઅમદાવાદ કોર્પોરેશન દ્વારા વેકિસનેશન મહા અભિયાન અંતર્ગત તમામ સેશન સાઇટ ખાતે કુલ ૬૨ હજાર ૧૨૦ ( ડોઝ - ૪૨,૮૦૫ અને ડોઝ -૨ , ૧૯ હજાર ૩૧૫ ) જેટલા લાભાર્થીઓને વેકિસન મુકવામાં આવેલ છે.\nઅમદાવાદ શહેરમાં ૧૫ થી ૧૮ વર્ષના તમામ બાળકોને કોવિડ -૧૯ વેકિસનેશનના મહાભિયાન અતંર્ગત વહેલામાં વહેલીતકે કોવિડ -19 વેક્સિન લેવા માટે અપીલ કરવામાં આવે છે. શહેરમાં ફરી એકવાર કોરોના વિસ્ફોટ થતા માઇક્રો કન્ટેઇમેન્ટ ઝોન વિસ્તારમાં વધારો થયો છે.\nહાલ શહેરમાં ૪૪ વિસ્તાર માઇક્રો કન્ટેઇમન્ટ ઝોનમા સમાવેશ છે . જેમા વધુ આજે ૨૧ વિસ્તારનો સમાવેશ થયો છે. આમ શહેરમાં કુલ ૬૫ વિસ્તારના હજારો પરિવાર માઇક્રો કન્ટેઇમન્ટ ઝોનમા સમાવેશ કરાયો છે.\nFirst published: January 03, 2022, 23:32 IST


મહિલા - ફિશિંગ હુમલાઓ - ISEA\nમહિલા - ફિશિંગ હુમલાઓ\nફિશીંગ એ ઇલેક્ટ્રોનિક કમ્યુનિકેશન જેમ કે ઈ-મેઇલ મારફતે વિશ્વાસપાત્ર હોવાની ઓળખ સ્થાપિત કરી વપરાશકર્તાના નામ, પાસવર્ડ્સ, PIN, બેંક એકાઉન્ટ, ક્રેડિટ કાર્ડની વિગતો જેવી માહિતી મેળવવાનો પ્રયાસ કરવાનો એક રસ્તો છે.\nફિશીંગ સામાન્ય રીતે ઇ-મેલ હેકિંગ અથવા ઇન્સ્ટન્ટ મેસેજિંગ દ્વારા કરવામાં આવે છે અને તે ઘણીવાર તમને નકલી વેબસાઇટ પર અગત્યની વિગતો દાખલ કરવા માટે પ્રેરિત કરે છે જે કાયદેસર વેબસાઇટ જેવી જ હોય છે. ફિશીંગ એ વપરાશકર્તાઓને છેતરવા માટે ઉપયોગમાં લેવામાં આવતી સામાજિક ઇજનેરી તકનીકનું ઉદાહરણ છે.\nફિશિંગ ઇ-મેઇલ સંદેશ કેવો દેખાય છે? વિગતવાર ….\nફિશર સ્ત્રીઓને કેવી રીતે લક્ષ્ય બનાવે છે?\nફિશીંગ હુમલાઓ દ્વારા મહિલાઓના શોષણનું પ્રમાણ ઘણું ઊંચું છે અને તે વ્યક્તિની સંપૂર્ણ સુરક્ષા સામેનું મુખ્ય જોખમ છે. અહીં અમે કેટલાક માર્ગો રજૂ કરીએ છીએ જે મુજબ સ્ત્રીઓ સાથે ફિશિંગ થઈ શકે છે. ફિશેર એવી સ્ત્રીઓને લક્ષ્ય બનાવે છે, જેમને કોસ્મેટિક્સ, વજન ઘટાડવા માટેના પ્રોગ્રામ્સ, પેરેંટલ કેર એપ્લિકેશન્સ, એકાઉન્ટ બંધ કરવાની ધમકી ભરેલા મેઇલ્સ વગેરે જેવી કેટલીક નબળાઈઓ હોય છે.\nસૌંદર્ય પ્રોડક્ટ્સ પર આકર્ષક ઑફર:\nફિશેર્સ ઑનલાઇન શોપિંગ પોર્ટલમાં શોપિંગ તરફના વલણો માટે સામાન્ય રીતે તપાસ કરે છે. તે માહિતી સાથે તેઓ ફિશીંગ ઇમેઇલ્સ મોકલે છે જે તેમનું ધ્યાન ખેંચે છે. તેઓ સૌંદર્ય ઉત્પાદનો માટેના ઇમેઇલ્સમાં ગ્રાફિક્સનો ઉપયોગ કરીને વિશ્વાસપાત્ર રીતે ઑફર કરે છે જે કાયદેસર વેબસાઇટ્સની સમાન લાગે છે પરંતુ વાસ્તવમાં તે તમને નકલી છેતરામણી સાઇટ્સ અથવા કાયદેસર દેખાતી પૉપ-અપ વિંડોઝ પર લઈ જાય છે. સૌંદર્ય પ્રસાધનો માટે મોટાભાગની સ્ત્રીઓ લોભી હોય છે અને ફીશર્સ દ્વારા ચલાવવામાં આવતી યુક્તિમાં ફસાઈ જાય છે. તેઓ ઓફર મેળવવા અને ઉત્પાદન ખરીદવા માટે લિંક પર ક્લિક કરે છે. અને આખરે તેઓ તેમની સંવેદનશીલ અગત્યની વ્યક્તિગત માહિતીને જાહેર કરે છે જે વધુ સમસ્યાઓ તરફ દોરી શકે છે.\nપેરેંટલ કેર/શૈક્ષણિક એપ્લિકેશન્સનું મફત ઇન્સ્ટોલેશન:\nમાતાઓ હંમેશાં તેમના બાળકો માટે શ્રેષ્ઠ શોધતી હોય છે. ફીશર્સ નાના બાળકો અને નવજાત બચ્ચાઓની માતાઓને યુક્તિથી ફસાવવાનો પ્રયાસ કરે છે. આ અમુક લોકપ્રિય વેબસાઇટ્સને હેક કરીને અથવા મફત એપ્લિકેશન ઇન્સ્ટોલેશનની લિંક સાથે ઇમેઇલ મોકલીને થઈ શકે છે. તેઓ એવા વેબ સરનામાંઓનો ઉપયોગ કરે છે કે જે જાણીતા કંપનીઓના નામની સમાન હોય છે પરંતુ સહેજ બદલાયેલા હોય છે. આ ઇ-મેઇલમાં માતાનું ધ્યાન કેન્દ્રિત કરવા માટે માતાપિતાની સલાહ વિશેની માહિતી હશે.\nતેઓ જે ઓફર કરે છે તે સંપૂર્ણ શૈક્ષણિક સામગ્રી ચકાસ્યા સિવાય ખરીદી કરવાનું ટાળો.\nઅન્ય વપરાશકર્તાઓ દ્વારા આપવામાં આવતી સમીક્ષાને ધ્યાને લઈ સારી રીતે જાણીતી શૈક્ષણિક એપ્લિકેશનો માટેનો સારો વિકલ્પ પસંદ કરો.\nપેરેંટલ કેર એપ્લિકેશનો સાથેના ફિશિંગ ઇ-મેઇલ્સથી સાવચેત રહો.\nધમકી ભરેલા મેઇલ:\nકેટલીકવાર તમને ધમકી ભરેલા મેઇલ મળી શકે છે કે જો તમે કોઈ ઈ-મેલ મેસેજનો જવાબ ન આપો તો તમારું વેબમેઈલ એકાઉન્ટ બંધ કરવામાં આવશે. ઉપર બતાવેલ ઈ-મેલ મેસેજ એ જ યુક્તિનું ઉદાહરણ છે. સાયબરક્રિમિનલ્સ ઘણી વાર તકનીકોનો ઉપયોગ કરે છે જેથી તમે માની જાવ કે સુરક્ષા સાથે સમાધાન કરવામાં આવ્યું છે. સાયબર ક્રિમીનલ્સ તમને ફોન પર તમારા કમ્પ્યુટરની સમસ્યાઓને ઉકેલવામાં અથવા તમને સૉફ્ટવેર લાઇસન્સ વેચવામાં સહાય માટે ઑફર કરે છે.\nતે કેવી રીતે થઈ શકે?\nબ્રાઉઝરમાં URL ની ફેર તપાસ કરો.\nસંખ્યાઓથી શરૂ થતી વેબસાઇટ્સમાં તમારી માહિતી દાખલ કરશો નહીં\nહંમેશાં ખોટી જોડણીવાળા URLની ચકાસણી કરો. તેથી જ સરનામુ હંમેશાં URLમાં લખો, કૉપિ અને પેસ્ટ કરશો નહીં.\nઑનલાઇન બેંકિંગ હંમેશાં સલામત ચેનલમાં કરો દા.ત. પૅડલોકની ચકાસો અને સુરક્ષિત બેંકિંગ માટે ચેનલને સુરક્ષિત કરો. હંમેશા વિશ્વસનીય વેબસાઇટનો ઉપયોગ કરો કે જેમાં https અને પેડલોક હોય.\nનાણાકીય અથવા અન્ય વ્યક્તિગત માહિતી માટેના ઈ-મેઇલ હંમેશા શંકા સાથે જુઓ ખાસ કરીને "તાકીદ" ધરાવતી વિનંતીઓ. જ્યારે શંકા હોય ત્યારે, શંકાસ્પદ ઇમેઇલનો જવાબ આપશો નહીં અથવા શંકાસ્પદ વેબસાઇટ્સ પર માહિતી દાખલ કરશો નહીં. તમે પ્રાપ્ત કરેલા સંચારની કાયદેસરતાની પુષ્ટિ કરવા માટે તમે કથિત પ્રેષકનો સંપર્ક પણ કરી શકો છો. ફિશીંગ સાઇટનું ઉદાહરણ, પંજાબ રાષ્ટ્રીય બેંકનો દેખાવ સમાન છે.\nએવી ઇમેઇલ્સનો ક્યારેય જવાબ આપશો નહીં કે જે તમારી વ્યક્તિગત માહિતી જેવી કે કાર્ડ/ડેબિટ કાર્ડ / બેંક જાહેર કરવાનું કહે છે.\nસલામતીના પગલાંના ભાગરૂપે અમે નિયમિતરૂપે ફેસબુક ઉપરની પ્રવૃતિઓ ઉપર નજર રાખીએ છે. તમારા અકાઉંટના પ્રશ્નો બાબતે હાલમાં જ આપનો સંપર્ક કરવામાં આવ્યો હતો.\nઅમારી સિસ્ટમ મારફત તમારા ફેસબુક અકાઉંટમાં અસામાન્ય કોપી રાઇટ પ્રવૃતિ થયેલ હોવાનું જણાયેલ છે. કૃપા કરીને કાયદેસરના કોપી રાઇટ ફોર્મ માટે નીચે આપેલ લિન્કને અનુસરો.\nનોંધ: જો તમે ફોર્મ ન ભરશો તો તમારું અકાઉંટ કાયમી રીતે બ્લોક કરવામાં આવશે.\nFacebook Copyrights Department:


રોજગાર દિવસે મુખ્યમંત્રી વિજયભાઈ રૂપાણીની હાજરીમાં સુરતના રાજ્યકક્ષાનો કાર્યક્રમ 50 હજાર યુવાનોને અપાશે નિમણૂકપત્ર\nસુરત કોર્પોરેશન વિસ્તારમાં 50 જેટલા રોજગાર મેળાઓ સહિતના વિવિધ રોજગારીની તકો અંગેના કાર્યક્રમોનો સુરતથી શુભારંભ કરશે\nઅમદાવાદ : સૌને રોજગારી મળી રહે તે માટે રાજ્ય સરકારે નોકરીદાતા અને રોજગાર વાંચ્છુઓને એક પ્લેટફોર્મ પૂરુ પાડી રોજગાર ભરતી મેળાનો નવતર પ્રયોગ કર્યો છે, જે સફળ રહ્યો છે. સર્વાંગી વિકાસને ધ્યાનમાં રાખીને મુખ્યમંત્રી વિજયભાઈ રૂપાણીની સરકારે પાંચ વર્ષ પૂર્ણ કર્યા છે અને તારીખ 1થી9ઓગસ્ટ સુધી વિવિધ જનકલ્યાણના કાર્યક્રમો કરી રહી છે. આગામી રોજગાર દિવસ અંતર્ગત રાજ્યના મુખ્યમંત્રી વિજયભાઈ રૂપાણી સુરત આવી રહ્યા છે અને રાજ્ય કક્ષાનો રોજગાર દિવસનો કાર્યક્રમ સુરત ખાતે યોજાઈ રહ્યો છે.\nમુખ્યમંત્રી વિજયભાઈ રૂપાણીની ઉપસ્થિતિમાં સરસાણા કન્વેન્શન સેન્ટર ખાતે આ કાર્યક્રમનું આયોજન કરવામાં આવ્યું છે.જેમાં 50 હજાર યુવાનોને એક સાથે એપોઈન્ટમેન્ટ લેટર આપવામાં આવશે. સુરત કોર્પોરેશન વિસ્તારમાં 50 જેટલા રોજગાર મેળાઓ સહિતના વિવિધ રોજગારીની તકો અંગેના કાર્યક્રમોનો સુરતથી શુભારંભ કરવામાં આવશે.\nસુરત સરસાણા ખાતે આવેલા પ્લેટીનમ હોલ ખાતે આયોજિત રોજગાર દિવસ નિમિત્તે શિક્ષણ સહાયકો, નર્સો તથા અન્ય વિભાગો અને બોર્ડ કોર્પોરેશન દ્વારા અપાયેલી નિમણૂકો તથા રોજગાર મેળામાં પસંદગી પામેલા યુવાનો મળી કુલ 50 હજાર યુવાનોને નિમણૂંક પત્રો એનાયત કરાશે.\nઆ દિવસે અનુબંધ રોજગાર પોર્ટલનો પણ મુખ્યમંત્રી વિજય રૂપાણીના હસ્તે શુભઆરંભ કરવામાં આવશે. આ અવસરે દક્ષિણ ગુજરાતના 13,350 તથા સુરત જિલ્લાના 5,950 જેટલા રોજગાર વાંચ્છુઓને નિમણૂક પત્ર એનાયત થશે. બારડોલી અને માંડવી ખાતે આ દિવસના કાર્યક્રમ હેઠળ નિમણૂંક પત્રો એનાયત કરવામાં આવશે. આ કાર્યક્રમમાં ઊર્જામંત્રી સૌરભભાઈ પટેલ તેમજ પક્ષના પ્રદેશ પ્રમુખ સી.આર. પાટીલ તથા અન્ય મહાનુભાવો પણ ઉપસ્થિત રહેશે.\nઆ ઉપરાંત ખજોદ વિસ્તારમાં બની રહેલા ડાયમંડ બુર્સના ઉદ્ઘાટન માટે વિજયભાઈ રૂપાણીએ તારીખ7મીનો સમય ફાળવ્યો છે. આ દિવસે સીએમ ડાયમંડ બુર્સની ઓફિસનું ઓનલાઈન ઉદ્ઘાટન જ કરે તેવી શક્યતા દેખાઈ રહી છે


Aaj Ka Jeevan Mantra By Pandit Vijayshankar Mehta, Story About Good Intention, Significance Of Good Work | જો મન સાફ હોય તો નિયમ તૂટે ત્યારે પણ નુકસાન થતું નથી - Divya Bhaskar\nઆજનો જીવનમંત્ર:જો મન સાફ હોય તો નિયમ તૂટે ત્યારે પણ નુકસાન થતું નથી\nવાર્તા- લગભગ 400 વર્ષ જૂનો કિસ્સો છે. પરમેષ્ઠી નામનો એક દરજી હતો. તે ભગવાનનો પરમ ભક્ત હતો અને ખૂબ જ સારો વ્યક્તિ હતો. તેને ત્યાં જે લોકો કપડા સીવડાવવા આવતાં હતાં, તેઓ જાણતાં હતા કે આવડત તો પરમેષ્ઠીમા જ છે, પરંતુ તે એક સારો વ્યક્તિ પણ છે.\nપરમેષ્ઠી પાસે બેસીને લોકોને ખૂબ જ પોઝિટિવ ઊર્જા મળતી હતી. તેમને ત્યાં મોટા-મોટા નવાબ, જમીનદાર, વેપારી કપડા સીવડાવવા આવતાં હતાં. જે રાજ્યમાં તે રહેતો હતો, ત્યાંના બાદશાહે પોતાના પગની નીચે રાખવા માટે એક આસન બનાવડાવ્યું, પરંતુ બાદશાહને તે ગમ્યુ નહીં.\nબાદશાહે દરબારીઓને કહ્યું, આ આસનના કપડાથી તકિયાની ખોળ બનાવો. બાદશાહને પણ પરમેષ્ઠીનું કામ ગમતું હતું ત્યારે દરજી પાસે આસનનું કપડું મોકલી દીધું. પરમેષ્ઠીએ ખોળ તૈયાર કરી અને તેમાં રૂ ભર્યું, અત્તર પણ ઉમર્યું અને ખૂબ જ સારી રીતે કપડાની ખોળ તૈયાર કરી.\nપરમેષ્ઠીએ ખૂબ જ સુંદર બે તકિયા બનાવ્યાં હતાં, તેમાંથી સુગંધ પણ આવી રહી હતી. બાદશાહને તકિયા આપવા માટે પરમેષ્ઠી મહેલ તરફ જતો રહ્યો. રસ્તામાં ભગવાનના જગદીશ સ્વરૂપની રથયાત્રા પસાર થઈ રહી હતી. ભીડમાં પરમેષ્ઠી પણ ભગવાનના રથને અને મૂર્તિને જોવા લાગ્યો. આ દરમિયાન તેણે જોયું કે ભગવાનની મૂર્તિ જ્યાં રાખવામાં આવી છે, ત્યાં કપડું ફાટેલું છે. તેને તે યોગ્ય લાગ્યું નહીં એટલે તેણે એક તકિયો ત્યાં આપી દીધો.\nબધા પૂજારી આટલાં સુંદર તકિયાને જોઈને ખૂબ જ પ્રસન્ન થઈ ગયાં. રથયાત્રા આગળ વધી ત્યારે પરમેષ્ઠીને યાદ આવ્યું કે જ્યારે બાદશાહ પૂછશે તો હું શું જવાબ આપીશ.\nપરમેષ્ઠી એક તકિયો લઇને દરબાર પહોંચ્યો અને બાદશાહને સંપૂર્ણ ઘટના જણાવી કે તેણે એક તકિયો જગદીશને ચઢાવી દીધો છે, જે દુનિયાના બાદશાહ છે.\nઆ સાંભળતા જ બાદશાહે પરમેષ્ઠીને કેદમાં નાખી દીધો.\nપરમેષ્ઠી જેમમા પણ ભગવાનને યાદ કરી રહ્યો હતો કે અમે તે જેલમાં આવી ગયા પરંતુ તમને તો સારો તકિયો મળી ગયો.\nબીજા દિવસે અચાનક બાદશાહે જેલના દરવાજા ખોલાવડાવ્યાં અને કહ્યું, પરમેષ્ઠી હું જાણતો નથી કે તે કયા જગદીશને તે તકિયો ચઢાવ્યો, પરંતુ આજે મારા સપનામાં એક દિવ્ય આકૃતિ આવી અને તેણે મને આદેશ આપ્યો કે હું પરમેષ્ઠીને આઝાદ કરી દઉ. એટલે હું તમને આઝાદ કરી રહ્યો છું.\nબોધપાઠ- જો આપણાંથી કોઈ નિયમ તૂટી જાય, પરંતુ આપણાં વિચારો સારા હોય તો નુકસાન થતું નથી. ભગવાન તેવા લોકોની મદદ કરે છે, જેઓ સારું કામ કરે છે. એટલે ખરાબ કાર્યોથી બચવું જોઈએ.


બરડા ડુંગરની તળેટીમાં આવેલ ઘુમલીનો વિનાશ, સોન કંસારીનો શ્રાપ અને બરડાઈ બ્રાહ્મણોની શૌર્ય કથા - Abtak Media\nHome Gujarat News બરડા ડુંગરની તળેટીમાં આવેલ ઘુમલીનો વિનાશ, સોન કંસારીનો શ્રાપ અને બરડાઈ બ્રાહ્મણોની...\nબરડા ડુંગરની તળેટીમાં આવેલ ઘુમલીનો વિનાશ, સોન કંસારીનો શ્રાપ અને બરડાઈ બ્રાહ્મણોની શૌર્ય કથા\nઘુમલી ગુજરાત રાજ્યના સૌરાષ્ટ્ર પ્રદેશના દેવભૂમિ દ્વારકા જિલ્લામાં આવેલું છે જે બરડા પર્વતમાળાની તળેટી માં સ્થિત છે. પોરબંદરથી તે ૪૫ કિ.મી.ના અંતરે આવેલું છે. ઘુમલી આઠમી સદીની મધ્યથી દશમી સદી સુધી સૈધવ શાસકોની રાજધાની હતી. ઘુમલી ત્યાર બાદ પશ્ચિમ સૌરાષ્ટ્રના જેઠવા શાસકોની રાજધાની હતી. ઈ.સ. ૧૨૨૦માં રાણા સિયાજીએ ઘુમલીને જેઠવા રાજ્યની બીજી રાજધાની તરીકે ઘોષિત કરી અને રાજધાની શ્રીનગર (પોરબંદર)થી ઘુમલી ખસેડી. પુસ્તક ’મકરધ્વજવંશી મહિમાલા’ અનુસાર પશ્ચિમ સૌરાષ્ટ્રનું જેઠવા વંશ રાજપૂત રાજ્ય આજના પોરબંદરથી છેક મોરબી સુધી વિસ્તરેલું હતું. ૧૨મી અને ૧૩મી સદીના ઘુમલીના જેઠવા શાસકો પાટણ ખાતે ગુજરાતના સોલંકી/વાઘેલા રાજાઓના શાસન હેઠળ હતા.\nઆજે જર્જરીત થયેલું ઘુમલી તે સમયે એક મોટી પ્રાચીન નગરી હતી. સોલંકીયુગમાં ૧૨મી સદીમાં સૌરાષ્ટ્રના ઘુમલી ખાતે ભવ્ય નવલખા મંદિર બનાવવામાં આવ્યુ હતુ. ૧૦૦૦ વર્ષ પહેલાં ગુજરાતનું સૌથી મોટું ગણેશ મંદિર ઘુમલી સૌરાષ્ટ્ર ખાતે હતું. અત્યારે તે કચ્છી મહેશ્વરીઓ માટે તે હજી પણ તીર્થ છે. ઘુમલી શી રીતે નષ્ટ થઈ તેની પાછળ એક રસપ્રદ કથા છે. ૧૩મી સદીના અંતમાં શંખોદ્વાર બેટના શાસક દુદાંશી વાધેલના ઘરે પુત્રીનો જન્મ થયો .તે બે દાંત સાથે જન્મી હતી. જ્યોતિષીએ તેની જન્મકુંડળી જોઈને આગાહી કરી કે આ બાળકી પરિવારને માટે તથા તેના પતિ માટે બહુ અપશુકનિયાળ છે. આથી દુદાંશી વાધેલે પોતાના માણસોને નાની બાળકીને લાકડાની પેટીમાં મૂકી વહાણમાં લઈ જઈને રાજ્ય ની હદ બહાર સમુદ્ર કિનારે મૂકી દેવાનું કહ્યું.\nમાણસો વહાણમાં તે પેટી લઈને મિયાણી બંદરે પહોંચી કિનારા પાસેના મંદિર માં મૂકી આવ્યા. ત્યાંથી તે બાળકી મિયાણી ગામના ઝવેર નામના એક કંસારાને મળી આવી. કંસારો નિ:સંતાન હતો, તેણે તે બાળકી ને દત્તક લીધી બાળકી નો સોનાવરણો વાન જોઈને તેનું નામ સોન રાખ્યું અને પોતાની પુત્રી તરીકે ઉછેરી. સોન મોટી થઈ ત્યારે તેની સુંદરતા જોઈને મિયાણીના શાસક પ્રભાત ચાવડાએ તેની સાથે લગ્ન કરવાની ઈચ્છા વ્યક્ત કરી. પણ ઝવેર કંસારાને તે મંજુર ન હતું. શાસક ના ડરથી કંસારાએ કુટુંબ સાથે મિયાણી છોડી દીધું અને ઘુમલી માં વસવાટ કર્યો.\nઘુમલી માં સોન કંસારી અને ત્યાંના શાસક ભાણ જેઠવાના સાળા રખાયત બાબરીયા સાથે પ્રેમ થઈ ગયો ભાણ જેઠવા પણ સોન કંસારી પર મોહિત થઈ ગયા હતા અને તેની સાથે લગ્ન કરવા માંગતા હતા. પરંતુ સોન કંસારીએ રખાયત બાબરીયા સાથે લગ્ન કર્યા. એક વખત લૂંટારાઓ ગાયો અને ઢોરઢાંખર લૂંટીને લઈ જતા હતાં ત્યારે રખાયત તેમનો સામનો કરવા જતાં મૃત્યુ પામ્યો. સોન કંસારી એ પતિ પાછળ સતી થવાનું નક્કી કર્યું. આ તરફ ભાણ જેઠવાએ તેને સતી ન થવાનો અને પોતાની સાથે લગ્ન કરવાનો આદેશ આપ્યો. સોન કંસારી એ તેનો આદેશ માનવાનો ઈન્કાર કર્યો અને ઘુમલીમાં વસવાટ કરતાં બરડાઈ બ્રાહ્મણોને શરણે ગઈ .\nભાણ જેઠવાએ બરડાઈ બ્રાહ્મણોને સોન કંસારી પોતાને સોંપી દેવાનો આદેશ કર્યો. પરંતુ બરડાઈ બ્રાહ્મણોએ પ્રાણના ભોગે પણ સોન કંસારી નું રક્ષણ કરવા નિર્ધાર કર્યો. રાણા ભાણે તેમની સામે સૈનિકો મોકલ્યા. સેંકડો બરડાઈ બ્રાહ્મણોએ સોન કંસારી નું રક્ષણ કરવા અને ટેક જાળવવા તે લડાઈમાં શૌર્યતાથી લડીને પોતાના પ્રાણોની આહુતિ આપી. સોન કંસારી સતી થઈ અને તેણે ભાણ જેઠવાને શ્રાપ આપ્યો કે ઘુમલી નાશ પામશે. એ વર્ષ હતું ઈ.સ.૧૩૧૫. ઈસ્વીસન ૧૩૧૬માં સિંધના રાજકુમાર બારમણીયાજી જાડેજાએ તેના પિતા જામ ઉણાજીની હારનો બદલો લેવા ઘુમલી પર આક્રમણ કર્યું અને તેને ખેદાનમેદાન કરી નષ્ટ કરી દીધું. રાણા ભાણ જેઠવાનો યુદ્ધમાં પરાજય થતાં તેઓ રાણપુર નાસી છૂટ્યાં.\nઆજે ઘુમલીના ખંડેરો માં, સોન કંસારીનું ખંડેર મંદિર છે જે બ્રાહ્મણોએ સતી પાછળ બંધાવ્યું હતું.આ સ્થળ દક્ષિણ પશ્ચિમથી નવલખા મંદિર સુધી પહાડી શિખર પર સ્થિત છે. મંદિર પાસે એક સરસ તળાવ છે. આ સોનકંસારી તળાવની આસપાસ ઘણા નાના મંદિરો સાથે એક મોટો કૂવો તથા લાંબા મંડપ નો સમાવેશ થાય છે. બરડા પર્વતમાળાની તે ટેકરીને સોન ટેકરી તરીકે ઓળખવામાં આવે છે.\nબરડાઈ બ્રાહ્મણોની અપ્રતિમ બહાદુરી અને સોન કંસારીના રક્ષણ માટે આપેલા તેમના બલિદાનની વાર્તા ઝવેરચંદ મેઘાણીએ પુસ્તકમાં વર્ણવી છે. દેવકુમાર મોઢા દ્વારા લિખીત એક ઐતિહાસિક ગુજરાતી નવલકથા ’સતિ સોનલ ની સખાતે’ પણ ૧૯૭૦ માં પ્રકાશિત થઈ છે. સોન કંસારી ની વાર્તા પરથી ૧૯૭૭ માં ગુજરાતી ફિલ્મ પણ બનેલી છે.\nNext articleશા માટે ફળ સૂર્યાસ્ત પછી ન ખાવા જોઈએ?


Posted on 3:30 pm January 3, 2022 Author Shah JinaComments Off on આખરે એકબીજાના થઇ જ ગયા અનુપમા અને અનુજ, આંખોમાં આંખો અને બાહોમાં બાહો નાખી થયા રોમેન્ટિક- જુઓ વીડિયો\nટીવીનો ઘરે ઘરે ફેમસ થઇ ગયેલો શો “અનુપમા” છેલ્લા ઘણા સમયથી ટીઆરપી લિસ્ટમાં ટોપ પર રહે છે. આ શોએ થોડા જ સમયમાં દર્શકોનું દિલ જીતી લીધુ છે. ખૂબ જ થોડા સમયમાં આ શો દર્શકોના દિલમાં જગ્યા બનાવવામાં સફળ રહ્યો છે. આ શોમાં ટાઇટલ પાત્ર એટલે કે અનુપમાનું પાત્ર રૂપાલી ગાંગુલી નિભાવી રહી છે અને તેમની સાથે સાથે સાથે બાકીના લોકોને પણ દર્શકોનો ખૂબ પ્રેમ મળી રહ્યો છે. ટીવી ઇન્ડસ્ટ્રીના લોકપ્રિય કલાકાર રૂપાલી ગાંગુલી અને ગૌરવ ખન્ના આ દિવસોમાં અનુપમા શોમાં લીડ રોલ પ્લે કરી રહ્યા છે.ટીવી અભિનેત્રી રૂપાલી ગાંગુલી “અનુપમા” શોથી દર્શકોના દિલમાં એક ખાસ જગ્યા બનાવી ચૂકી છે. તેની પોપ્યુલારિટી વધતી જઇ રહી છે.\nઆ સાથે સાથે તેના ઇન્સ્ટાગ્રામ પર ફોલોઅર્સ પણ વધતા જઇ રહ્યા છે. અનુપમા એટલે કે રૂપાલી ગાંગુલી સોશિયલ મીડિયા પર એક્ટિવ રહે છે અને ઘણીવાર તેની તસવીરો અને વીડિયો શેર કરતી રહે છે. અભિનેત્રીના વીડિયોને ચાહકો દ્વારા ઘણા પસંદ કરવામાં આવે છે. છેલ્લા ઘણા દિવસોથી અનુજ એટલે કે ગૌરવ ખન્ના સાથે રૂપાલી વીડિયો બનાવી રહી છે. જેમાં તે અનુજ સાથે ઘણીવાર મસ્તી કરતી તો ઘણીવાર રોમેન્ટિક થતી પણ જોવા મળી રહી છે.\nફેન્સની ફેવરિટ અનુપમા અને અનુજે ફરી એકવાર તેમના તમામ ફેન્સનો દિવસ બનાવી દીધો છે. અનુપમા ઉર્ફે રૂપાલી ગાંગુલીએ ઈન્સ્ટાગ્રામ પર ખૂબ જ રોમેન્ટિક વીડિયો શેર કર્યો છે, જેને જોઈને તમે પણ કહેશો કે તમે શું જોડી છે. રૂપાલી ગાંગુલીએ એક રોમેન્ટિક વીડિયો શેર કર્યો છે, જેમાં અનુજ અને તેની કેમેસ્ટ્રી જોવા મળી રહી છે. બંને લાલ અને કાળા થીમવાળા આઉટફિટમાં અદ્ભુત દેખાઈ રહ્યા છે. ક્રિસમસ પાર્ટીના મધ્યભાગથી અનુપમા અને અનુજનો આ રોમેન્ટિક ડાન્સ વીડિયો સામે આવ્યો છે, જે ‘કૌન તુઝે યૂં પ્યાર કરેગા’ ગીત પર ફિલ્માવવામાં આવ્યો છે.\nએકબીજાની આંખોમાં જોતાં અનુજ અને અનુપમા એકબીજામાં ડૂબેલા જોવા મળી રહ્યા છે, ઘરમાં જ રોમાન્સ શરૂ થઈ ગયો છે. અનુપમા અનુજના પ્રેમમાં પડી ગઈ છે, પરંતુ તે હજી સુધી તેને વ્યક્ત કરી શકી નથી. વિડીયો જોયા બાદ ચાહકો પણ પોતાની પ્રતિક્રિયા આપતા જોઈ શકાય છે. એક યુઝરે લખ્યું છે – તમે બંને દુનિયાના બેસ્ટ કપલ છો. આટલું જ નહીં, વીડિયોમાં એકબીજા સાથે ડાન્સ કરવાની સાથે અનુજ અને અનુપમાએ એકબીજાને ગળે પણ લગાવ્યા છે, જે અત્યાર સુધી સીરિયલમાં બન્યું નથી. આવી સ્થિતિમાં બંનેને એકબીજા સાથે રોમેન્ટિક થતા જોઈને કેટલાક લોકોએ આ ટ્રેકને શોમાં બતાવવાની માંગ કરી છે. આ સાથે લોકોએ પોસ્ટ પર રેડ હાર્ટ અને ફાયર ઇમોજીનો વરસાદ કર્યો છે.\nઉલ્લેખનીય છે કે, રૂપાલી ગાંગુલીએ વર્ષ 2000માં ટીવી ધારાવાહિક “સુકન્યા”થી પોતાના અભિનય કરિયરની શરૂઆત કરી હતી. તે બાદ તે કહાની ઘર ઘર કી, સંજીવની જેવી કેટલીક ધારાવાહિકમાં આવી ચૂકી છે. હાલ તો તે “અનુપમા” શોમાં લીડ રોલ નિભાવી રહી છે. આ શોમાં તેના પાત્રને ચાહકો ઘણુ પસંદ કરે છે. આ શોથી તે ઘરે ઘરે લોકપ્રિય પણ બની ચૂકી છે.\nઅમદાવાદના યુવાન દંપતીએ અચાનક જ કરી લીધી આત્મહત્યા, વિગતો બહાર આવતા જ હડકંપ મચી ગયો


માત્ર થોડા દિવસોમાં થશે વાળ લાંબા - આ ઘરેલુ નુસખાથી તમારી ઘટાદાર ઝુલ્ફો લેહરાશે | ફક્તગુજરાતી\nમાત્ર થોડા દિવસોમાં થશે વાળ લાંબા – આ ઘરેલુ નુસખાથી તમારી ઘટાદાર ઝુલ્ફો લેહરાશે\nઘરેલુ નુસ્ખાથી વાળની લંબાઈ વધારવી ખુબ સરળ હોય છે. બસ તમને જાણ હોવી જોઈએ કે સુંદર, ઘાટા, લાંબા અને મજબૂત વાળ માટે તમારે શું કરવું જોઈએ. આજે અમે તમારા માટે વાળની લંબાઈ વધારવાનો સંપૂર્ણ કુદરતી, સરળ અને અસરકારક ઘરેલુ નુસખા લઈને આવ્યા છીએ. મહત્વની વાત એ છે કે આ નુસખા ની અસર ફક્ત બે અઠવાડિયામાં તમારા વાળને નોંધપાત્ર વિકાસ આપશે સાથેજ તેની મજબૂતી અને ચમક પણ વધારશે.\nવાળના વિકાસ માટેનું તેલ બનાવવા માટેની ૩ જરૂરી વસ્તુઓ:\nઘરે હેર ગ્રોથ ઓઈલ બનાવવામાટે તમારે ખૂબ સામાન્ય પરંતુ ૩ હર્બલ વસ્તુઓની જરૂર છે. આ દરેક વસ્તુઓ લગભગ દરેક ઘરમાં સરળતાથી મળી શકે છે.\nફકત આ ત્રણ વસ્તુઓની સાથેજ તમારે એક હેર ગ્રોથ ઓઈલ તૈયાર કરવાનું છે. જે તમારા વાળને સંપૂર્ણ પોષણ આપશે અને તેનો વિકાસ કરવામાં મદદ કરશે.\nસૌથી પહેલા કાંદાનો(ડુંગળીનો) રસ કાઢો:\nહેર ગ્રોથ ઓઈલ બનાવવા માટે સૌથી પહેલા કાંદાની છાલ કાઢીને પીસી લો. તમે ઇચ્છો તો મિક્સરમાં પીસી અને છીણી ને પછી પણ તેનું જ્યુસ કાઢી શકો છો. અથવા શક્ય હોય તો જ્યુસરમાં તેનો રસ કાઢી લો. જે રીત તમને સરળ લાગે તેને અપનાવો. તમારે તાજા કાંદાનું જ્યુસ જોઈએ.\nહવે એલોવેરાનો વારો:\nહવે તમે એલોવેરાના પાન લઈને તેને નાના નાના ટુકડામાં કાપી લો. તે ટુકડા ખૂબ મોટા અથવા ખૂબ નાના હોવા જોઈએ નહિ. પરંતુ તેને શાકભાજીની જેમ કાપી લો. જેથી તેનો પલ્પ સરળતાથી કાઢી શકીએ. દરેક વસ્તુઓ એટલી માત્રામાં લેવી જેટલું તેલ તમે બનાવીને સ્ટોર કરવા ઈચ્છતા હોય. જોકે અમે સલાહ આપીશું કે તમે દર બે અઠવાડિયા પછી નવું તેલ બનાવી લો.\nહવે એક વાસણમાં નારિયેળ તેલ લઈને તેને ગરમ કરવા માટે રાખો. નારિયેળ તેલની માત્રા એટલી હોવી જોઈએ કે તેમાં એલોવેરા યોગ્ય રીતે ડૂબી જાય અને સારી રીતે પકાવી શકીએ. જ્યારે એલોવેરા તેલમાં સંપૂર્ણ રીતે રંધાઈ જાય ત્યારે ગેસ બંધ કરી દો અને તેલને ઠંડુ થવા દો.\nઆ છે આગળની રીત:\nહવે ઠંડા થઈ ચૂકેલા તેલને ગાળી લો અને પછી સ્પ્રે બોટલમાં ભરી લો. સ્પ્રે બોટલ તમને બજારમાં સરળતાથી મળી શકે છે. હવે તેમાં પેહલાથી તૈયાર કરેલો કાંદાનો રસ ઉમેરી દો. બંનેને યોગ્ય રીતે હલાવીને મિશ્રણ તૈયાર કરો. તમારુ ખૂબ સરળ અને સંપૂર્ણ રીતે કાર્બનિક હેર ગ્રોથ ઓઈલ તૈયાર છે.\nહવે તમે અઠવાડિયામાં બે વાર આ તેલને તમારા વાળ પર લગાવો. શેમ્પૂ કર્યા પહેલા ઓછામાં ઓછી ૩૦થી ૪૦મિનિટ આ તેલથી તમારા વાળના મૂળ અને છેડે યોગ્ય રીતે મસાજ કરો. ત્યારબાદ તમારા મનપસંદ કોઈપણ હળવા શેમ્પૂથી વાળ ધોઈ લો.\nવાળને આ રીતે સૂકવો:\nધ્યાન રહે કે આ રીતને અપનાવ્યા પછી વાળને કુદરતી રીતે સુકાવા દો. હેર ડ્રાયરના ઉપયોગથી બચવુ. કેમકે તેનાથી વાળ ખરાબ થાય છે અને વાળમાંથી મળતું તેલ ડ્રાયરની ગરમીને કારણે તેની અસર બતાવી શકશે નહિ,તેથી વાળને કુદરતી રીતે સુકાવા દો.\nતમે ઉનાળાની ઋતુમાં આ રીતનો ઉપયોગ અઠવાડિયામાં ત્રણ વાર પણ કરી શકો છો. કેમકે ઉનાળાની ઋતુમાં આપણે લોકો શિયાળાની ઋતુ કરતા આપણા વાળને વધારે ધોઈએ છીએ. તેથી તમે સારા પરિણામ માટે અઠવાડિયામાં ત્રણવાર પણ આ તેલનો ઉપયોગ કરી શકો છો. સમયની અછત હોય તો અઠવાડિયામાં બે વાર જરૂર ઉપયોગ કરો, ત્યારે તમને મનપસંદ પરિણામ મળી શકશે અને વાળની લંબાઈ દેખાશે.


કેન્દ્રીય શિક્ષણ મંત્રી રમેશ પોખરિયાલ નિશંકનો કોરોના રિપોર્ટ પોઝિટિવ, ટ્વીટ કરીને આપી જાણકારી - जन मन INDIA\nકેન્દ્રીય શિક્ષણ મંત્રી રમેશ પોખરિયાલ નિશંકનો કોરોના રિપોર્ટ પોઝિટિવ, ટ્વીટ કરીને આપી જાણકારી\nદેશમાં કોરોના સંક્રમણનો ખતરો ઝડપથી વધી રહ્યો છે. દરરોજ નવા કેસની સાથે કોરોના સંક્રમણનો આંકડો વધતો જઈ રહ્યો છે. તો આજે કેન્દ્રીય શિક્ષણ મંત્રી રમેશ પોખરિયાલ નિશંક પણ કોરોનાથી સંક્રમિત થયા છે. તેઓ હાલ હોમ ક્વોરન્ટાઈન થયા છે. તેમણે ખુદ ટ્વીટ કરીને આ અંગે જાણકારી આપી છે.\nજણાવી દઈએ કે, કેન્દ્રીય મંત્રી સંતોષ ગંગવાર પણ કોરોના સંક્રમિત થયા છે. તો ગત ગુરુવારે મધ્યપ્રદેશના મુખ્યમંત્રી શિવરાજ સિંહ ચૌહાણના દીકરાનો પણ કોરોના રિપોર્ટ પોઝિટિવ આવ્યો, જે બાદ સીએમ ખુદ આઈસોલેટ થયા હતા. ઉત્તરપ્રદેશના મુખ્યમંત્રી યોગી આદિત્યનાથનો પણ બુધવારે જ કોરોના રિપોર્ટ પોઝિટિવ આવ્યો હતો.\nમુખ્યમંત્રી યોગીના કાર્યલયમાં ઘણા અધિકારીઓ કોરોનાની ઝપેટમાં આવ્યા બાદ સીએમ યોગી પણ કોરોનાગ્રસ્ત થયા. તો ઉત્તરપ્રદેશના પૂર્વ મુખ્યમંત્રી અને સમાજવાદી પાર્ટીના નેતા અખિલેશ યાદવ પણ બુધવારે કોરોના પોઝિટિવ આવ્યા છે. તેમણે ખુદ ટ્વીટ કરીને આ અંગે જાણકારી આપી હતી.\nભારતીય સેનાઃ ઉત્તર પૂર્વ માટે સામાન્ય પ્રવેશ પરીક્ષા સ્થગિત, કોરોનાનું સંક્રમણ વધતા લેવાયો નિર્ણય\n18 વર્ષથી વધારે ઉંમરના લોકોને મફતમાં અપાશે કોરોનાની રસી, આ રાજ્યના CMએ કરી જાહેરાત


આ વસ્તુઓ લગાડો તમારા ચહેરા પર પછી જુઓ કમાલ, હિરોઈનની જેમ ચમકવા લાગશે… – Gujarat Live\nJune 2, 2021 adminLeaveaComment on આ વસ્તુઓ લગાડો તમારા ચહેરા પર પછી જુઓ કમાલ, હિરોઈનની જેમ ચમકવા લાગશે…\nઆજના યુગમાં, દરેક સુંદર દેખાવા માંગે છે. તેથી, તે બજારોમાંથી મોંઘા ઉત્પાદનો ખરીદે છે. સૂર્યનો આકરો તાપ, ધૂળ અને પ્રદૂષણને લીધે, અમારી ત્વચા તેની સાચી ચમક ગુમાવે છે. ત્વચાની સુંદરતા ગુમાવવાની સાથે સુંદરતા પણ ક્યાંક ખોવાઈ જાય છે. એક ખૂબ જ પીડાદાયક વસ્તુ છે. અમે તમારા માટે આવી જ કેટલીક બાબતો વિશે માહિતી આપી રહ્યા છીએ, જેના ઉપયોગથી તમે ચમકતી ત્વચા મેળવી શકો છો.\nઆ આર્ટિકલ એવી મહિલાઓ માટે ઉપયોગી થઈ શકે છે જેઓ આખો દિવસ ખૂબ વ્યસ્ત રહે છે, આવી સ્થિતિમાં તેઓ રાત્રે પોતાની ત્વચાની સારી સંભાળ રાખી શકે છે. આ માટે, તમે ઘરે ઉપલબ્ધ કેટલીક સામગ્રીનો ઉપયોગ કરો છો. આ કરીને, ખોવાયેલી ત્વચાનો ગ્લો પાછો આવી શકે છે.\n1. ઓલિવ તેલ:- રાત્રે સૂતા પહેલા તમારા મનપસંદ નાઇટ ક્રીમમાં ઓલિવ તેલના થોડા ટીપાં ઉમેરીને તમારા ચહેરા પર મસાજ કરો. આ સિવાય તમે કોઈ પણ ક્રીમ ઉમેર્યા વિના સીધા તમારા ચહેરા પર ઓલિવ તેલનો ઉપયોગ કરી શકો છો. આ કરવાથી, તમારી ત્વચા પર ચમક આવશે.\n2- નારિયેળનું તેલ:- તમારી પસંદની નાઇટ ક્રીમમાં એક ચમચી નાળિયેર તેલ અથવા કોલ્ડ-પ્રેસ્ડ નાળિયેર તેલ ઉમેરો. તેને તમારા ચહેરા પર માલિશ કરો અને બીજે દિવસે સવારે તેને ધોઈ લો. નાળિયેર તેલ તમારી ત્વચા માટે સુપરફૂડનું કામ કરે છે, જે ત્વચાની બળતરા જ નહીં, પણ કાળા ચેપને પણ બચાવે છે.\n3- કાકડી:- તમે રાત્રે સૂતા પહેલા કાકડી ચહેરા પર લગાવી શકો છો, કારણ કે કાકડી ફક્ત તમારા શરીર માટે જ નહીં, તમારી ત્વચા માટે પણ એક સુપરફૂડ છે. કાકડીનો રસ ત્વચા પર ઠંડક આપે છે. અને બળતરા ઓછી થાય છે. આ માટે, તમે અડધી કાકડીનો રસ કાઢીને તમારા ચહેરા પર લગાડો.\n4- હળદર વાળું દૂધ:- ચમચી કાચા દૂધમાં અડધી ચમચી હળદર પાવડર નાખો. તેને તમારા ચહેરા પર લગાવવા માટે રૂ વાપરો અને પછી તેને ટોનર તરીકે લગાવો. સૂતા પહેલા તેને સંપૂર્ણપણે સુકાવા દો. આ નિયમિત રીતે કરવાથી, તમારો ચહેરો ચમકવા લાગશે. હળદરનું દૂધ ઘણી આરોગ્ય સમસ્યાઓ માટે એક લોકપ્રિય આયુર્વેદિક સારવાર છે. તેમાં એન્ટી-માઇક્રોબાયલ ગુણધર્મો છે, જે શક્તિશાળી એન્ટીઓકિસડન્ટનું કામ કરે છે. તે પિમ્પલ્સ મટાડે છે.\nગુજરાતમાં પણ આખરે રદ કરાઈ બોર્ડની ધોરણ-12ની પરીક્ષા…\nસુંદર અને ચમકતી ત્વચા મેળવવા માટે સૂતા પહેલાં કરો આ ઉપાય, મળશે ફાયદો


રેપનો ખોટો આરોપ વ્યક્તિની જિંદગી નેસ્તનાબૂદ કરે છે:HC\nનવગુજરાત સમય | Publish Date: Apr 28 2018 8:41AM\nશાળાના હેડ શિક્ષક દ્વારા બાળકી સાથે અડપલાં અને રેપના આરોપ સાથે શાહપુર પોલીસ સ્ટેશનમાં ફરિયાદ નોંધાવવામાં આવી હતી. આરોપીના જામીન નીચલી અદાલતે રદ કરતા તેની સામે હાઇકોર્ટમાં જામીન અરજી કરવામાં આવી હતી. જેમાં અરજદારના એડવોકેટ વિરાટ પોપટે રજૂઆત કરી હતી કે,‘અરજદાર વિરૂદ્ધ ખોટો કેસ ઊભો કરવામાં આવ્યો છે. કેમ કે આ બાળકીને શાળામાં રિ-એડમિશનનો અરજદાર શિક્ષકે ઇન્કાર કર્યો હતો.\nપીડિતાના નિવેદનોમાં ભારે વિરોધાભાસ જોવા મળે છે અને તેને શું બોલવું તે શીખવાડવામાં આવ્યું હોય તેમ જણાય છે. આ કેસમાં ચાર્જશીટ દાખલ કરી દેવામાં આવી છે. આ તમામ સંજોગોને ધ્યાનમાં રાખતા તેને નિયમિત જામીન પર મુક્ત કરવાનો આદેશ કરવો જોઇએ.' અત્યંત ગંભીર પ્રકારનું અવલોકન હાઇકોર્ટે કર્યું હતું કે, ‘સામાજિક-આર્થિક અને રાજકીય સ્તરે થયેલા બદલાવોના પગલે કસ્ટોડિયલ ક્રાઇમ, આતંકવાદ, સંગઠિત ગુનાખોરી, રાજકીય ગુના અને સાઇબર ક્રાઇમ પણ વધ્યા છે.\nતે ઉપરાંત હત્યા, બળાત્કાર, લૂંટ, ઘરેલૂ હિંસા, છેતરપિંડીના ગુના પણ વધ્યા છે. ત્યારે ક્રિમિનલ જસ્ટિસ સિસ્ટમ મોટાભાગના લોકોને ન્યાય આપવાના નિષ્ફળ છે. ક્રિમિનલ જસ્ટિસ સિસ્ટમની અંતર્ગત આવતી વ્યવસ્થાઓ તેના લક્ષ્યાંકો સુધી પહોંચી શકતી નથી અને તેના લીધે પ્રવર્તમાન ક્રિમિનલ જસ્ટિસ સિસ્ટમ પરથી લોકોનો ભરોસો ઉઠી રહ્યો છે.'\nજસ્ટિસ પારડીવાલાએ અત્યંત માર્મિક અવલોકન કરતાં નોંધ્યું હતું કે, ‘તપાસમાં કોર્ટોએ કોઇ ભૂમિકા ભજવવાની હોતી નથી. પરંતુ કોઇ યોગ્ય કેસમાં તપાસ એજન્સી નાશ થાય એ પહેલા પુરાવા સુધી પહોંચી જાય તે માટે ન્યાયના હિતમાં કોર્ટોનું હસ્તક્ષેપ જરૂરી છે. ક્રિમિનલ કોર્ટ માત્ર પીડિતોની જ સંરક્ષક નથી. જ્યારે કોર્ટ એક સાચા પીડિતને રક્ષણ આપે છે, ત્યારે કોર્ટની જવાબદારી છે કે એક આરોપીને ત્યારે જ સજા કરે જ્યારે તેણે ખરેખર ગુનાને અંજામ આપ્યો હોય.'\nશાહપુરની મ્યુનિસિપલ શાળામાં સાત વર્ષની બાળકી પર કથિત બળાત્કારના આરોપી શિક્ષકના નાર્કો અને બ્રેઇન મેપિંગ ટેસ્ટના રિપોર્ટના આધારે હાઇકોર્ટના જસ્ટિસ જે.બી.પારડીવાલાએ શરતી જામીન મંજૂર કર્યા છે. આરોપી સામેની ફરિયાદ ઉપજાવી કાઢેલી અને શંકાસ્પદ હોવાનું પ્રથમદર્શી જણાતા પીડિતાના માતા-પિતા અને દાદીના નાર્કો, બ્રેઇન મેપિંગ અને લાઇ ડિટેક્શન ટેસ્ટ કરીને આરોપની સત્યતા ચકાસી દૂધનું દૂધ અને પાણીનું પાણી કરવાનું મહત્ત્વૂપૂર્ણ સૂચન પણ હાઇકોર્ટે કર્યું છે.\nજસ્ટિસ પારડીવાલાએ ચુકાદામાં નોંધ્યું છે કે, ‘રેપ કોઇ પણ પીડિતાના માન-સન્માનને હણનારા અને પીડાદાયક હોય છે. પરંતુ રેપના ખોટાં આરોપ પણ વ્યક્તિના સન્માનનું હનન કરીને ત્રાસ આપનારા બની જાય છે. ખોટાં આરોપમાં કોઇ વ્યક્તિને ફસાવ્યાની શંકા જણાય તો તેને રક્ષણ મળવું જોઇએ. કેમ કે રેપના ખોટા આરોપ જે તે વ્યક્તિ અને તેના કુટુંબની જિંદગી નેસ્તનાબૂદ કરી કાઢે છે.'\nહાઇકોર્ટના જસ્ટિસ પારડીવાલાએ આ કેસ સંદર્ભે ચુકાદામાં કહ્યું કે, ‘પીડિતા અને અન્ય ચાર બાળકીઓના નિવેદનોમાં વિરોધાભાસ છે. પીડિતાના માતા-પિતાની જુબાની પણ શંકાસ્પદ છે. પીડિતાની જુબાની વખતે તેના દાદી સતત તેને શું કહેવું તે માટે ટોકતા હોવાનું સામે આવ્યું છે. પીડિતાના લિવિંગ સર્ટિફિકેટ અને શાળામાં પ્રવેશના મુદ્દે અરજદાર શિક્ષક પ્રત્યે વેરભાવ રાખીને માતા-પિતા અને દાદીએ ખોટી ફરિયાદ કર્યાની અરજદારના વકીલની દલીલમાં પણ સાર જણાય છે. બીજી તરફ FSL રિપોર્ટ્સ અને મેડિકલ સર્ટિફિકેટ પણ કંઇ દર્શાવતાં નથી. આ પ્રકરણમાં સાત વર્ષની બાળકીને બિનજરૂરી રીતે ઢસળવાની બાબત પીડા આપનારી છે.'\nઅત્યારે સમગ્ર દેશમાં બળાત્કાર અને મહિલા સામેના ગુનાઓનો મુદ્દો ચર્ચામાં છે, ત્યારે હાઇકોર્ટે બળાત્કારના ખોટાં આરોપો અને ઉપજાવી કાઢેલી ફરિયાદમાં ‘શાશ્વત સત્ય' શોધી કાઢવા ઉપર ભાર મૂક્યો છે. જસ્ટિસ પારડીવાલાએ આરોપીના જામીન મંજૂર કરતા એ પણ સ્પષ્ટ કર્યું છે કે, ‘ટ્રાયલ કોર્ટે આ ચુકાદાના અવલોકનોથી પ્રભાવિત થયા વિના કાર્યવાહી કરવાની રહેશે.\nતપાસ અધિકારીએ વૈજ્ઞાનિક પરીક્ષણના ત્રણેય રિપોર્ટ્સનું અધ્યયન કરીને આગળની કાર્યવાહી કરવાની રહેશે. ફરિયાદી પક્ષે પણ દસ્તાવેજી અને અન્ય પુરાવાના આધારે કોઇ શંકાને સ્થાન ના રહે એ રીતે પોતાનો કેસ સાબિત કરવાનો રહેશે.' તે ઉપરાંત અરજદારના ટેસ્ટના રિપોર્ટ ટ્રાયલનો અંત કરતા નથી તેમ નોંધતા હાઇકોર્ટે અરજદારના Rs ૨૫ હજારના પર્સનલ બોન્ડ ઉપર રેગ્યુલર જામીન મંજૂર કર્યા છે.


Yoga guru says- Doctor is reading the syllabus prepared by drug mafias, if I speak, it roars over me | યોગગુરુએ કહ્યું- ડ્રગ-માફિયાઓ દ્વારા તૈયાર કરાયેલો સિલેબસ વાંચી રહ્યા છે ડોક્ટર, હું બોલું છું તો મારી પર ગરજે છે - Divya Bhaskar\nYoga Guru Says Doctor Is Reading The Syllabus Prepared By Drug Mafias, If I Speak, It Roars Over Me\nબાબા રામદેવનો એલોપેથી પર ફરી હુમલો:યોગગુરુએ કહ્યું- ડ્રગ-માફિયાઓ દ્વારા તૈયાર કરાયેલો સિલેબસ વાંચી રહ્યા છે ડોક્ટર, હું બોલું છું તો મારી પર ગરજે છે\nગાઝીયાબાદએક મહિનો પહેલા\nબાબા રામદેવ મંગળવારે ગાઝિયાબાદના ગામ સીકરી કલાનમાં પતંજલિ યોગપીઠનું ઉદઘાટન કરવા આવ્યું હતું.\nસારવારની દેશી પદ્ધતિ અને એલોપેથી અંગે સર્જાયેલો વિવાદ અટકવાનું નામ લઈ રહ્યો નથી. યોગગુરુ બાબા રામદેવે એલોપેથિક સારવાર અને ડોક્ટરોમુદ્દે ફરી એક વખત મોટું નિવેદન આપ્યું છે. તેમણે ડોક્ટરોનું નામ લીધા વગર કહ્યું છે કે તેમને જે સિલેબસ ભણાવવામાં આવે છે તે ડ્રગ-માફિયાઓ દ્વારા તૈયાર કરવામાં આવ્યો છે અને હું બોલુ છું તો મારી પર ગરજે છે.\nયોગગુરુએ કહ્યું હતું કે ડોક્ટર જે એવિડેન્સ બેસ્ડ મેડિસિન (રિસર્સ પેપર) કહે છે તે હકીકતમાં ફક્ત ડ્રગ ઈન્ડસ્ટ્રીઝનો સિલેબસ છે. રામદેવે કહ્યું કે અસ્થમા, સુગર, આર્થરાઈટીસની ક્યોર થાય છે. અલબત તેમને કંઈ ખબર હોતી નથી. બાબા રામદેવ મંગળવારે ગાઝીયાબાદના ગામ સીકરી કલાંમાં પતંજલિ યોગપીઠનું ઉદઘાટન કરવા આવ્યા હતા. તે સમયે તેમણે આ નિવેદન આપ્યું હતું. બાબાએ કહ્યું કે તેમણે ડાયાબિટીસ ટાઈપ-વનના આશરે 100 દર્દીને નોન ડાયાબિટિક કરી ચુક્યા છે. આ વિશ્વમાં આ પ્રથમ વખત આમ થયું છે. તે વિશ્વમાં પ્રથમ વખત છે. જે લોકો કોમામાં હતા, તેમને યોગ થેરાપી નેચર થેરેપીથી સાજા કરવામાં આવ્યા છે.\nરામદેવે ત્યારે એલોપેથીને ગણાવી હતી સ્ટુપિડ અને દેવાળિયું સાયન્સ\nસ્વામી રામદેવે તેના કેટલાક દિવસ અગાઉ કહ્યું હતું કે એલોપેથિક દવાઓ ખાવાથી લાખો લોકોના મોત થયા છે. તેમણે એલોપેથીને સ્ટુપિડ અને દેવાળિયુ સાયન્સ પણ કહ્યું હતું. આ નિવેદન બાદ IMAએ સખત વાંધો ઉઠાવ્યો હતો. આયુર્વેદ અને એલોપેથી સારવાર અંગે વ્યાપક પ્રમાણમાં વિવાદ થયો હતો. જોકે ત્યારબાદ બાબાએ કહ્યું કે તેઓ પોતાનું નિવેદન પાછું ખેંચી આ અંગેના વિવાદને વિરામ આપી રહ્યા છે.\nસારવારના નામે લોકો સાથે છેતરપિંડી થઈ\nગાઝીયાબાદમાં કાર્યક્રમમાં બાબા રામદેવે એમ પણ કહ્યું હતું કે હરિદ્વાર સ્થિત પતંજલિ યોગપીઠમાં આગામી6મહિના સુધી સારવાર માટે જગ્યા નથી. બધુ જ હાઉસફુલ છે. તેમ છતાં લોકોને છેતરવામાં આવે છે. તેમા તમામ નેતા, IAS-IPS અધિકારીનો સમાવેશ થાય છે. અમે કહી રહ્યા છીએ કે રજિસ્ટ્રેશન વગર સારવાર થતી નથી, તેમ છતાં લોકોને તેમની ભૂલોથી છેતરવામાં આવી રહ્યા છે. બાબા રામદેવે કહ્યું કે અત્યાર સુધીમાં લોકો પાસેથી5કરોડ રૂપિયાથી વધારે છેતરપિંડી કરવામાં આવી છે. આ સંદર્ભમાં પતંજલિ તરફથી નૈનીતાલ હાઈકોર્ટમાં એક અરજી દાખલ કરવામાં આવી છે અને સમગ્ર છેતરપિંડીની CBI તપાસની માગ કરવામાં આવી છે.\nબાબા VS IMA વિવાદ: યોગ ગુરૂ રામદેવ વિરૂદ્ધ 50 પોલીસ સ્ટેશનમાં FIR થશે, 1-1 કરીને દરેક સ્ટેશનમાં કેસ દાખલ કરાશે; IMAનો નિર્ણય


offbeat news this girl with twenty five personalities suddenly becomesateenager and sometimesachild | પચીસ પર્સનાલિટી ધરાવતી આ કન્યા અચાનક ટીનેજર બની જાય તો ક્યારેક... - news\nપચીસ પર્સનાલિટી ધરાવતી આ કન્યા અચાનક ટીનેજર બની જાય તો ક્યારેક...\nPublished: 11th February, 2021 07:23 IST\nએક નહીં, બે નહીં, પચીસ પર્સનાલિટી હોય ત્યારે કેવી મુશ્કેલી નડે એ બ્રિટનની ૨૩ વર્ષની બો હુપર નામની કન્યાને પૂછવું પડે.\nપચીસ પર્સનાલિટી ધરાવતી કન્યા\nએક નહીં, બે નહીં, પચીસ પર્સનાલિટી હોય ત્યારે કેવી મુશ્કેલી નડે એ બ્રિટનની ૨૩ વર્ષની બો હુપર નામની કન્યાને પૂછવું પડે. આ કન્યાને મલ્ટિપલ પર્સનાલિટી ડિસઑર્ડર અથવા ડિસોસિએટિવ પર્સનાલિટી ડિસઑર્ડર નામની માનસિક વ્યાધિ હોવાથી તેની પર્સનાલિટી સતત બદલાતી રહે છે. બો હુપર ક્યારેક ટ્રેસી નામની ટીનેજર બની જાય છે તો ક્યારેક પાંચ વર્ષની બાળકી લૈલા બની જાય છે અને ક્યારેક ટેક્સાસ નામની પ્રૌઢ મહિલા બની જાય છે.\nએ યુવતી પચીસેક અલગ-અલગ વ્યક્તિત્વ ધરાવે છે એવું નિષ્ણાતોનું કહેવું છે અને આમ થવાનું કારણ આઘાતને કારણે આ‍વી માનસિક વ્યાધિ થતી હોવાનું મનાય છે.\nઆવી માનસિક વ્યાધિને કારણે બો હુપરને ઘણી સમસ્યાઓ થાય છે. કેમ કે તેની પર્સનાલિટી અચાનક જ ચેન્જ થઈ જાય છે અને એ કેટલો સમય એવી જ રહેશે એ કહેવાનું મુશ્કેલ છે. એને કારણે તેને નોકરી પણ મળતી નથી. મલ્ટ‌િપલ પર્સનાલિટી ડિસઑર્ડરનાં લક્ષણોમાં યાદદાશ્ત ગુમાવવા અને કેટલીક બાબતોમાં અજાગૃત સ્થિતિ જેવી અનેક બાબતો હોય છે. સ્પ્લિટ પર્સનાલિટી, મલ્ટ‌િપલ પર્સનાલિટી અને સ્કિઝોફ્રેનિયા જેવી માનસિક વ્યાધિઓના વિષય પર અનેક ભાષાઓમાં અનેક ફિલ્મો અને નાટકો બન્યાં છે; પરંતુ વાસ્તવમાં એ સ્થિતિનો મુકાબલો કરતી વ્યક્તિઓની વિટંબણા જુદી હોય છે. બો હુપર ટીનેજર હતી ત્યારથી તેને એ બીમારી લાગુ પડી છે.


કોઈપણ કામ નાનું કે મોટું નથી હોતું - દરેકે વાચવા જેવુ | ફક્તગુજરાતી\nકોઈપણ કામ નાનું કે મોટું નથી હોતું – દરેકે વાચવા જેવુ\nએક સમયની વાત છે ગુરુ તેના શિષ્યો સાથે ક્યાંક દુર જઈ રહ્યા હતા. રસ્તાઓ ઘણા જ લાંબા હતા, ચાલતા ચાલતા બધા જ થાકી ગયા. હવે તેને વિશ્રામ કરવાની ઈચ્છા થઈ, પરંતુ જો વિશ્રામ કરે તો ગંતવ્ય સ્થળ પર પહુંચતા વધુ રાત થઈ જાય. એટલા માટે તે સતત ચાલતા જ રહ્યા. રસ્તામાં એક નાળું આવ્યું જેને પાર કરવા માટે લાંબી છલાંગ લગાવવાની હતી. બધા લોકોએ લાંબી છલાંગ મારી નાળું પાર કરી લીધું પરંતુ ગુરુજીનું કમંડળ તે નાળામાં પડી ગયું. બધા શિષ્યો પરેશાન થઈ ગયા. એક શિષ્ય ગોપાલ કમંડલ નીકાળવા માટે સફાઈ કર્મચારીને ગોતવા નીકળી પડ્યો. બીજા શિષ્યો બેસીને ચિંતા કરવા લાગ્યા અને યોજનાઓ બનાવવા લાગ્યા કે આખરે આ કમંડલ બહાર કઈ રીતે નીકાળવું.\nગુરુજી પરેશાન થવા લાગ્યા\nકેમકે ગુરુજીએ બધાને સ્વાવલંબનનો પાઠ ભણાવ્યો હતો. તેની સીખ પર કોઈ પણ અમલ કરી રહ્યા ના હતા. આ બધું જોઈ ગુરુજી વિચલિત થઈ ગયા. એક શિષ્ય મદન ઉઠ્યો અને તેણે નાળીમાં હાથ લગાવી જોયું પરંતુ કમંડળ ક્યાંય દેખાયું નહી. કેમકે તે નાળીના તળિયામાં પહુંચી ગયું હતું. ત્યારે મદન તેના કપડા સંભાળી નાળીમાં ઉતર્યો અને તુરંત કમંડલ લઈ ઉપર આવ્યો.\nગુરુજીએ તેના શિષ્ય મદનની ખુબ પ્રશંશા કરી અને ભરપુર વખાણ કર્યા કેમકે તેમણે ગુરુ દ્વારા ભણાવવામાં આવેલા પાઠ પર કાર્ય કર્યું. ત્યારે જ શિષ્ય ગોપાલ જે સફાઈ કર્મચારીને ગોતવા ગયો હતો તે આવી પહુચ્યો, તેને તેની ભૂલનો આભાસ થઈ ગયો હતો.\nકોઈ પણ કાર્ય નાનું કે મોટું નથી હોતું, તમારું કામ તમારે જાતે જ કરવું જોઈએ. કોઈ પણ સંકટમાં હોવા છતાં પણ બીજી વ્યક્તિઓ પાસેથી બને ત્યાં સુધી ખુબ ઓછી મદદ લેવી જોઈએ.


ગાંધીનગરના ભાટમાંથી અમૂલ આઈસક્રીમનું ટ્રાન્સપોર્ટ કરતી આખેઆખી ટ્રકની ચોરી\nચોરએ ટ્રકની ચોરી કરતા પહેલા જ GPS સિસ્ટમના વાયરો કાપી નાખ્યા હશે\nગાંધીનગરના ભાટ ગામમાં એક એવી ઘટના બની છે કે, તે જાણીને સૌ કોઈ ચોંકી ગયા છે કારણ કે, ચોર અમુલ આઈસ્ક્રીમની સપ્લાય કરતી ટ્રક ચોરીને લઈ ગયા હતા. આ ઘટનાને લઇને ટ્રક માલિકે પોલીસમાં ફરિયાદ નોંધાવતા ગાંધીનગર પોલીસ અને લોકલ ક્રાઈમ બ્રાંચે ચોરને પકડવાની તજવીજ હાથ ધરી છે.\nરિપોર્ટ અનુસાર ગાંધીનગર સેક્ટર 26માં આવેલા કિસાન નગરમાં અજયસિંહ ચાવડા તેમની લોજિસ્ટિક ટ્રાન્સપોર્ટ નામની એક કંપની ચલાવે છે. અજયસિંહ ચાવડાની કંપનીમાં રહેલા 17 રેફ્રિજરેટર ટ્રક અમૂલ કંપનીના આઈસ્ક્રીમનું ટ્રાન્સપોર્ટ કરે છે. 25 જુલાઈના રોજ અજયસિંહ ચાવડાએ રેફ્રિજરેટર ટ્રકની બેટરી ઊતરી ન જાય એટલા માટે તેનો ડ્રાઇવર ગુલાબસિંહને ટ્રક લઈ આટો મારવા જવા જણાવ્યું હતું. તેથી ગુલાબસિંહ ટ્રક લઈને આટો મારવા નીકળ્યો હતો. તે સમયે 8:30 વાગ્યા આસપાસ ડ્રાઇવર ગુલાબસિંહ તેનો ટ્રક ભાટ ગામ નજીક આવેલ ક્રિસ્ટલ ફ્લેટની સામે રોડ પર પાર્ક કરીને જમવા ગયો હતો.\nડ્રાઇવરની ગેરહાજરીનો લાભ ઉઠાવીને કોઈ ઇસમ આ ટ્રકની ચોરી કરીને ભાગી ગયો હતો અને જ્યારે રાત્રે 11 વાગ્યે ડ્રાઇવર ગુલાબસિંહ ટ્રક લેવા પરત આવ્યો ત્યારે ટ્રક જે જગ્યા પર મુકેલો હતો ત્યાં હતો નહીં. ટ્રકમાં GPS સિસ્ટમ પણ લગાવવામાં આવી હતી. તેથી ડ્રાઇવરે તાત્કાલિક GPRS સિસ્ટમથી લોકેશન જાણવાનો પ્રયાસ કર્યો હતો પરંતુ લોકેશન જાણવા મળ્યું ન હતું. કારણ કે, ચોરએ ટ્રકની ચોરી કરતા પહેલા જ GPS સિસ્ટમના વાયરો કાપી નાખ્યા હશે. તેથી ગુલાબસિંહે આ બાબતે અજયસિંહ ચાવડાને ફોન કરીને માહિતી આપી હતી. ત્યારબાદ ડ્રાઈવર દ્વારા આસપાસના હાઈ-વે પર પણ ટ્રકની શોધખોળ કરવામાં આવી હતી.\nતેથી અજયસિંહ ચાવડાએ આ સમગ્ર મામલે અડાલજ પોલીસ મથકમાંની ટ્રકની ચોરી થઇ હોવા બાબતે ફરિયાદ નોંધાવી હતી. તેથી પોલીસે અજયની ફરિયાદ નોંધીને ટ્રકની શોધખોળ શરૂ કરી છે. ટ્રક કોણ ચોરી ગયું છે તે માહિતી મેળવવા માટે લોકલ ક્રાઈમ બ્રાંચ પણ આ તપાસમાં જોડાય છે.


સરગવા કરતા પણ ગુણકારી છે તેનું શાક | શરીરની આટલી બીમારીઓનો છે મોટો દુશ્મન... - Gujaratidayro\nમિત્રો તમે અનેક શાકભાજીને તમારા ભોજનમાં શામિલ કરો છો. તેમજ તેમાંથી મળતા કેટલાક પોષક તત્વો તમારા શરીરને તંદુરસ્ત રાખવામાં ખુબ મદદ કરે છે. જો કે કેટલાક એવા શાકભાજી પણ છે જે શાક રૂપે તો ફાયદાકારક છે જ, પણ અમુક શાકની છાલ અને રસ પણ એટલા જ લાભકારક હોય છે. આથી આવા શાકભાજીની છાલને ફેંકી ન દેતા, તેનો પણ ઉપયોગ કરવો જોઈએ. આથી આવા અનેક શાકભાજી વિશે માહિતી રાખવી ખુબ જરૂરી છે.\nસરગવો સ્વાસ્થ્ય માટે ખુબ લાભદાયી છે. તેનું શાક ઘણા લોકોને ખુબ જ પસંદ કરે છે. તે ખુબ જ પૌષ્ટિક આહાર છે. સરગવામાં વિટામીન સી સંતરા કરતા7ગણું, વિટામિન એ ગાજર કરતા4ગણું, કેલ્શિયમ દૂધ કરતા4ગણુ, પોટેશિયમ કેળા કરતા3ગણું અને પ્રોટીન દહીં કરતા3ગણું વધુ જોવા મળે છે.\nઆ સિવાય તેના લીલા અને સુકાયેલ પાનમાં પણ કાર્બોહાઈડ્રેટ, પ્રોટીન, કેલ્શિયમ, પોટેશિયમ, આયર્ન, મેગ્નેશિયમ, વિટામિન એ, સી અને બી અને બી-કોમ્પ્લેક્સ ભરપૂર માત્રામાં મળી આવે છે. સરગવાનું સેવન કરીને તમે ઘણી બીમારીઓ સામે રક્ષણ મેળવી શકો છો. તેનું બોટેનીકલ નામ ‘મોરીગા ઓલીફેરા’ છે. તેને બીજા ઘણા નામોથી પણ ઓળખવામાં આવે છે. ચાલો તો તેના કેટલાક ફાયદા વિશે જાણી લઈએ.\nસંધિવા અને વાત્ત : સરગવાના ફળનું શાક ખાવાથી જુનો સંધિવા, સાંધાના દુઃખાવા અને વાત્ત રોગોમાં લાભ થાય છે. તેનાથી સાઈટીકા જેવી બીમારીમાં પણ ફાયદો થાય છે. જે લોકો સાંધાના દુઃખાવાથી પરેશાન છે, તેને સરગવાનું શાક જરૂર ખાવું જોઈએ.\nપેટ સંબંધી બીમારી : પેટ સંબંધી બીમારીઓમાં પણ સરગવાનો ઉપયોગ કરવાથી ઘણો ફાયદો થાય છે. તે લીવરને મજબુત કરવાનું કામ કરે છે અને પેટના ટોક્સીસ તત્વોને બહાર કાઢવામાં મદદ કરે છે. તેના સેવનથી ડાઈજેશન સિસ્ટમ સારી રહે છે.\nકફ : સરગવાનું શાક કફની સમસ્યા પણ દુર કરવામાં મદદ કરે છે. જો ઉધરસ લાંબા સમયથી છે તો સરગવાની છાલના રસમાં મધ ભેળવીને પીવાથી ઘણો ફાયદો થાય છે. સરગવાના પાનનો ઉકાળો બનાવીને પીવાથી પણ ઉધરસ ખુબ ઝડપથી ઠીક થઈ જાય છે.\nએસીડીટી : સરગવાનું શાક ખાવાથી એસીડીટીની સમસ્યા દુર થઈ શકે છે. જે લોકોને કબજિયાતની ફરિયાદ રહેતી હોય અને ગેસ થતો હોય છે, તેમણે સરગવાનું શાક જરૂર ખાવું જોઈએ. તેની અસર તરત જ જોવા મળશે.\nબ્લડ પ્રેશર : સરગવાના શાકનું નિયમિત સેવન કરવાથી બ્લડ પ્રેશરને નિયંત્રિત કરી શકાય છે. જે લોકોને હાઈ બ્લડ પ્રેશરની સમસ્યા છે, તેમણે સરગવાનું શાક જરૂર ખાવું જોઈએ.\nવજન : સરગવાના શાકનું નિયમિત સેવન કરવાથી વજન ઓછો કરી શકાય છે. જે લોકો પોતાનું વજન ઝડપથી ઘટાડવા માંગે છે તેમણે સરગવાના પાનનો રસ સવારે અને સાંજે પાણીમાં મિક્સ કરીને પીવો જોઈએ.\nઆમ તમે સરગવાના ફળ, પાન અને રસનું નિયમિત સેવન કરો છો તો તમે તમારા શરીરની અનેક બીમારીઓ સામે રક્ષણ મેળવી શકો છો. આ સિવાય તેના સેવનથી તમારું સ્વાસ્થ્ય પણ ખુબ સારું રહે છે. આમ સરગવાના વજન ઘટાડવાથી લઈને પેટ સાફ કરવા સુધીના અનેક ફાયદાઓ છે.\nCategories સ્વાસ્થ્ય Tags ACDT, Arthritis, Blood pressure, Cough, EATING, HEALTH BENEFITS, Sargavan Vegetable, weight Post navigation\nકોરોનની બીજી લહેર: દેખાય રહ્યા છે આવા લક્ષણો.. ટેસ્ટ ન કરાવવાથી આખું પરિવાર મુકાય શકે છે જોખમમાં.\nઆ છે ટીવી સિરિયલની ટોપ 10 સુંદરીઓ, જેની સુંદરતા સામે બોલીવુડની હિરોઈનો પણ ફિક્કી લાગે છે…


શાપિત હવેલી. kusum kundaria દ્વારા પુષ્તક અને વાર્તા PDF\nજૂનાગઢમાં આવેલી એક જર્જરીત હવેલીને રીનોવેશન કરી નવી નવેલી દુલ્હનની જેમ શણગારી છે. આ હવેલી આમતો ચારેક દાયકા પહેલાં બની હતી. કહેવાય છે કે એમાં એક નવાબ કુટુંબ રહેતું હતું, પણ પછી કોઈ અગમ્ય કારણોસર એ હવેલી વેચીને બીજી જગ્યાએ ચાલ્યા ગયા. આ હવેલી એક દીનુભા નામના દરબારે ખરીદી લીધી. અને જર્જરીત થયેલી આ હવેલીનું સમારકામ કરાવ્યુ. સમારકામ દરમ્યાન ઘણી અઘટિત ઘટનાઓ ઘટી. હવેલીના ત્રીજા માળેથી પટકાતાં બે વ્યક્તિના મૃત્યુ પણ થયાં. કારીગરો અંદરોઅંદર ગુસપુસ કરવા લાગ્યાં નક્કી આ હવેલી શાપિત છે. કાં તો પછી કોઈ આત્મા અહીં ભટકે છે. સાંજનું આછું અંધારું થતાંજ બધાના મનમાં ભય પેસી જતો. બધાં ફટાફટ પોતાનું કામ પૂરું કરી ઘર તરફ ભાગતાં.\nહેવેલીમાં કામ કરતાં માણસો ડરી ગયાં હતાં. પણ કામ પૂર્ણ કર્યા વગર છૂટકો ન હતો. કેમ કે દીનુભા સાથે શરતથી બંધાયેલાં હતાં. કામ પૂર્ણ કરે તોજ પૂરા પૈસા મળે. આથી ડરતાં-ડરતાં કામ પૂર્ણ તો કર્યું. પણ મનમાં ડર બેસી ગયો હતો. અને દીનુભાની ચિંતા પણ હતી. તેઓ અંદરોઅદર વાત પણ કરતાં આપણે આ અંગે હવેલીના માલીકને વાત કરવી જોઇએ અહીં રહેવા આવવું રહેવા દો. પણ કોઈની જીભ ઉપડતી ન હતી. દીનુભા ક્યાંક આપણીજ ધુલાઈ કરી નાખશે. દરબારની જાત કોઈથી ડરે નહિ. એમાંય આ ભૂતપ્રેતને આત્માની વાત ક્યાંથી માનવાના? પણ આ હવેલીમાં કોઈ આત્મા ભટકે છે એ વાત તો નક્કીજ છે. કડિયા કામ કરતો અરજણ બોલ્યો, હા મેં પણ ચિત્ર-વિચિત્ર અવાજો સાંભળ્યા છે. એક વખત તો બપોરના સમયે હું આ આલીશાન દીવાનખંડમાં જમીને જરા લાંબો થયો. જરા આંખ મીંચાણી એવામાં કોઈ બાઈનો રડવાનો અવાજ સંભળાયો. હું એકદમ ઝબકી ગયો. પહેલાં તો મને એ મારો વહેમ લાગ્યો, પણ હું ઊભો થઈને અવાજની દિશામાં ગયો તો એક સ્ત્રી ખૂણામાં બેસીને રડતી હતી. જેવો હું નજીક ગયો કે તરત એ જોરજોરથી અટહાસ્ય કરી અદ્રશ્ય થઈ ગઈ. હું અવાક બનીને જોતો રહી ગયો. મારા હાથ-પગ અને શરીર ધ્રુજવા લાગ્યું. મોઢામાંથી એક તીણી ચીસ નીકળી ગઈ. પછી તો દોટ મૂકીને બહાર નીકળી ગયો. એ ઘડીને આજનો દી હું બપોર વચ્ચે અંદર ગયોજ નથી. એક અઠવાડિયું શરીર તાવથી ધીકતું રહ્યું. ત્યાં રંગ-રોગાણ કરવા વાળો મનજી બોલ્યો! હા, મને પણ કંઈક અજુગતું જ લાગ્યા કરે છે. કોઈના પગલાનો અવાજ તો ક્યારેક કોઈના હસવાના ભણકારા વાગ્યા કરે છે. અમે તો ત્રણ-ચાર જણ સાથેજ રહીને કામ કરીએ છીએ. હવે તો આ કામ પૂરું થઈ ગયું છે. પણ આ દીનુભા હવે તેના કુટુંબને લઈને રહેવા આવશે. એને કોણ સમજાવે. હે, ઈશ્વર એની રક્ષા કરજો.\nઆજે દીનુભાએ બધાં કારીગરોને પ્રેમથી જમાડ્યાં અને બક્ષીસ પણ આપી. અને હવેલીને રંગબેરંગી લાઈટોથી શણગારી હતી. અને કુટુંબ સહિત બધાં અહીં સારું મુહુર્ત જોઇને થોડી વિધિ કરાવીને રહેવા પણ આવી ગયા. ચંડીના પાઠ બોલતી વખતે બ્રાહ્મણને પણ કોઇ છાયાં દેખાતી હતી. જે મંત્રોચ્ચાર વખતે ભાગી રહી હોય એવું લાગતું હતું. તેને કોઈ વિઘ્ન જેવું લાગતું હતુ. તેણે દીનુભાને વાત પણ કરી, આ હવેલીની જગ્યા મને અપવિત્ર અને શાપિત લાગે છે. મેં વિધિ તો કરી છે પણ હજુયે મારું મન માનતું નથી. દીનુભા હસવા લાગ્યા, અરે ગોરદાદા સાવ આમ મોળા કાં પડો છો. આ હવેલી તો મને જાનથીયે વહાલી છે. મારું જીવનભરનું સપનું આજે પૂરું થયું છે. અને તમે આવી નબળી વાત કરો છો. ને વળી આત્મા-બાત્મા કે ભૂત-પ્રેતમાં હું જરાય માનતો નથી. ગોરદાદાએ બહુ દલીલ કર્યા વગર દક્ષિણા લઈને ચાલતી પકડી.\nઆ બાજુ હવેલીમાં દીનુભાનું કુટુંબ સામાન ગોઠવવા લાગ્યું. મહેમાનો પણ બધાં સાંજ સુધીમાં નીકળી ગયાં. દીનુભા તેની પત્ની અને તેની બે દીકરીઓ અને એક દીકરો એમ પાંચ જણે પોતપોતાના રૂમમાં સામાન ગોઠવી દીધો,\nદીનુભા અને તેની પત્ની બીજા માળે વિશાળ બેડરૂમમાં રજવાડી કોતરણી વાળા પલંગમાં સુતા. આખા દિવસની દોડધામથી થાકી પણ ગયાં હતાં. તેની સામે બંને બહેનોનો રૂમ હતો. અને ત્રીજા માળે તેમના સોળ વર્ષના પુત્ર રાજભાનો રૂમ હતો. બધાનો આ હવેલીમાં પહેલો દિવસ હતો. અપાર ખુશી સાથે સૌ પોત-પોતાના રૂમમાં સૂવા ગયા.\nરાતનો માંડ એક વાગ્યો હશે ત્યાં રાજભાની ચીસ સંભળાઈ. દીનુભા અને તેની પત્ની તેમજ બંને બહેનો ઊઠી બહાર નીકળ્યાં. દોડીને બધાં ઉપરના માળે ગયાં તો રાજભાનું શરીર ડરના માર્યું ધ્રુજતું હતું. અને બેભાન જેવાં પડ્યા હતાં. મોઢામાંથી અવાજ પણ નીકળતો ન હતો. દીનુભાએ તેને તેડીને પલંગ માં સુવડાવ્યો અને મોઢા પર પાણી છાંટ્યું અને પૂછવા લાગ્યા, શું થયું બેટા? કોઈ ખરાબ સ્વપ્ન જોયું? રાજભા ચકળ-વકળ આંખે બધાં સામે જોવા લાગ્યો, અને માંડ ત્રૂટક-ત્રૂટક બોલ્યો..ભૂત..ભૂત. અને પાછો બેભાન થઈ ગયો, દીનુભા તેને નીચે પોતાના રૂમમાં લઈ ગયા. અને તેના માથે હાથ ફેરવી બાજુમાં સુવડાવી દીધો. બંને બહેનો અને દીનુભાના પત્ની પણ ડરી ગયા. બધાં સવાર સુધી જાગ્યા. રાજભાને ખૂબ તાવ ચડ્યો હતો. તેના કપાળ પર પોતા મૂક્યા, સવાર થતાંજ રાજભાએ આંખ ખોલી અને સામે બધાને જોતાં થોડી રાહત થઈ. તેણે માંડીને વાત કરી. હું મારા રુમમાં રેડિયો પર ગીત સાંભળતો હતો. પછી બાર વાગ્યા એટલે રૂમની ગેલેરીમાં ગયો, અને પછી સૂવા માટે પલંગમાં લાંબો થયો. મારી આંખ ઘેરાવા માંડી એટલામાં મને ઝાંઝરીનો અને કોઈના ચાલવાનો અવાજ સંભળાયો, મને થોડી બીક લાગી. એટલામાં અવાજ સાવ મારી બાજુમાં આવ્યો, મેં આંખ ખોલી તો એક સુંદર સ્ત્રી મારી સામે જોઈને હસી રહી હતી. અને મને કહે, ચાલ મારી સાથે. હું ડરથી ધ્રુજવા લાગ્યો. એ જોરજોરથી હસવા લાગી. અને બોલી, હું તને મારી સાથે લઈ જવા આવી છું. ચાલ ઊભો થા. એ મને પકડવા આવી અને મારા મોં માંથી ચીસ નીકળી ગઈ. પછી મને કશુંજ યાદ નથી.\nઘરમાં બધાં ડરી ગયાં. પણ દીનુભા આ વાત માનવા તૈયાર ન હતા. તેણે બધાંને કહ્યું, આ રાજભાનો વહેમ છે, કદાચ ભૂતપ્રેતની વાતો સાંભળી હોય તો અજાગ્રત મનમાં આવી વાતો ભરેલી હોય છે. એટલે એવું દેખાયું હોય. ચલો હું ડોક્ટરને ફોન કરું છું. એ તપાસીને દવા આપશે એટલે સારું થઈ જશે. કોઇને ડરવાની જરૂર નથી.\nબધાં સવારની ક્રિયામાં લાગી ગયા. હજુ થોડો સામાન ગોઠવવાનો બાકી હતો એ ગોઠવવા લાગ્યા. આ હવેલીમાં એક સુંદર પોસ્ટર હતું એ દીનુભાને બહુ ગમતું હતું. એને દીવાનખંડની દીવાલમ લટકાવ્યું.આ પોસ્ટર એક નૃત્યાંગનાનું હતું. થોડીવારમાં ડોક્ટર આવી ગયા. તેણે રાજુભાને તપાસી દવા દીધી. અને થોડાં ડરી ગયા છે સારું થઈ જશે એમ કહીને રજા લીધી. દીનુભાના પત્નીએ રાજભાને નાસ્તો કરાવી દવા પીવડાવી સુવડાવી દીધા. અને કહ્યું, હું તારી પાસેજ છું. અને વહાલથી માથે હાથ ફેરવ્યો. બંને બહેનો પોતાના રૂમમાં નાહી-ધોઈ નાસ્તો કરી સામાન ગોઠવવા લાગ્યા. બંને અલક-મલકની વાતો કરતાં હતાં અને પોત-પોતાની ભવ્ય અલમારીમાં સામાન ગોઠવવા લાગ્યા. બંનેના મનમાં થોડો ભય પણ પેસી ગયો હતો. પણ બોલતા ન હતા.\nઆમજ ફરી સાંજ થવા આવી. હવેલીના આગળના ભાગમાં સુંદર રંગીન ફુવારો હતો. અને સુંદર બગીચો પણ હતો. બધા ત્યાં ખુરશી લઈને ફ્રેશ થવા બેઠાં. ફુવારામાં સરસ સંગીત પણ વાગતું હતું. રાજભા તેના બાપુની બાજુમાં લપાઈને બેઠા હતાં. બધાં થોડી વાર માટે બધું ભૂલી ગયા. અને ખુશખુશાલ થઈ ઠંડા પવનની લહેરોની મજા લેતા હતા. અગિયાર થવાં આવ્યાં એટલે સૂવા માટે બધાં હવેલીમાં પોતાના રૂમમાં ગયાં. રાજભા તો તેના બા- અને બાપુ સાથેજ રૂમમાં સૂઈ ગયા. બંને બહેનો પોતાના રૂમમાં ગયા. મન ફ્રેશ થઈ ગયું હતું. ઠંડા વાતાવરણમાં ખુલ્લી હવામાં બેસવાને લીધે સરસ ઊંઘ આવવા માંડી હતી. મોટી બહેનને તો તરતજ ઊંઘ આવી ગઈ. નાની હજુ જાગતી હતી. હવે બાર થવા આવ્યા હતાં. ધીમે ધીમે તેની આંખો પણ ઘેરાવા લાગી. એટલામાં ત્રીજા માળેથી કોઈ પગથિયાં ઉતરતું હોય એવું લાગ્યું. ધીમે ધીમે પાયલનો અવાજ નજીક આવતો લાગ્યો. નાની એની બહેનને ઊઠાડવા જાય છે. ત્યાંજ પેલી સ્ત્રી તેની બાજુમાં આવી ગઈ. અને જોરથી હસવા લાગી. અને બોલી, ચાલ મારી સાથે હું તને મારી દુનિયામાં લઈ જઉં. તારી આ દુનિયા તો ફરેબની દુનિયા છે. અહીં તો દગો જ દગો છે. નાની ભયથી કાંપવા લાગી. તેનો અવાજ ગળામાંજ રૂંધાઈ ગયો. પેલી સ્ત્રી હવે જોરજોરથી રડવાં લાગી. અને અજીબ વર્તન કરવા લાગી. અને બોલવા લાગી, આ હવેલી મારી છે. અહીં હું કોઈને નહિ રહેવા દઉં. તને હવેલીની માલિક બનાવીશ એમ કહીને સાલો એ દગાખોર નવાબ મને અહીં લાવ્યો હતો. હું તો મારું નૃત્ય કરી બધાંને ખુશ કરતી હતી, એક નૃત્યાંગનાને સ્વર્ગના સ્વપ્ના બતાવી થોડાં દિવસ રાણીની જેમ રાખી. અને પછી મેં જ્યારે એને મારી સાથે નિકાહ પઢવાનું કહ્યું અને જીદ કરી તો એક રાતે મારો ઉપભોગ કરી પછી છરી હુલાવીને મને મારી નાખી. બસ ત્યારથી મારો આત્મા અહીં ભટકે છે. હું અહીંથી ક્યાંય નથી જવાની. હું હવેલીની માલકિન છું. એ નવાબની પત્ની અને એના દીકરાને તો મેં મારી દુનિયામાં ખેંચી લીધા, પણ એ કાયર આ હવેલી છોડીને ભાગી ગયો. હા..હા.. હા.. કહીને એ અટહાસ્ય કરવા લાગી. અને બોલી ભાગી જા અહીંથી.. બધાં ભાગો અહીંથી નહિ તો કોઈ જીવતા નહિ રહો. કહીને એ ફરી ઉપર જવા લાગી. નાની બહેન તો અવાચક બની બહાર એ સ્ત્રીને જતી જોઈ રહી. અને અચાનક ચીસ પાડી ઊઠી. પેલી સ્ત્રીની પીઠમાંથી ખૂન ટપકી રહ્યું હતું. એનો અવાજ સાંભળી મોટી બહેન જાગી ગઈ અને જોયું તો નાની બહાર પગથિયાં પર નજર ખોડીને ધ્રુજી રહી હતી. અમે ખૂન..ખૂન બોલી રહી હતી. એણે નાનીને ઢંઢોળી અને પૂછ્યું ક્યાં ખૂન છે? તું કેમ આટલી ધ્રુજે છે? નાનીએ બધી વાત કરી. મોટી બહેન પણ ડરવા લાગી. બંને બહેનોએ લાઈટ કરી અને સવાર સુધી જાગતી રહી. સવાર પડતાંજ દોડીને તેના બા-બાપુ પાસે ગયાં અને બધી વાત કરી. અને નાનીની નજર પેલાં નૃત્યાંગનાનાં પોસ્ટર પડી અને જોરથી બોલી ઊઠી," આ,.,એજ સ્ત્રી છે જેને મેં જોઈ હતી. હવે તો દીનુભાને પણ કંઈક તો અજુગતું છે એવું લાગવા માંડ્યું . તેને પેલા કારિગરોની વાત યાદ આવી. અને બ્રાહ્મણે કરેલી વાત પણ યાદ આવી. હવે તેનું મન આ હવેલીમાંથી ઊઠી ગયું. તેની પત્ની પણ કહેવા લાગી. જાન બચી સો લાખો પાયે. આપણે આજે જ આપણા જૂના મકાનમાં જતાં રહીએ.\nદીનુભાને પણ એજ યોગ્ય લાગ્યું. એ જ દિવસે તેઓ હવેલી છોડી પોતાના જૂના ઘરે આવી ગયા. ફરી આ હવેલી અવાવરું થઈ ગઈ. હવે તો આખા નગરમાં વાત ફેલાઈ ગઈ, આ શાપિત હવેલીમાં કોઈ મફત જવા પણ તૈયાર ન હતું. સાંજના સમયે કોઈ ત્યાંથી પસાર થતું તો તેને એ સ્ત્રીનો ક્યારેક રડવાનો તો ક્યારેક અટહાસ્યનો અવાજ આવતો. લોકો સાંજના સમયે એ બાજુ જવાનું જ ટાળતા. બે-ત્રણ વર્ષ આમજ નીકળી ગયા,\nએક દિવસ કોઈ વૈષ્ણવ ધર્મના બાવાશ્રી આ નગરમાં આવ્યા. તેને કૃષ્ણની સેવા માટે પુષ્ટિય ધર્મના પુજા પાઠ માટે મકાનની જરૂર હતી. તેણે આ હવેલી વિશે વાતો સાંભળી હતી. પણ એ તો દેવ પુરુષ હતાં. એ આવી વાતથી ડરતાં ન હતાં અને ઠાકોરજી પર પૂરો વિશ્વાસ હતો. આથી તેઓ દીનુભા પાસે ગયા અને કહ્યું, જો તમને વાંધો ન હોય તો મને આ હવેલી ઠાકોરજીની સ્થાપના અને સેવા માટે આપો. દીનુભા બોલ્યા, મહારાજશ્રી પણ આ હવેલીતો.. મહારાજશ્રી વચ્ચેજ બોલ્યાં, તમે ચિંતા ન કરો. મારી સાથે મારો કાળિયો ઠાકોર છે મને કશુંજ નહિ થવા દે. દીનુભા એ હસતાં-હસતાં હવેલીની ચાવી એ સંતને આપી અને ખ્યાલ રાખવાનું પણ કહ્યું.\nઆ સંતે હવેલીમા સાફસુફી કરાવી નીચેના વિશાળ ખંડમાં ઠાકોરજીની મૂર્તિનું સ્થાપન કર્યું. હવન પણ કર્યો. પેલું પોસ્ટર ત્યાંથી હટાવી દીધું, અને લોકોને આમંત્રણ પણ આપ્યું. લોકો દિવસના તો આવ્યા. દર્શન કર્યાં અને સાંજની આરતી પુરી થતાંજ ઘરે ચાલ્યાં ગયાં. ધીમે ધીમે આ હવેલીમાં લોકોની અવર-જવર વધવા માંડી. લોકોનો ભય ઓછો થવાં લાગ્યો. હવે તો ઘણા બીજા સેવકો પણ ત્યાં રોકાવા લાગ્યાં. હવે તો ભૂતપ્રેતની વાતો લોકો ભૂલવા લાગ્યાં. સાંજ-સવાર આરતીમાં લોકોની ભીડ વધવા લાગી. બ્રહ્મસંબંધ પણ ત્યાં સંત દ્વારા લોકો લેવા લાગ્યા, એકદમ પવિત્ર જગ્યા તરીકે આજ એ હવેલીની નામના થવા લાગી.\nઆ હવેલીનાં એ સંતના મુખિયાના કહેવા પ્રમાણે પહેલાં દિવસે રાત્રે એ મહારાજશ્રીને પણ પેલી સ્ત્રી દેખાઈ હતી. તેણે પોતાની કહાની આ સંતને કહી હતી. અને કેટલાંના જીવ લીધાં હતાં એ પણ કહ્યું હતું. આ સંતની પવિત્રતા અને તેજ આગળ તે નમી ગઈ હતી. સંતે એ બધાં જીવોનાં મોક્ષ માટે વિધિ કરી હતી. અને એ બધાં આત્માને મોક્ષ આપ્યો હતો.\nકુસુમ કુંડારિયા. જૂનાગઢ.\nDimpal 1 માસ પહેલા\nNirav Chauhan 1 માસ પહેલા\nHitesh Vaishnav 1 માસ પહેલા\nMenka Patel 1 માસ પહેલા\nMinaz Shaikh 1 માસ પહેલા\nશ્રેષ્ઠ ગુજરાતી વાર્તાઓ | ગુજરાતી નવલકથાઓ | હૉરર વાર્તાઓ પુસ્તકો | kusum kundaria પુસ્તકો\nદ્વારા kusum kundaria\nઅંધશ્રધ્ધા દૂર કરી.\nવાત્સલ્ય ની અમીધારા


Not only nirav this Modi has also done big fraud | નીરવ જ નહીં આ 'મોદી'એ પણ કર્યું છે મોટું ફ્રોડ, રહે છે લંડનમાં લક્ઝરી ઘરમાં\nHome »\tInternational News »\tPhoto Feature »\tNot only nirav this Modi has also done big fraud\nનીરવ જ નહીં આ 'મોદી'એ પણ કર્યું છે મોટું ફ્રોડ, રહે છે લંડનમાં લક્ઝરી ઘરમાં\nDivyabhaskar.com | Updated - Feb 16, 2018, 04:16 PM\nલંડનમાં આવેલા લલિત મોદીનું5માળનું ઘર લગભગ 7000 સ્કેવયર ફૂટમાં ફેલાયેલું છે\nઅમેરિકન પોપસ્ટાર પેરિસ હિલ્ટન સાથે લલિત મોદી. ઇન્સેટમાં લલિત મોદીનું ઘર.\nનેશનલ ડેસ્કઃ દેશના બીજા સૌથી મોટા સરકારી બેંક પીએનબીમાં થયેલા 11300 કરોડ રૂપિયાના ફ્રોડ બાદ ડાયમંડ ઉદ્યોગપતિ નીરવ મોદી ચર્ચામાં છે. મળતી જાણકારી પ્રમાણે, નીરવે પીએનબીની સીબીઆઈમાં ફરિયાદ કરતા પહેલા જ 1 જાન્યુઆરી ના રોજ દેશ છોડી દીધો હતો. આ ઘટનાક્રમ બાદ દેશના એવા ઉદ્યોગપતિઓની પણ ચર્ચા થઈ રહી છે જેમણે દેશના પૈસા લઈને વિદેશની વાટ પકડી લીધી છે. પરંતુ આ બધા ભાગેડું ઉદ્યોગપતિઓમાં સૌથી વધારે ચર્ચા આઈપીએલના પિતામહ કહેવાતા લલિત મોદીની થઈ રહી છે.\nહીરા વેપારી નીરવની જેમ આઈપીએલના પૂર્વ કમિશનર લલિતની સરનેમ પણ મોદી છે. આ બન્ને વચ્ચે બીજી સમાનતા એ છે કે, તેમના પર ફ્રોડ કરવાનો આરોપ છે. આઈપીએલમાં ગોટાળાને લઈને લલિત મોદીને બોમ્બે હાઈકોર્ટે ભાગેડું જાહેર કરી ચૂકી છે. આ જ કારણે સોશિયલ મીડિયા પર આ બન્નેની ચર્ચા થઈ રહી છે.\nહાલ ક્યા છે લલિત મોદી?\nઆમ તો લલિત મોદી લંડનમાં રહે છે પરંતુ વારંવાર તેઓ અન્ય દેશોમાં પણ ફરે છે. જો લલિત મોદીની સોશિયલ નેટવર્કિંગ સાઈટને જોવામાં આવે તો તે મોટાભાગે થાઈલેન્ડ હોય છે. તેમણે છેલ્લી ઈન્સ્ટાગ્રામ પોસ્ટ 14 ફેબ્રુઆરી 2018ના રોજ પોર્ટુગલથી કરી છે. એ જ લલિત મોદીએ ઈન્સ્ટાગ્રામ પર તેમની છેલ્લી તસવીર 18 જાન્યુઆરીએ પોસ્ટ કરી હતી. આ તસવીર Jumby Bay આઈસલેન્ડ રિસોર્ટની છે. આ રિસોર્ટ વેસ્ટઈન્ડીઝમાં છે. એમ પણ કહેવાય છે કે, લલિત મોદીએ સેંટ લૂસિયાની સિટીઝનશિપ માટે એપ્લિકેશન આપી છે. સેંટ લૂસિયા એક કેરેબિયન દેશ છે અને છે ટેક્સ હેવન માનવામાં આવે છે. મોદી હાલ લંડનમાં રહે છે. અહીં તેના લક્ઝરી મેન્શનનું ભાડુ લગભગ 10 લાખ રૂપિયા છે.\n7000 સ્કેવયર ફૂટમાં ફેલાયેલું છે ઘર\n- લંડનમાં આવેલા લલિત મોદીનું5માળનું ઘર લગભગ 7000 સ્કેવયર ફૂટમાં ફેલાયેલું છે.\n- જ્યારે પણ તે ઇન્ડિયાથી લંડન જાય છે ત્યારે અહીં રિલેક્સ કરે છે. જોકે હવે તે ઘણા વર્ષોથી આ ઘરમાં રહે છે.\n- આ લક્ઝરી મેન્શનમાં 8 ડબલ સાઇઝ બેડરૂમ, બે ગેસ્ટ રૂમ, ચાર રિસેપ્શન રૂમ અને બે કિચન છે,\n- ઘરમાં દરેક ફ્લોર પર જવા માટે લિફ્ટની સુવિધા છે.\n- લલિત મોદી અહીં શિફ્ટ થયા પહેલા ઘરનું ભાડુ 11,500 પાઉન્ડ એટલે કે લગભગ 10 લાખ રૂપિયા હતું.\n- લલિત મોદીએ પણ આ ઘરને લીઝ પર લીધું છે.\nઆગળની સ્લાઈડ્સ માં જુઓ, લંડનમાં આવેલ લલિત મોદીના લક્ઝરી હાઉસની તસવીરો...\nલલિત મોદી 2011થી લંડનમાં રહે છે.\nલલિત મોદીનું5માળનું ઘર લગભગ 7000 સ્કેવયર ફૂટમાં ફેલાયેલું છે.\nલલિત મોદી ઇન્ડિયાથી લંડન જાય છે ત્યારે અહીં રિલેક્સ કરે છે. જોકે હવે તે ઘણા વર્ષોથી આ ઘરમાં રહે છે.\nઆ લક્ઝરી મેન્શનમાં 8 ડબલ સાઇઝ બેડરૂમ, બે ગેસ્ટ રૂમ, ચાર રિસેપ્શન રૂમ અને બે કિચન છે,


અષાઢી બીજ નયે વરેજી લખ લખ વધાઇયું…. : શિયાળે સોરઠ ભલો, ઉનાળે ગુજરાત, વરખામાં વાગડ ભલો પાંજો કચ્છડો બારે માસ….. - Jaher Khabar\nહૂંફ અને હેતના હિલોળે\nઆજ અષાઢી બીજડી\nને પિરભ જિડો’ડોં\nખીલી ખુશીયું માણીયું\nજ વસે મીંયામીં !\nલોક હૈયાની આ સરવાણીયું છે. આજના શુભ દિને ખુશીની ભાવનાઓને આમાં ગૂંથ લીધી છે. આ ગૌરવની વાત છે.અષાઢી બીજ કચ્છી નવું વર્ષ લોક હૈયે મહત્વનું લોક સંસ્કૃતિમાં સ્થાન ધરાવે છે. લોક સંસ્કૃતિનું નવલું નજરાણું છે. ઇશ્ર્વરે આપેલ સમયની મહાન ભેટ છે. જે યુગોથી ચાલી આવી છે. ચાલે છે અને ચાલશે. આવાં નજરાણાંને કોડભરી રીતે ભલાં હર્ષથી કર્યા કચ્છી માડુ ના માણે ? કચ્છી પ્રજા ઘણી જ પ્રેમાળ છે.\nકચ્છના પત્રકારત્વ ક્ષેત્રે ‘કચ્છ સત્તા’એ કચ્છનાં અનેક ખેડાણોને, સમાચાર, લેખોને, લોક મુશ્કેલીઓને રચનાત્મક સ્થાન આપી ઉલઝનો સુલઝાવવામાં મહત્વનું યોગદાન કચ્છી ધરતી માટે કચ્છી માડુ મધુકાન્ત રાયસોનીએ આપ્યું છે. લોક સંસ્કૃતિ, ઇતિહાસ, સામાજીક પરિસ્થિતી, ભાતીગળ સમાજ, લોક સમુદાય, વિવિધ સંસ્થાઓની પ્રવૃતિઓ, લોક મુશ્કેલીઓ, વગેરેને વાચા આપી વિશેષ અંકોમાં લોકભાગ્ય બનાવ્યું છે.\nકચ્છી લોક હૈયું આ પર્વે અનેરી ખુશીઓ સાથે હર્ષનો હૈલે ચઢે છે. “સુબહ હોતી હૈ, શામ હોતી હૈ, ર્યુંહી જિંદગી ઐસી હોતી હૈ” જેમ આવા પર્વો આવે છે. જાય છે અને ઉમરીયા વીતતી જાય છે. દાસ્તાન બદલાતી રહે છે. સમયના ચાલતા ચક્રને વધાવતા રહી આનંદ માણતા રહીએ છીએ એ કચ્છી પ્રજાનું મહત્વ પાસું છે. કચ્છી પ્રજામાં સૂઝ છે. સમજણ છે, સામાને માટે મુશ્કેલીઓ વચ્ચે પણ મદદરૂપ થવાની અનેરી ભાવના છે.\nકચ્છડો બારે માસ ભલો ગણાય છે. અહીં નથી વરસાદ, ઠંડી વધુ છે, ગરમી વધુ છે. રણ છે. દરિયો છે. વેરાન ધરતી જોજનો સુધી છે. ખારાશી ભાગીતળ ભૂમિકા લોક હૈયે છતાં મીઠાશ તો ભરપૂર છે. બધું સહન કરી દરિયા પીરની જેમ કચ્છી બંધુ માઝા મુકતો નથી. દુ:ખો યાતનાઓમાં સથવારે અડીખમ રહી કચ્છી માડુ અનેક ક્ષેત્રોમાં હસતે મુખે ખેંડાણ કરી શક્યો છે તે કચ્છી ધરતીનું અણમોલ ખમીર છે. આવી શૌર્ય ગાથાઓની ધન્ય ધરાના માડુઓને તો નયે વરેજી લાખ લાખ વધાઇયું. એક લોકવાત છે.\nકચ્છના ઓઢાજામના મુખે મોરે કહ્યું કે, અમો તો પર્વતોની હારમાળા, કંદરા, ભિટ્ટો કે ઝાડો પર બેસતા પક્ષીઓ છીએ. ક્યારેક વાગડપંથકમાં, અબડાસાના મલકમાં માણસ કરતાં વસ્તી વધુ હોય અને અમને ચણ ના મળે કે હિંગરિયાના પટાંગણમાં ચણ-દાણાંની સાંજે ઝીણી કાંકરી પણ ચણી લઇએ પણ વર્ષારો બેસવાની તૈયારી હોય ને ? જો હુંભ્ભથી ના બોલીએ તો તો અમારા હૈયા ફાટી જાય હોં – મરી ભલે જઇએ પણ “મેં- આવ, મે-આવ, મેં-આવ” કહ્યાં વગર ન રહેવાય. એવી અબોલા પક્ષીઓના ભાવના છે.\nવરસાદ વરસે, લોક હૈયું પુલકિત થાય. પૃથ્વી પર સઘળું મંગળ વર્ષાઇ જાય, વર્ષ સારું જાય, ખેત ધન્ય ધાન્યોથી ભરાય જાય તેવી મેઘરાજાની પઘરામણી કિંમતી પુરવાર થાય, શરદ પૂર્ણિમાની અજવાળી રાત હોય, આકાશમાં કાલીદાસ કવિની કલ્પનાઓની જેમ વાદળો ઉમટી રહ્યાં હોય. દરિયામાં ચીપ મોઢું ઉઘાડી પાણી પર વરસાદનું ટીપું ઝીલતી તરતી હોય, ચાતક પક્ષીની વિરહ વ્યથા પૂરી થતી હોય અને એ ખુલ્લા મુખમાં જો સ્વાતિના જળબિંદુઓ પડે તો તે સઘળાં સાચાં મોતી બની જાય.\nદેશ-વિદેરમાં અને જ્યાં જ્યાં ગામડાનાં ખૂણે ખાંચરે કચ્છી માડુ રહે છે ત્યાં ત્યાં આ પર્વને અતિ હર્ષોલ્લાસથી કુટુંબીજનો સાથે, સમાજ સાથે, સમુદાય સાથે રહી ઊજવે છે.\n– વાલજી પાંચાભાઇ કીકાણી\nનાયબ માહિતી નિયામક, ભૂજ (કચ્છ)\nઅમરેલી પંથકમાં ‘આપ’ નું જોર વઘ્યું: રાજકીય ગરમાવો